Bɔ ni Kɔlai Náa Onɔ Hewalɛ Ehaa kɛ Nɔ ni Kɔlai Damɔ Shi Kɛha\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Bengali Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Guarani Gujarat Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikuyu Kinyarwanda Kirghiz Kirundi Korea Lingala Lithuania Luo Malagasy Malayalam Malta Marathi Myanmar Ngabere Norway Nzema Ossetia Papiamento (Curaçao) Poland Portuguese (Brazil) Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tamil Tatar Telugu Thailand Tigrinya Tsonga Turkey Twi Ukrain Urdu Vietnam Xhosa Yoruba Zulu\nKɛ́ ookwɛ nii lɛ, ohiŋmɛi kɛ ojwɛŋmɔ feɔ ekome kɛtsuɔ nii kɛbuaa saji anaa. Ŋɔɔ lɛ akɛ ona aduawa ko ni bɛŋkɛ bo, okpɛɔ oyiŋ akɛ obaaye loo oyeee. Okwɛɔ atatu lɛ ni onaa akɛ ŋmɛnɛ lɛ, nugbɔ enɛŋ. Oona niŋmai ni okaneɔ amrɔ nɛɛ, ni ootao akɛ onu shishi. Yɛ anɔkwale mli lɛ, kɔla náa onɔ hewalɛ yɛ nifeemɔi nɛɛ amli. Ani eji anɔkwale?\nAduawa ni ona lɛ kɔla loo esu yeɔ ebuaa bo ni onaa kɛji etsu ni ehi hu. Atatu lɛ su yeɔ buaa bo ni oleɔ kɔɔyɔɔ lɛ shikãmɔ. Amrɔ nɛɛ ni okaneɔ nibii nɛɛ ni aŋmala lɛ, bɔ ni esoro wolo lɛ kɔla yɛ niŋmai lɛ anɔ̃ lɛ he lɛ haa onaa niŋmaa lɛ jogbaŋŋ. Hɛɛ, ekolɛ ojwɛŋmɔ eyako nɔ pɛŋ, kɛlɛ be fɛɛ be lɛ, okɛ kɔla tsuɔ nii kɛyɔseɔ nibii ni onaa lɛ. Kɛfata he lɛ, kɔla náa bɔ ni onuɔ nii ahe ohaa lɛ nɔ hewalɛ.\nBƆ NI KƆLA NÁA WƆNƆ HEWALƐ EHAA\nKɛ́ onyiɛ shwapo ko mli lɛ, onaa adekai, tsɛŋsii, kɛ rɔbai babaoo ni nibii yɔɔ mli, ní aye lɛ samai bɔ ni kɛ́ ona nɔŋŋ lɛ obaasumɔ ni ohé. Ole jio, oleee jio lɛ, mɛi ni tswaa nibii ahe adafi lɛ jeɔ gbɛ amɛhalaa kɔlai kɛ kɔla henɔi srɔtoi kɛfeɔ nibii bɔ ni kɛ́ ona lɛ, ekɔɔɔ he eko mɔ ni oji lɛ obaanya he. Nitsulɔi tamɔ shĩa saalɔi, nikpɛlɔi kɛ nitɛŋlɔi hu le akɛ kɔlai ni amɛhalaa kɛtsuɔ nii lɛ baanyɛ aná mɛi anɔ hewalɛ yɛ gbɛ ko nɔ.\nHe fɛɛ he kɛ bɔ ni mɛi naa kɔlai komɛi amɛhaa yɛ kusumii ni yɔɔ jɛmɛ lɛ naa. Akɛ nɔkwɛmɔnɔ lɛ, yɛ Asia gbɛ lɛ mɛi komɛi kɛ etsuru damɔɔ shi kɛhaa omanye kɛ nyamɔ, shi Afrika hei komɛi lɛ, akɛ nitsuru damɔɔ shi kɛhaa ŋkɔmɔyeli. Ekɔɔɔ he eko he ni mɔ ko jɛ lɛ, kɔlai komɛi náa wɔ fɛɛ wɔnɔ hewalɛ yɛ gbɛ kome too lɛ nɔŋŋ nɔ. Ha wɔsusu kɔlai etɛ komɛi ahe wɔkwɛ bɔ ni amɛbaanyɛ amɛná onɔ hewalɛ amɛha.\nETSURU: Eji kɔla ko ni jijeɔ waa. Bei pii lɛ akɛ nitsuru damɔɔ shi ahaa hewalɛ, ta, kɛ oshara. Eji kɔla ko ni náa mɔ nɔ hewalɛ, ni ebaanyɛ ekanya gbɔmɔtso lɛ koni etsu nii fe nine, eha amu oyayaayai, ni eha tsui lɛ atswa waa.\nYɛ Biblia lɛ mli lɛ, aná Hebri wiemɔ ni ji “etsuru” lɛ kɛjɛ wiemɔ ko ni shishi ji “la” lɛ mli. Biblia lɛ kɛ etsuru fɔɔ, loo etsuru tamɔ muneele fee yoo ajwamaŋ gbɔmɔgbelɔ ko he mfoniri ni akaiɔ waa; yoo nɛɛ ta “kooloo ni tsuɔ tamɔ muneele ko nɔ, ni ehe eyi obɔ̃ kɛ musubɔɔ gbɛii,” ni ewula ehe kɛ atade afaseo diŋ kɛ muneele.—Kpojiemɔ 17:1-6.\nEŊƆLI: Nibii ni kɛ́ mɔ ko na eŋɔli su lɛ efeɔ lɛ kɛ nibii ni kɛ́ mɔ ko na nitsuru lɛ efeɔ lɛ shiɔ koŋ, no ji amɛyeee egbɔ kwraa, ejaakɛ eŋɔli haaa gbɔmɔtso lɛ atsu nii fe nine, ehaa mɔ tsui nyɔɔ emli. Eŋɔli ji kɔla ko ni haa mɔ náa hejɔlɛ, ni bei pii lɛ akɛtoɔ toiŋjɔlɛ he. Kɛ́ wɔna abɔi loo gɔji kɛ amɛnɔ bai eŋɔli lɛ, wɔtsui nyɔɔ wɔmli. Amaniɛbɔɔ ni yɔɔ 1 Mose wolo lɛ mli lɛ kɛɔ akɛ, Nyɔŋmɔ ha jwɛifɔ loo jwɛi eŋɔli kɛ tsei kwɛ̃ ha adesai.—1 Mose 1:11, 12, 30.\nEYƐŊ: Bei pii lɛ, akɛ eyɛŋ toɔ kane, shweshweeshwe kɛ hetsemɔ he. Akɛtoɔ sui tamɔ mlihilɛ, bemyeli kɛ krɔŋŋ he. Eyɛŋ ji kɔla ko ni atsĩɔ tã waa yɛ Biblia lɛ mli. Yɛ ninai amli lɛ, awieɔ adesai kɛ ŋwɛi bɔfoi ahe akɛ amɛwo niyɛji, ni akɛ enɛ maa jalɛ kɛ mumɔŋ hetsemɔ nɔ mi. (Yohane 20:12; Kpojiemɔ 3:4; 7:9, 13, 14) Anaa okpɔŋɔ yɛji kɛ amɛnɔtaralɔi ni wo klala yɛŋ ni he tse, ni no damɔ shi kɛha jalɛ ta. (Kpojiemɔ 19:14) Nyɔŋmɔ kɛ kɔla yɛŋ tsuɔ nii kɛmaa nɔ mi ehaa wɔ akɛ eesumɔ ni eŋɔ wɔhe eshai lɛ eke wɔ: “Kɛ́ nyɛhe eshai lɛ tsuɔ tamɔ la po, amɛaayɛ tamɔ snoo; kɛ́ amɛtsuɔ tamɔ muneele lɛ, amɛaatsɔmɔ tamɔ too he tsɔi yɛŋ.”—Yesaia 1:18.\nKƆLA YEƆ EBUAA KƐKAIƆ NII\nBɔ ni Biblia lɛ kɛ kɔla tsuɔ nii lɛ haa wɔnaa akɛ Nyɔŋmɔ nuɔ bɔ ni adesai feɔ amɛnii amɛhaa yɛ kɔla he lɛ shishi. Akɛ nɔkwɛmɔnɔ lɛ, Biblia wolo ni ji Kpojiemɔ lɛ gba shihilɛi ni adesai tsɔɔ mli amrɔ nɛɛ, ní tai, hɔmɔ, gbele hela, niyenii he ni esɛ̃ kɛ tsɛŋemɔ hela fata he lɛ efɔ̃ shi. Bɔ ni afee ni wɔnyɛ wɔkai enɛ lɛ, akɛ ninamɔ ko ni sa kadimɔ waa ni kɔɔ okpɔŋɔi kɛ amɛnɔtaralɔi ahe tsu nii—jeee okpɔŋɔi kɛkɛ, shi okpɔŋɔi ni eko fɛɛ eko kɛ ekɔla pɔtɛɛ ko.\nKlɛŋklɛŋ lɛ, ana okpɔŋɔ yɛŋ futaa ko ni damɔ shi kɛha jalɛ ta ni Yesu Kristo baawuu lɛ. No sɛɛ lɛ, wɔnaa okpɔŋɔ tsuru ko ni damɔ shi kɛha majimaji ateŋ ta. Enɛ sɛɛ lɛ, okpɔŋɔ diŋ ko hu je kpo, ni no damɔ shi kɛha hɔmɔ. No sɛɛ lɛ, wɔnaa “okpɔŋɔ lamulu; ni mɔ ni tá enɔ lɛ gbɛi ji gbele.” (Kpojiemɔ 6:1-8) Okpɔŋɔi lɛ eko fɛɛ eko kɔla baanyɛ aha wɔná henumɔ pɔtɛɛ ko ni kɛ nɔ ni okpɔŋɔ lɛ damɔ shi kɛha lɛ yeɔ egbɔ. Ewaaa kwraa akɛ wɔbaakai okpɔŋɔi kɛ amɛhe kɔlai nɛɛ, kɛ nɔ ni no tsɔɔ wɔ yɛ wɔbei nɛɛ amli lɛ.\nNɔkwɛmɔ nii babaoo yɛ Biblia lɛ mli ni tsɔɔ bɔ ni akɛ kɔla tsu nii yɛ mfonirifeemɔ gbɛ nɔ kɛtsɔɔ nibii komɛi amli. Hɛɛ, Bɔlɔ lɛ ni bɔ la, kɔla, kɛ gbɔmɔ hiŋmɛi lɛ ŋɔɔ kɔlai kɛtsuɔ nii yɛ hesaa mli kɛfeɔ nibii ahe mfoniri, ni ekɛtsɔɔ nii bɔ ni mɛi ni kaneɔ lɛ nuɔ shishi ni amɛkaiɔ. Kɔla yeɔ ebuaa wɔ kɛnáa saji, ni wɔtsuɔ he nii. Kɔla náa wɔnɔ hewalɛ. Kɔla baanyɛ aye abua wɔ koni wɔkai nibii komɛi ni he hiaa. Kɔla ji nikeenii ni Nyɔŋmɔ jɛ suɔmɔ mli ekɛke wɔ koni wɔná miishɛɛ yɛ shihilɛ mli.\nBeni Noa kɛ eweku lɛ je kpo kɛjɛ adeka lɛ mli lɛ, Nyɔŋmɔ kɛ kwaabuɛtɛ ko ni hiɛ kɔlai loo sui srɔtoi tsɔɔ amɛ akɛ eji okadi ni ekɛmiiwo shi akɛ ekɛ nu afua ko kpataŋ adesai ahiɛ dɔŋŋ. Ekã shi faŋŋ akɛ, amɛhiɛ kpaaa nakai okadi lɛ kɛ ekɔla fɛfɛji lɛ anɔ kwraa.—1 Mose 9:12-17.\nEkolɛ, akɛni jeee ja ana nii yɛ kɔla mli dani abaanyɛ ahi wala mli hewɔ lɛ, mɛi ni heɔ sutsakemɔ amɛyeɔ lɛ ajwɛŋmɔ shɛŋ nɔ hewɔ ni adesai nyɛɔ amɛnaa kɔlai srɔtoi lɛ ahe. Kɛlɛ, kɛ́ wɔkpɛlɛɔ nɔ akɛ Bɔlɔ ko fee wɔ koni wɔnyɛ wɔna kɔlai henɔi srɔtoi lɛ, belɛ wɔnaa nikeenii nɛɛ akɛ ajɛ suɔmɔ mli akɛha koni eye ebua wɔ ni wɔná miishɛɛ yɛ shihilɛ mli.\nKɛmaje Mɔ Ko Kɛmaje Mɔ Ko Mɛɛ Hewalɛ Kɔla Náa Yɛ Onɔ?


Hã Osuɔmɔ Lɛ Aya Nɔ Afa Ni Eteke Nɔ | Buu-Mɔɔ Nikasemɔ\n“Enɛ ji nɔ ni miyaa nɔ misɔleɔ yɛ he, akɛ nyɛsuɔmɔ lɛ aya nɔ afa ni eteke nɔ fe tsutsu lɛ.”—FIP. 1:9.\nLALA 106 Nɔ Ni Hãa Anaa Akɛ Wɔyɛ Suɔmɔ\n1. Namɛi ye amɛbua ni atse asafo yɛ Filipi?\nBE KO lɛ, bɔfo Paulo, Sila, Luka, kɛ Timoteo tee Filipi, ni ji maŋ ko ni yɔɔ Roma nɔyeli lɛ shishi lɛ, koni amɛyashiɛ Maŋtsɛyeli lɛ he sane kpakpa lɛ. Mɛi pii bo amɛ toi, ni amɛnyɛ amɛtse asafo yɛ jɛmɛ. Asafo hee nɛɛ mli bii lɛ kpe yɛ be kɛ beiaŋ, ni eeenyɛ efee akɛ, amɛkpe yɛ nyɛmi yoo ko ni mli jɔ waa, ni atsɛɔ lɛ Lidia lɛ shĩa.—Bɔf. 16:40.\n2. Ni mɛɛ naagba asafo hee nɛɛ kɛkpe?\n2 Shi eyeee be ko ni asafo hee nɛɛ kɛ naagba ko kpe. Satan wo mɛi komɛi ni sumɔɔɔ anɔkwale lɛ ayiŋ, ni amɛkɛ hiɛdɔɔ te shi amɛwo Paulo kɛ nyɛmimɛi anɔkwafoi ni fata ehe lɛ. Anɔkwa, amɔ Paulo kɛ Sila, ayi amɛ kpãi, ni awo amɛ tsuŋ. Be ni aŋmɛɛ amɛhe lɛ, amɛkɛ nyɛmimɛi lɛ kpe ni amɛwo amɛ hewalɛ. No sɛɛ lɛ, Paulo, Sila, kɛ Timoteo shi kɛtee, ni etamɔ nɔ ni ebashwɛ Luka pɛ. Ani nyɛmimɛi lɛ anijiaŋ je wui? Dabi. Yehowa mumɔ lɛ ye ebua amɛ ni amɛtee nɔ amɛsɔmɔ lɛ kɛ ekãa. (Fip. 2:12) Ebɛ naakpɛɛ mɔ akɛ Paulo shwɛɛɛ amɛhe kwraa!\n3. Tamɔ bɔ ni wɔkane yɛ Filipibii 1:9-11 lɛ, mɛɛ nibii Paulo sɔle yɛ he?\n3 Aaafee afii nyɔŋma sɛɛ lɛ, Paulo ŋma wolo emaje nyɛmimɛi ni yɔɔ Filipi asafo lɛ mli lɛ. Wolo nɛɛ mli wiemɔi lɛ hãa wɔnaa faŋŋ akɛ, Paulo sumɔɔ nyɛmimɛi ni yɔɔ jɛmɛ lɛ asane waa. Ekɛɛ amɛ akɛ: “Mihiɛ tseɔ nyɛ fɛɛ waa akɛni midɔɔ nyɛhe tamɔ Kristo Yesu feɔ lɛ hewɔ.” (Fip. 1:8) Paulo hã amɛle akɛ, esɔleɔ ehãa amɛ, ni ekpa Yehowa fai ni eye ebua amɛ ni amɛsuɔmɔ lɛ aya nɔ afa ni eteke nɔ fe tsutsu lɛ. Agbɛnɛ hu, ebi ni Yehowa aye abua amɛ ni amɛna nibii ni he hiaa waa lɛ, koni amɛfee krɔŋŋ, ni amɛkatɔ̃tɔ mɛi anane. Ebi hu ni ehã amɛya nɔ amɛwo jalɛ yibii. Wɔ hu wɔbaanyɛ wɔná Paulo wiemɔi lɛ ahe sɛɛ, aloo jeee nakai? No hewɔ lɛ, nyɛhãa wɔkanea wolo ni Paulo ŋma emaje Filipibii lɛ fã ko, ni wɔkwɛ otii ni yɔɔ mli kɛ bɔ ni wɔbaafee wɔkɛtsu nii.—Kanemɔ Filipibii 1:9-11.\nNYƐSUƆMƆ LƐ MLI AWAA\n4. (a) Yɛ 1 Yohane 4:9, 10 lɛ naa lɛ, mɛni Yehowa efee kɛtsɔɔ akɛ esumɔɔ wɔ? (b) Te esa akɛ suɔmɔ ni wɔyɔɔ kɛhã Nyɔŋmɔ lɛ mli awa ahã tɛŋŋ?\n4 Yehowa tsu e-Bi lɛ kɛba shikpɔŋ lɛ nɔ koni ebagbo yɛ wɔhe eshai lɛ ahewɔ, ni enɛ hãa wɔnaa akɛ, esumɔɔ wɔ waa. (Kanemɔ 1 Yohane 4:9, 10.) Bɔ ni Nyɔŋmɔ sumɔɔ wɔ lɛ hewɔ lɛ, esa akɛ wɔ hu wɔsumɔ lɛ. (Rom. 5:8) Nɔ ko ni Yesu kɛɛ Farisifonyo ko lɛ hãa wɔnaa bɔ ni esa akɛ nakai suɔmɔ lɛ mli awa ahã. Ekɛɛ lɛ akɛ: “Suɔmɔ Yehowa, o-Nyɔŋmɔ lɛ, kɛ otsui muu fɛɛ kɛ osusuma muu fɛɛ kɛ ojwɛŋmɔ muu fɛɛ.” (Mat. 22:36, 37) Hɛɛ, esa akɛ wɔsumɔ Nyɔŋmɔ kɛ wɔtsui muu fɛɛ, ni wɔfee nibii ni baahã nakai suɔmɔ lɛ mli awa daa gbi. Paulo kɛɛ nyɛmimɛi ni yɔɔ Filipi lɛ akɛ, esa akɛ amɛsuɔmɔ lɛ “aya nɔ afa ni eteke nɔ fe tsutsu lɛ.” Mɛni baaye abua wɔ ni wɔsumɔ Nyɔŋmɔ waa fe bɔ ni wɔsumɔɔ lɛ amrɔ nɛɛ po?\n5. Mɛni kɛ́ wɔfee lɛ, wɔbaaya nɔ wɔsumɔ Nyɔŋmɔ waa?\n5 Kɛ́ wɔleee Nyɔŋmɔ lɛ, wɔnyɛŋ wɔsumɔ lɛ. Biblia lɛ kɛɔ akɛ: “Mɔ fɛɛ mɔ ni sumɔɔɔ mɔ lɛ, eleko Nyɔŋmɔ, ejaakɛ Nyɔŋmɔ lɛ, suɔmɔ ji lɛ.” (1 Yoh. 4:8) Bɔfo Paulo wie akɛ, kɛ́ wɔtee nɔ wɔkase Nyɔŋmɔ he nii, ni wɔna nɔ hewɔ ni enaa nibii komɛi bɔ ni enaa lɛ lɛ, suɔmɔ ni wɔyɔɔ kɛhã lɛ lɛ mli baawa daa. (Fip. 1:9) Be ni akɛ wɔ bɔi Biblia lɛ kasemɔ lɛ, nibii fioo ni atsɔɔ wɔ yɛ Nyɔŋmɔ he lɛ hã wɔbasumɔ lɛ. Shi wɔtee nɔ wɔkase ehe nibii babaoo, ni enɛ hã nakai suɔmɔ lɛ mli bawa. Enɛ hewɔ wɔkaneɔ Biblia lɛ daa ni wɔjwɛŋɔ nɔ lɛ. Anɔkwa, eji nibii ni wɔshwɛɛɛ he kwraa lɛ ateŋ ekome!—Fip. 2:16.\n6. Mɛni 1 Yohane 4:11, 20, 21 lɛ hãa wɔnaa akɛ, kɛ́ wɔfee lɛ, no tsɔɔ akɛ wɔsumɔɔ Nyɔŋmɔ waa?\n6 Esa akɛ suɔmɔ kpele ni Nyɔŋmɔ ejie lɛ kpo etsɔɔ wɔ lɛ atsirɛ wɔ ni wɔ hu wɔsumɔ wɔnyɛmimɛi Kristofoi lɛ. (Kanemɔ 1 Yohane 4:11, 20, 21.) Wɔ kɛ wɔnyɛmimɛi lɛ fɛɛ jáa Yehowa kome too lɛ nɔŋŋ, ni wɔ fɛɛ wɔmiibɔ mɔdɛŋ ni wɔkase lɛ. Agbɛnɛ hu, wɔ fɛɛ wɔnyiɛ Yesu, mɔ ni sumɔ wɔ aahu akɛ ekɛ ewala shã afɔle ehã wɔ lɛ nanemaahei asɛɛ. Enɛ hewɔ lɛ, ekolɛ wɔbaanu he akɛ, esaaa akɛ ewaa kɛhãa wɔ akɛ wɔbaasumɔ wɔnyɛmimɛi lɛ. Kɛ̃lɛ, bei komɛi lɛ, nakai feemɔ wa. Nɔ ko nakai ba yɛ Filipi asafo lɛ mli.\n7. Mɛni wɔkaseɔ yɛ ŋaa ni Paulo wo Evodia kɛ Sintika lɛ mli?\n7 Nyɛmimɛi yei enyɔ komɛi ni yɔɔ nakai asafo lɛ mli, ni atsɛɔ amɛ Evodia kɛ Sintika lɛ kɛ bɔfo Paulo “fee ekome” kɛsɔmɔ kɛ ekãa be ni eyɔɔ jɛmɛ lɛ. Shi etamɔ nɔ ni sane ko ba nyɛmimɛi nɛɛ ateŋ, ni no fite amɛnaanyobɔɔ lɛ. Be ni Paulo ŋma amɛsafo lɛ, etsĩ amɛgbɛ́i tã, ni ewo amɛ hewalɛ ni “amɛjwɛŋmɔ afee ekome.” (Fip. 4:2, 3) Paulo wo asafo muu lɛ fɛɛ hu ŋaa akɛ, ‘amɛya nɔ amɛfee nii fɛɛ ni huhuuhuwiemɔi kɛ ŋwanejei bɛ mli.’ (Fip. 2:14) Ekã shi faŋŋ akɛ, ŋaawoi enyɔ nɛɛ ni Paulo kɛhã lɛ ye ebua nyɛmimɛi yei anɔkwafoi enyɔ lɛ kɛ asafo muu lɛ fɛɛ ni amɛsumɔ amɛhe waa.\nMɛni hewɔ esa akɛ wɔná wɔnyɛmimɛi lɛ ahe jwɛŋmɔ kpakpa? (Kwɛmɔ kuku 8) *\n8. Mɛni ji nɔ titri ni fiteɔ wɔ kɛ wɔnyɛmimɛi lɛ ateŋ? Ni mɛni baaye abua wɔ ni wɔkahã no fite wɔ kɛ amɛ teŋ?\n8 Tamɔ bɔ ni eba lɛ yɛ Evodia kɛ Sintika gbɛfaŋ lɛ, bei komɛi lɛ, wɔ hu wɔkɛ wɔjwɛŋmɔ maa wɔnyɛmimɛi lɛ atɔmɔi anɔ, ni enɛ ji nɔ titri ni hãa ewaa kɛhãa wɔ akɛ wɔbaasumɔ amɛ waa lɛ. Wɔ fɛɛ wɔtɔ̃ɔ daa. No hewɔ lɛ, kɛ́ wɔkɛ wɔjwɛŋmɔ ma wɔnyɛmimɛi lɛ atɔmɔi anɔ lɛ, suɔmɔ ni wɔyɔɔ kɛhã amɛ lɛ he baajɔ. Akɛ nɔkwɛmɔnɔ lɛ, ŋɔɔ lɛ akɛ, okɛ nyɛmimɛi komɛi miisaa Maŋtsɛyeli Asa lɛ nɔ, ni oyɔse akɛ amɛteŋ mɔ kome hiɛ eje ehe nɔ ni eshi nitsumɔ lɛ fɛɛ efɔ̃ nyɛnɔ. Ekolɛ nɔ ni efee lɛ baagba onaa waa, ni obaabɔi tɔmɔi krokomɛi fɛɛ ni etɔ̃ lɛ kaimɔ. Shi kɛ́ ofee nakai lɛ, nɔ ni baaba ji akɛ, omli baafu lɛ waa, ni suɔmɔ ni oyɔɔ kɛhã lɛ lɛ he baajɔ. Ekolɛ ni wɔwieɔ nɛɛ, nakai eba lɛ yɛ okɛ nyɛmi ko teŋ. No hewɔ lɛ, mɛni obaanyɛ ofee? Jwɛŋmɔ anɔkwa sane nɛɛ he: Yehowa naa tɔmɔi fɛɛ ni otɔ̃ɔ lɛ, ni enaa onyɛmi lɛ nɔ lɛ hu. Fɛɛ sɛɛ lɛ, esumɔɔ bo, ni esumɔɔ onyɛmi lɛ hu, ejaakɛ ekɛ ejwɛŋmɔ maa sui kpakpai ni nyɛyɔɔ lɛ anɔ. Ani esaaa akɛ okaseɔ Yehowa ni bo hu ofeɔ nakai? Kɛ́ wɔfee nɔ fɛɛ nɔ ni wɔbaanyɛ koni wɔsumɔ wɔnyɛmimɛi lɛ, ekomefeemɔ ni yɔɔ wɔteŋ lɛ mli baawa waa.—Fip. 2:1, 2.\n“NIBII NI HE HIAA WAA LƐ”\n9. Mɛni ji “nibii ni he hiaa waa” ni Paulo tsĩ tã yɛ wolo ni eŋma eyahã nyɛmimɛi ni yɔɔ Filipi lɛ mli lɛ ekomɛi?\n9 Mumɔ krɔŋkrɔŋ lɛ tsirɛ Paulo ni ekɛɛ Kristofoi ni yɔɔ Filipi lɛ kɛ Kristofoi krokomɛi fɛɛ akɛ, ‘amɛka amɛkwɛ ni amɛna nibii ni he hiaa waa lɛ.’ (Fip. 1:10) Nibii ni he hiaa lɛ ekomɛi ji, nibii ni wɔbaanyɛ wɔfee kɛtse Yehowa gbɛ́i lɛ he, nibii ni ewo shi akɛ ebaafee ni wɔmiina akɛ eefee hu lɛɛlɛŋ, kɛ toiŋjɔlɛ kɛ ekomefeemɔ ni yɔɔ asafo lɛ mli lɛ. (Mat. 6:9, 10; Yoh. 13:35) Kɛ́ wɔhã nibii nɛɛ ahe hia wɔ fe nibii krokomɛi fɛɛ yɛ shihilɛ mli lɛ, no tsɔɔ akɛ wɔsumɔɔ Yehowa lɛɛlɛŋ.\n10. Kɛ́ wɔmiitao Yehowa abu wɔ akɛ mɛi ni yɔɔ krɔŋŋ lɛ, mɛni esa akɛ wɔfee?\n10 Paulo wie hu akɛ, esa akɛ ‘wɔfee krɔŋŋ.’ Wɔnyɛŋ wɔfee krɔŋŋ tamɔ bɔ ni Yehowa Nyɔŋmɔ yɔɔ krɔŋŋ lɛ, ejaakɛ wɔyeee emuu. Shi kɛ́ wɔmia wɔhiɛ waa akɛ wɔbaafee nibii ni baahã wɔsumɔ Yehowa waa, ni wɔbɔ mɔdɛŋ wɔyɔse nibii ni he hiaa waa lɛ, Yehowa baabu wɔ akɛ mɛi ni yɔɔ krɔŋŋ. Nɔ kome ni wɔbaanyɛ wɔfee kɛtsɔɔ akɛ wɔsumɔɔ lɛ ji, ni wɔbaakwɛ jogbaŋŋ ni wɔkafee nɔ ko ni baatɔ̃tɔ mɛi anane.\n11. Mɛni hewɔ esa akɛ wɔkwɛ jogbaŋŋ ni wɔkatɔ̃tɔ mɛi anane lɛ?\n11 Ŋaa ni Paulo wo akɛ wɔkatɔ̃tɔ mɛi anane lɛ jeee ŋaawoo folo; eji kɔkɔbɔɔ. Nibii ni wɔhalaa akɛ wɔkɛbaajie wɔhiɛtserɛ, atadei ni wɔwoɔ, loo wɔheloonaa nitsumɔ po baanyɛ atɔ̃tɔ mɔ ko nane. Ekolɛ tɔmɔ pɔtɛɛ ko bɛ nɔ ni wɔkɛjieɔ wɔhiɛtserɛ lɛ, wɔtade lɛ, loo nitsumɔ ni wɔtsuɔ lɛ he. Shi kɛ́ eegba mɔ ko henilee naa, ni etɔ̃tɔ mɔ lɛ nane lɛ, belɛ, eji hiɛdɔɔ sane. Mɛni hewɔ? Ejaakɛ Yesu wie akɛ, ehi akɛ akɛ tɛ ni tsii waa baawo wɔkuɛ ni ayashɛ wɔ afɔ̃ ŋshɔ teŋ, fe nɔ ni wɔbaatɔ̃tɔ ewebii lɛ ateŋ mɔ kome nane!—Mat. 18:6.\n12. Mɛni wɔkaseɔ yɛ nɔ ni gbalashihilɛ mli bii gbɛgbalɔi komɛi fee lɛ mli?\n12 Nɔ ko ni gbalashihilɛ mli bii gbɛgbalɔi komɛi fee lɛ hãa wɔnaa akɛ, amɛbuɔ Yesu kɔkɔbɔɔ lɛ akɛ eji hiɛdɔɔ sane. No mli lɛ, amɛkɛ nyɛmi nuu ko kɛ eŋa ni abaptisi amɛ etsɛko lɛ yɛ asafo mli. Bɔ ni atsɔse nyɛmimɛi hei nɛɛ ahã lɛ hewɔ lɛ, amɛhenilee kɛɛ amɛ akɛ nibii komɛi ehiii, tsɛbelɛ tɔmɔ ko bɛ he. Akɛ nɔkwɛmɔnɔ lɛ, amɛnu he akɛ esaaa akɛ Kristofoi yaa sinikwɛmɔhei, kɛ́ sini ni amɛyaakwɛ lɛ hi po. No hewɔ lɛ, be ni amɛnu akɛ gbalashihilɛ mli bii gbɛgbalɔi lɛ etee sinikwɛmɔhe lɛ, egba amɛnaa waa. Be ni gbɛgbalɔi lɛ yɔse enɛ lɛ, amɛyaaa sinikwɛmɔhe lɛ dɔŋŋ; amɛkɛshã afɔle. Sɛɛ mli lɛ, nyɛmimɛi hei lɛ nyɛ amɛtsɔse amɛhenilee jogbaŋŋ, ni amɛna akɛ nibii komɛi ni amɛnaa lɛ akɛ tɔmɔ lɛ, jeee tɔmɔ. Enɛ sɛɛ dani gbɛgbalɔi lɛ bɔi sinikwɛmɔhe lɛ yaa ekoŋŋ. (Heb. 5:14) Nɔ ni amɛfee nɛɛ hã ana faŋŋ akɛ, jeee lilɛi nɔ pɛ kɛkɛ amɛsumɔɔ amɛnyɛmimɛi hei lɛ yɛ, shi moŋ amɛsumɔɔ amɛ yɛ nifeemɔ mli hu.—Rom. 14:19-21; 1 Yoh. 3:18.\n13. Kɛ́ wɔkwɛɛɛ ni ahi lɛ, mɛɛ gbɛ nɔ wɔwiemɔ loo wɔnifeemɔ baahã mɔ ko ayafee esha?\n13 Kɛ́ wɔwiemɔ loo wɔnifeemɔ hã mɔ ko yafee esha lɛ, no hu wɔtɔ̃tɔ enane. Mɛɛ gbɛ nɔ kɛ́ wɔkwɛɛɛ ni ahi lɛ, wɔbaafee nakai? Susumɔ nɔkwɛmɔnɔ ni nyiɛ sɛɛ nɛɛ he okwɛ. Ŋɔɔ lɛ akɛ, mɔ ko ni akɛ lɛ kaseɔ Biblia lɛ sumɔɔ dãa waa, ni ekpakpa ko dani enyɛ eye su gbonyo nɛɛ nɔ. Ebayɔse akɛ, esaaa akɛ esaa enaa dãa kwraa, kɛjeee nakai lɛ, ebaaya eblema lɛ ekoŋŋ. Nikaselɔ nɛɛ tee ehiɛ oyayaayai ni abaptisi lɛ. No sɛɛ be ko lɛ, etee Kristofoi ahenaabuamɔ ko shishi, ni mɔ ni tsɛ henaabuamɔ lɛ kɛɛ lɛ akɛ dãa yɛ, kɛ́ ebaasumɔ ni enu eko lɛ. Kɛkɛ ni ewie kɛshi sɛɛ akɛ: “Amrɔ nɛɛ Kristofonyo ji bo; Yehowa mumɔ lɛ yɛ onɔ. Bɛ ole akɛ henɔyeli fata mumɔ lɛ yibii lɛ ahe? Kɛ́ oyeɔ ohe nɔ lɛ, esaaa akɛ efeɔ naagba kɛhãa bo akɛ obaanu fioo.” Kɛ́ nyɛmi nuu hee lɛ bo ŋaawoo gbonyo nɛɛ toi ni enu dãa lɛ, ani ebaayagbe naa ekpakpa?\n14. Mɛɛ gbɛ nɔ Kristofoi akpeei yeɔ amɛbuaa wɔ koni wɔnyɛ wɔkɛ nɔ ni awie yɛ Filipibii 1:10 lɛ atsu nii?\n14 Kɛ́ wɔtee Kristofoi akpeei lɛ, eyeɔ ebuaa wɔ yɛ gbɛi srɔtoi anɔ koni wɔnyɛ wɔkɛ nɔ ni awie yɛ Filipibii 1:10 lɛ atsu nii. Klɛŋklɛŋ lɛ, nibii ni wɔkaseɔ yɛ wɔkpeei lɛ ashishi lɛ hãa wɔnaa nibii ni Yehowa buɔ amɛ akɛ amɛhe hiaa waa. Nɔ ni ji enyɔ lɛ, atsɔɔ wɔ bɔ ni wɔbaafee wɔkɛ nibii ni wɔkaseɔ lɛ atsu nii koni wɔfee krɔŋŋ. Nɔ ni ji etɛ lɛ, wɔnáa hegbɛ ‘wɔjieɔ suɔmɔ kpo ni wɔtsuɔ nitsumɔi kpakpai.’ (Heb. 10:24, 25) Kɛ́ wɔnyɛmimɛi lɛ wo wɔ hewalɛ lɛ, suɔmɔ ni wɔyɔɔ kɛhã Nyɔŋmɔ kɛ amɛ lɛ mli baawa. Ni kɛ́ wɔsumɔɔ Nyɔŋmɔ ni wɔsumɔɔ wɔnyɛmimɛi lɛ kɛ wɔtsui fɛɛ lɛ, wɔbaakwɛ jogbaŋŋ ni wɔkafee nɔ ko ni baatɔ̃tɔ amɛnane.\n‘JALƐ YIBII AYIMƆ NYƐ OBƆBƆ’\n15. Mɛni baatsɔɔ akɛ ‘jalɛ yibii eyimɔ wɔ obɔbɔ’?\n15 Paulo sɔle waa ni nyɛmimɛi ni yɔɔ Filipi lɛ ‘ayimɔ obɔbɔ kɛ jalɛ yibii.’ (Fip. 1:11) Ŋwanejee ko bɛ he akɛ, “jalɛ yibii” nɛɛ eko ji suɔmɔ ni amɛyɔɔ kɛhã Yehowa kɛ amɛnyɛmimɛi lɛ. Ekroko hu ji, ni amɛbaagba mɛi Yesu kɛ hiɛnɔkamɔ kpakpa ni amɛyɔɔ lɛ he sane. Paulo kɛ nɔkwɛmɔnɔ kroko hu tsu nii kɛtsɔɔ yibii kpakpai ni Filipibii lɛ woɔ lɛ. Ewie yɛ Filipibii 2:15 lɛ akɛ, ‘amɛtsoɔ akɛ kanei yɛ je lɛ mli.’ Nɔkwɛmɔnɔ nɛɛ sa jogbaŋŋ, ejaakɛ Yesu wie yɛ ekaselɔi lɛ ahe akɛ, amɛji “je lɛŋ la lɛ.” (Mat. 5:14-16) Agbɛnɛ hu, efã esɛɛnyiɛlɔi lɛ akɛ ‘amɛyafee mɛi kaselɔi.’ Ewie hu akɛ, ‘amɛbaatsɔmɔ edasefoi kɛyashi shikpɔŋ lɛ nɔ hei ni jekɛ waa lɛ.’ (Mat. 28:18-20; Bɔf. 1:8) Kɛ́ wɔkɛ ekãa tsu nitsumɔ ni he hiaa waa nɛɛ, ni ji kaselɔfeemɔ nitsumɔ lɛ, belɛ wɔmiiwo “jalɛ yibii” ji no.\nBe ni awo Paulo tsuŋ yɛ shĩa ni lɛ diɛŋtsɛ eyahai lɛ mli yɛ Roma lɛ, eŋma wolo emaje asafo ni yɔɔ Filipi lɛ. Paulo ŋɔ hegbɛ fɛɛ hegbɛ ni ená be ni awo lɛ tsuŋ lɛ kɛshiɛ ehã ebulɔi lɛ kɛ mɛi fɛɛ ni basara lɛ lɛ (Kwɛmɔ kuku 16)\n16. Mɛɛ gbɛ nɔ Filipibii 1:12-14 lɛ hãa wɔnaa akɛ, wɔbaanyɛ wɔtso akɛ kanei ekɔɔɔ he eko shihilɛ mli ni wɔyɔɔ? (Kwɛmɔ mfoniri ni yɔɔ wolo lɛ hiɛ lɛ.)\n16 Wɔbaanyɛ wɔtso akɛ kanei, ekɔɔɔ he eko shihilɛ mli ni wɔyɔɔ. Bei komɛi po lɛ, nibii ni wɔsusuɔ akɛ nomɛi baatsĩ wɔ gbɛ ni wɔkanyɛ wɔshiɛ sane kpakpa lɛ moŋ hãa wɔnáa hegbɛ kɛshiɛɔ. Akɛ nɔkwɛmɔnɔ lɛ, be ni Paulo ŋma wolo lɛ emaje nyɛmimɛi ni yɔɔ Filipi lɛ, no mli lɛ awo lɛ tsuŋ yɛ shĩa ni lɛ diɛŋtsɛ eyahai mli yɛ Roma. Shi no hãaa ekpa shiɛmɔ. Moŋ lɛ, eye bulɔi ni buɔ ehe lɛ kɛ mɛi fɛɛ ni baa eŋɔɔ lɛ odase. Paulo kɛ ekãa shiɛ yɛ tsuŋwoo mli po, ni enɛ wo nyɛmimɛi lɛ hewalɛ ni ehã amɛná ekãa ‘kɛjaje Nyɔŋmɔ wiemɔ lɛ ni amɛsheee gbeyei.’—Kanemɔ Filipibii 1:12-14; 4:22.\nYɛ shihilɛ fɛɛ shihilɛ mli lɛ, kwɛmɔ gbɛ ni obaanyɛ otsɔ nɔ oshiɛ (Kwɛmɔ kuku 17) *\n17. Gbaa niiashikpamɔ ko ni tsɔɔ bɔ ni nyɛmimɛi komɛi tee nɔ amɛshiɛ yɛ shihilɛ ko ni wa po mli.\n17 Ŋmɛnɛ lɛ, yɛ maji komɛi anɔ lɛ, aŋmɛɛɛ wɔnyɛmimɛi lɛ gbɛ ni amɛshiɛ yɛ faŋŋ loo yɛ shĩai amli. Nyɛmimɛi ni yɔɔ maji nɛɛ anɔ lɛ ateŋ mɛi pii feɔ ekãa tamɔ bɔ ni Paulo fee lɛ, ni amɛtaoɔ gbɛi krokomɛi ni amɛbaanyɛ amɛtsɔ nɔ amɛshiɛ sane kpakpa lɛ. (Mat. 10:16-20) Yɛ maji nɛɛ ateŋ ekome nɔ lɛ, kpokpaa nɔkwɛlɔ ko wo nyɛmimɛi lɛ fɛɛ hewalɛ akɛ, amɛŋɔ amɛwekumɛi, amɛkutsoŋbii, mɛi ni amɛkɛyaa skul, mɛi ni amɛkɛtsuɔ nii, kɛ mɛi krokomɛi ni amɛkɛsharaa lɛ akɛ amɛshikpɔŋkuku, ni amɛtsu nakai shikpɔŋkuku lɛ mli nii fitsofitso. Yɛ afii enyɔ mli lɛ, asafoi abɔ ni yɔɔ nakai kpokpaa lɛ nɔ lɛ ayifalɛ tee hiɛ saŋŋ. Ekolɛ yɛ maŋ nɔ he ni wɔyɔɔ lɛ, wɔnyɛɔ wɔshiɛɔ yɛ he fɛɛ he. Kɛ̃lɛ, nɔ ko yɛ ni wɔbaanyɛ wɔkase yɛ nyɛmimɛi nɛɛ aniiashikpamɔ lɛ mli. No ji akɛ, yɛ shihilɛ fɛɛ shihilɛ mli lɛ, esa akɛ wɔkwɛ gbɛ ni wɔbaanyɛ wɔtsɔ nɔ wɔya nɔ wɔshiɛ wɔtsɔɔ mɛi, ni wɔhe wɔye akɛ, Yehowa baadro wɔ hewalɛ ni wɔnyɛ wɔfee nakai kɛ́ shihilɛ lɛ mli wa po.—Fip. 2:13.\n18. Mɛni esa akɛ wɔtswa wɔfai shi akɛ wɔbaafee?\n18 Ŋaa ni mumɔ krɔŋkrɔŋ lɛ tsirɛ Paulo ni ewo Filipibii lɛ he miihia wɔ waa fe bei fɛɛ ni eho. No hewɔ lɛ, nyɛhãa wɔtswaa wɔfai shi akɛ wɔkɛbaatsu nii. Nyɛhãa wɔbɔa mɔdɛŋ wɔyɔsea nibii ni he hiaa waa lɛ, wɔfee krɔŋŋ, wɔkwɛ jogbaŋŋ ni wɔkatɔ̃tɔ mɛi anane, ni wɔwo jalɛ yibii. Kɛ́ wɔfee nibii nɛɛ, suɔmɔ ni wɔyɔɔ kɛhã Yehowa, wɔ-Tsɛ ni yɔɔ ŋwɛi ni sumɔɔ wɔ waa lɛ, kɛ wɔnyɛmimɛi Kristofoi lɛ mli baawa, ni no baawo ehiɛ nyam.\nMɛni ji “nibii ni he hiaa waa” lɛ ekomɛi?\nTe wɔbaafee tɛŋŋ ‘wɔfee krɔŋŋ’?\nMɛni kɛ́ wɔfee lɛ ‘wɔbaayimɔ obɔbɔ kɛ jalɛ yibii’?\n^ kk. 5 Amrɔ nɛɛ ji be ni esa akɛ wɔsumɔ wɔnyɛmimɛi Kristofoi lɛ waa fe bei fɛɛ ni eho. Wolo ni Paulo ŋma emaje nyɛmimɛi ni yɔɔ Filipi lɛ tsɔɔ wɔ nibii komɛi ni baaye abua wɔ ni wɔya nɔ wɔsumɔ wɔnyɛmimɛi lɛ waa, kɛ́ wɔnáaa nakai feemɔ mlɛo po.\n^ kk. 54 MFONIRII LƐ AHE SAJI: Aasaa Maŋtsɛyeli Asa lɛ nɔ lɛ, shi nyɛmi nuu ko ni atsɛɔ lɛ Joe lɛ ekpa nitsumɔ lɛ ni ekɛ nyɛmi nuu ko kɛ ebinuu miigba sane. Enifeemɔ lɛ ewo nyɛmi nuu ko ni atsɛɔ lɛ Mike, ni lɛ hu eetsu nii yɛ Maŋtsɛyeli Asa lɛ nɔ lɛ mli la. Mike wie yɛ eyitsoŋ akɛ, ‘Be ni aatsu nii lɛ, Joe damɔ shi eegba sane.’ Sɛɛ mli lɛ, Mike na ni Joe eto etsui shi eeye eebua nyɛmi yoo ko ni eda yɛ afii amli. Enɛ ta Mike tsuiŋ waa, ni no hã ekai akɛ, esa akɛ ekɛ ejwɛŋmɔ ama enyɛmi lɛ sui kpakpai lɛ anɔ, moŋ fe etɔmɔi lɛ.\n^ kk. 58 MFONIRII LƐ AHE SAJI: Nyɛmi ko ni yɔɔ maŋ ko ni ahãaa wɔnyɛmimɛi lɛ heyeli ni amɛshiɛ yɛ faŋŋ lɛ nɔ lɛ miishiɛ eehã mɔ ko ni ele, shi eefee lɛ bɔ ni mɛi krokomɛi ajwɛŋmɔ baŋ nɔ. Sɛɛ mli be ni etee nitsumɔ ni amɛba hejɔɔmɔ lɛ, eeye mɛi ni ekɛtsuɔ nii lɛ ateŋ mɔ kome odase.


Yesu Kristo Ngɛ Mawu Hiɔ Nɔ | Yesu Si Himi Ngɛ Zugba a Nɔ\nBƆFO ƆMƐ A NÍ TSUMI 7:56\nYESU YA HI SI NGƐ MAWU HIƆ NƆ\nSAULO BA PEE KASELƆ\nE SA NƐ WA BUA NƐ JƆ\nMumi klɔuklɔu ɔ nɛ Yesu kɛ pue kaseli ɔmɛ a nɔ benɛ e ho hiɔwe ya a we ligbi nyɔngma se ngɛ Pentekoste ligbi ɔ nɔ ɔ ji odase nɛ tsɔɔ kaa Yesu ngɛ hiɔwe niinɛ. Pee se ɔ, kaseli ɔmɛ ma ná odase kpa ko hu nɛ tsɔɔ kaa Yesu ngɛ hiɔwe. Loko a maa fiaa kaselɔ Stefano tɛ nɛ a gbe lɛ ngɛ anɔkuale yemi nɛ e kɛ ye Yesu he odase ɔ he ɔ, e de ke: “Nyɛɛ hyɛ, i na hiɔwe nya nɛ bli nɛ Nɔmlɔ Bi ɔ daa si ngɛ Mawu hiɔ nɔ.”—Bɔfo Ɔmɛ A Ní Tsumi 7:56.\nBe mi nɛ Yesu ngɛ e Tsɛ ɔ ngɔ ngɛ hiɔwe ɔ, e maa ya nɔ maa mlɛ kɛ ya si be nɛ e Tsɛ ɔ ma de lɛ ní pɔtɛɛ komɛ kaa bɔ nɛ a ngma ngɛ Mawu Munyu ɔ mi ɔ. Mumi ɔ ba David nɔ nɛ e ngma ke: ‘Yehowa de ye Nyɔmtsɛ ɔ [Yesu] ke, “Hii si ngɛ ye hiɔ nɔ kɛ yaa si be nɛ ma ngɔ o he nyɛli ɔmɛ kɛ pee nɔ́ nɛ o kɛ o nane maa nɔ.”’ Ke be nɛ e kɛ maa mlɛ ɔ ba nyagbe ɔ, e maa ‘ye e he nyɛli ɔmɛ a nɔ.’ (La 110:1, 2) Se loko Yesu maa ye e he nyɛli ɔmɛ a nɔ ɔ, mɛni e maa pee ngɛ zugba a nɔ?\nA to Kristofohi asafo ɔ sisi ngɛ jeha 33 ngɛ Pentekoste ligbi ɔ nɔ. Kɛ je jamɛ a be ɔ, Yesu bɔni kaseli nɛ a ngɔ mumi klɔuklɔu ɔ kɛ pɔ mɛ nu ɔ a nɔ yemi. (Kolose Bi 1:13) E ye bua mɛ ngɛ fiɛɛmi ní tsumi ɔ mi, nɛ e dla mɛ kɛ ha ní tsumi kpa ko nɛ a ma tsu hwɔɔ se. Mɛni ji jamɛ a ní tsumi ɔ? Kaseli ɔmɛ a kpɛti nihi nɛ a maa ye anɔkuale kɛ ya si a gbenɔ mi ɔ, a ma tle mɛ si nɛ a ma ya piɛɛ Yesu he ngɛ hiɔwe ngɛ Matsɛ Yemi ɔ mi kɛ ye matsɛ.\nNɔ ko nɛ e pee nɔ hyɛmi nɔ́ kpakpa nɛ e maa piɛɛ Yesu he kɛ ye matsɛ ji Saulo, nɛ a le lɛ wawɛɛ kɛ e Roma biɛ nɛ ji Paulo ɔ. Yuda no ji lɛ, nɛ jinɛ e hɛ dɔɔ ngɛ Mawu Mlaa a nɔ yemi he, se jami nya dali ɔmɛ tsɔɔ we lɛ blɔ kpakpa, nɛ be ko po ɔ, e ha nɛ a gbe Stefano. E ‘wa Nyɔmtsɛ ɔ se nyɛɛli ɔmɛ a yi mi; nɛ e wo a he gbeye kaa e ma pue a muɔ si.’ E ya ngɔ womi ngɛ Osɔfo nɔkɔtɔma pe kulaa Kayafa dɛ, konɛ e ya nuu Yesu kaseli ɔmɛ ngɛ Damasko kɛ ba Yerusalem. (Bɔfo Ɔmɛ A Ní Tsumi 7:58; 9:1) Se benɛ Saulo ngɛ blɔ nɔ kɛ yaa a, la ko nɛ nya wa saminya kpɛ kɛ bɔle lɛ, nɛ e nɔ si.\nKɛkɛ nɛ gbi ko nɛ e li he nɛ e je de ke: ‘Saulo, Saulo, mɛ ni he je o ngɛ mi yi mi wae ɔ?’ Saulo he nɔ ke: “Nyɔmtsɛ, mo mɛnɔ?” Gbi ɔ de lɛ ke: “Imi ji Yesu, nɔ nɛ o ngɛ lɛ yi mi wae ɔ nɛ!”—Bɔfo Ɔmɛ A Ní Tsumi 9:4, 5.\nYesu de Saulo ke e ya Damasko nɛ e ya mlɛ ngɛ lejɛ ɔ kɛ ya si be nɛ a maa tsɔɔ lɛ nɔ́ nɛ e pee. Se jamɛ a be ɔ mi ɔ, nɔ ko lɛ kpaka lɛ kɛ ya ejakaa la nɛ kpɛ pue e nɔ ɔ ha nɛ e hɛngmɛ yu. Pee se ɔ, Yesu je e he kpo ngɛ nina mi kɛ tsɔɔ kaselɔ ko nɛ a tsɛɛ lɛ Anania nɛ e ngɛ Damasko ɔ. Yesu tsɔɔ lɛ he nɛ e maa na Saulo ngɛ. Jinɛ Anania sume kaa e maa ya, se Yesu de lɛ ke: “Nɔ nɛ ɔ, imi nɛ i hla lɛ nɛ e sɔmɔ mi, nɛ e ya fiɛɛ ye he sane ha ma je li, matsɛmɛ, kɛ Israel ma a tsuo.” Saulo hɛngmɛ bli ngɛ Damasko, nɛ ‘e bɔni fiɛɛmi jamɛ a be ɔ nɔuu ke Yesu ji Mawu Bi ɔ nɛ.’—Bɔfo Ɔmɛ A Ní Tsumi 9:15, 20.\nNgɛ Yesu yemi kɛ buami nya a, Paulo kɛ kaseli kpa amɛ tsa fiɛɛmi ní tsumi nɛ Yesu je sisi ɔ nɔ. Mawu jɔɔ a fiɛɛmi ní tsumi ɔ nɔ nɛ e wo yiblii babauu. Maa pee jeha 25 se kɛ je benɛ Yesu je e he kpo kɛ tsɔɔ Paulo ngɛ Damasko blɔ ɔ nɔ ɔ, e ngma kaa ‘a fiɛɛ sane kpakpa a kɛ tsɔɔ bɔ níhi tsuo ngɛ je ɔ mi.’—Kolose Bi 1:23.\nJeha komɛ a se ɔ, Yesu ha nɛ bɔfo Yohane nɛ e suɔ lɛ wawɛɛ ɔ na nina komɛ, nɛ lɛ tsuo ngɛ Baiblo ɔ mi ngɛ Kpojemi womi ɔ mi. Kɛ gu nina nɛ ɔmɛ a nɔ ɔ, Yohane hi si nɛ e na Yesu nɛ e kpale ba kaa matsɛ. (Yohane 21:22) ‘Kɛ gu mumi ɔ nɔ ɔ, [Yohane] na Nyɔmtsɛ ɔ ligbi ɔ.’ (Kpojemi 1:10) Mɛni be nɛ Nyɔmtsɛ ɔ ligbi ɔ je sisi?\nBaiblo gbamihi tsɔɔ kaa “Nyɔmtsɛ ɔ ligbi ɔ” je sisi ngɛ wa be nɛ ɔ mi. Kekleekle Je Mi Ta a fɛ ngɛ jeha 1914 mi. Kɛ je jamɛ a be ɔ mi kɛ ma nɛ ɔ, ta hwumi, gbenɔ hiɔ, hwɔ, zugba mimiɛmi, kɛ ní kpahi ngɛ nɔ yae ngɛ je ɔ mi tsuo. Enɛ ɔ he ɔ, “okadi” nɛ Yesu tsɔɔ e kaseli ɔmɛ kaa lɔ ɔmɛ lɛ maa tsɔɔ e ‘bami be’ kɛ je nɛ ɔ “nyagbe ɔ” ngɛ mi bae. (Mateo 24:3, 7, 8, 14) Amlɔ nɛ ɔ, pi Roma Nɔ Yemi ɔ mi pɛ nɛ a ngɛ Matsɛ Yemi ɔ he sane kpakpa a fiɛɛe ngɛ, mohu ɔ, a ngɛ fiɛɛe ngɛ je ɔ mi he tsuaa he.\nKɛ gu mumi klɔuklɔu ɔ nɔ ɔ, Yohane ngma ke: “Jehanɛ ɔ lɛɛ yi wami hemi ba! Jehanɛ ɔ lɛɛ Mawu maa ngɔ e he wami kpetekpleenyɛ ɔ kɛ ye matsɛ! Jehanɛ ɔ lɛɛ e Kristo he wami ɔ je kpo.” (Kpojemi 12:10) Niinɛ, Mawu Matsɛ Yemi ɔ nɛ ngɛ hiɔwe, nɛ Yesu ba fiɛɛ ɔ, ngɛ nɔ yee nitsɛnitsɛ!\nEnɛ ɔ ji bua jɔmi sane kɛ ha Yesu se nyɛɛli anɔkualetsɛmɛ tsuo. A ma nyɛ ma he Yohane munyu nɛ ɔ maa ye. E de ke: “Lɔ ɔ he ɔ, nyɛ nihi tsuo nɛ nyɛ ngɛ hiɔwe ɔ, nyɛ bua nɛ jɔ! Se je ɔ, kɛ wo, nyɛɛ lɛɛ musu tloo nyɛ! Abosiami kple si kɛ ba nyɛ ngɔ. E mi mi fu wawɛɛ, ejakaa e le kaa be bɔɔ kɛkɛ nɛ piɛ ha lɛ.”—Kpojemi 12:12.\nAmlɔ nɛ ɔ, pi nɛ Yesu ngɛ mlɛe ngɛ e Tsɛ ɔ hiɔ nɔ, mohu ɔ, e ngɛ Matsɛ yee, nɛ e be kɛe nɛ e ma kpata e he nyɛli tsuo a hɛ mi. (Hebri Bi 10:12, 13) Ngɛ enɛ ɔ se ɔ, mɛni ní kpakpahi nɛ Matsɛ Yesu maa pee ha wɔ?\nBenɛ Yesu ya hiɔwe ɔ, mɛni e pee?\nMɛni be nɛ “Nyɔmtsɛ ɔ ligbi ɔ” je sisi, nɛ mɛni ba kɛ je jamɛ a be ɔ mi?\nMɛni he je nɛ e sa nɛ wa bua nɛ jɔ ɔ?


“No hewɔ lɛ nuu aaashĩ etsɛ kɛ enyɛ, ni eeekpɛtɛ eŋa he, ni amɛaatsɔ̃ heloo kome.”—1 MOSE 2:24.\n1. Mɛni hewɔ esa akɛ wɔná bulɛ kɛha Yehowa lɛ?\nEKÃ shi faŋŋ akɛ esa akɛ wɔná bulɛ wɔha Yehowa Nyɔŋmɔ, gbalashihilɛ Shishitolɔ lɛ. Ákɛ wɔ-Bɔlɔ, Maŋtsɛ, kɛ ŋwɛi Tsɛ lɛ, eja gbɛ akɛ awieɔ ehe akɛ “duromɔ nii kpakpai fɛɛ kɛ nikeenii ni hi kɛwula shi fɛɛ” a-Halɔ. (Yak. 1:17; Kpoj. 4:11) Enɛ ji gbɛ kome ni etsɔɔ nɔ ejieɔ esuɔmɔ kpele lɛ kpo. (1 Yoh. 4:8) Nibii fɛɛ ni etsɔɔ wɔ, nibii fɛɛ ni ebiɔ ni wɔfee, kɛ nibii fɛɛ ni ekɛhaa wɔ lɛ, wɔhilɛkɛhamɔ kɛ wɔsɛɛnamɔ pɛ hewɔ efeɔ nakai.—Yes. 48:17.\n2. Mɛɛ gbɛtsɔɔmɔi Yehowa kɛha klɛŋklɛŋ gbalashihilɛ mli hefatalɔi lɛ?\n2 Biblia lɛ wieɔ gbalashihilɛ he akɛ eji nikeenii “kpakpai” ni Nyɔŋmɔ kɛhaa wɔ lɛ ateŋ ekome. (Abɛi 19:14) Beni Yehowa ŋɔ Adam kɛ Hawa etsa yɛ gbalashihilɛ mli lɛ, ekɛ gbɛtsɔɔmɔi pɔtɛi ni baaha amɛgbalashihilɛ lɛ aye omanye ha amɛ. (Nyɛkanea Mateo 19:4-6.) Eji amɛkɛ Nyɔŋmɔ gbɛtsɔɔmɔi lɛ tsu nii kulɛ amɛbaaná miishɛɛ kɛya naanɔ. Shi amɛyafeee amɛnii yɛ nilee mli, amɛku Nyɔŋmɔ fãmɔ lɛ mli ni no ha amɛna nɔ waa.—1 Mose 3:6-13, 16-19, 23.\n3, 4. (a) Ŋmɛnɛ lɛ, mɛɛ gbɛ nɔ mɛi babaoo ejieee bulɛ kpo amɛtsɔɔɔ gbalashihilɛ kɛ Yehowa Nyɔŋmɔ? (b) Mɛɛ nɔkwɛmɔnii wɔbaasusu he yɛ nikasemɔ nɛɛ mli?\n3 Ŋmɛnɛ lɛ, tamɔ bɔ ni klɛŋklɛŋ gbalashihilɛ mli hefatalɔi lɛ fee lɛ, mɛi babaoo kuɔ amɛhiɛ amɛshwieɔ Yehowa gbɛtsɔɔmɔi anɔ kɛ́ amɛmiikpɛ amɛyiŋ yɛ amɛgbalashihilɛ mli. Mɛi komɛi kɛ yei loo hii hɔlɔɔ shi, shi jeee kɛ yiŋtoo akɛ amɛkɛ amɛ baabote gbalashihilɛ mli, mɛi krokomɛi naa hii ni kɛ hii boteɔ gbalashihilɛ mli loo yei ni kɛ yei boteɔ gbalashihilɛ mli, kɛ agbɛnɛ hu gbala mli ni atseɔ kɛkɛ lɛ akɛ ejeee tɔ̃mɔ. (Rom. 1:24-32; 2 Tim. 3:1-5) Amɛnaaa gbalashihilɛ akɛ eji nikeenii ni jɛ Nyɔŋmɔ ŋɔɔ, ni akɛni amɛjieee bulɛ kpo amɛtsɔɔɔ nikeenii nɛɛ hewɔ lɛ, no tsɔɔ akɛ amɛbɛ bulɛ kɛha Yehowa Nyɔŋmɔ, mɔ ni nikeenii nɛɛ jɛ eŋɔɔ lɛ.\n4 Bei komɛi lɛ, Nyɔŋmɔ webii lɛ ateŋ mɛi komɛi po kuɔ amɛhiɛ amɛshwieɔ Yehowa susumɔ yɛ gbalashihilɛ he lɛ nɔ. Gbalashihilɛ mli hefatalɔi ni ji Kristofoi lɛ ateŋ mɛi komɛi kpɛɔ amɛyiŋ akɛ amɛbaagbala mli loo amɛbaatse gbala be mli ni amɛbɛ hegbɛ yɛ Ŋmalɛ naa akɛ amɛfeɔ nakai. Mɛni baaye abua wɔ ni wɔkafee nakai? Mɛɛ gbɛ nɔ Nyɔŋmɔ gbɛtsɔɔmɔ ni yɔɔ 1 Mose 2:24 lɛ baanyɛ aye abua Kristofoi ni ebote gbalashihilɛ mli lɛ koni amɛgbalashihilɛ lɛ asɔ jogbaŋŋ? Ni te mɛi ni miitao abote gbalashihilɛ mli lɛ baafee tɛŋŋ amɛsaa amɛhe amɛto gbalashihilɛ mlibotemɔ? Nyɛhaa wɔsusua Biblia beaŋ gbalashihilɛi etɛ ni ye omanye ni haa wɔnaa bɔ ni kɛ́ gbalashihilɛ ko baaye omanye lɛ ehe miihia waa ni wu kɛ ŋa lɛ aná bulɛ kɛha Yehowa lɛ he wɔkwɛa.\n5, 6. Mɛɛ shihilɛ ekolɛ efee kaa kɛha Zakaria kɛ Elisabet, ni te awo amɛnɔkwayeli lɛ he nyɔmɔ aha tɛŋŋ?\n5 Zakaria kɛ Elisabet fee amɛnii fɛɛ yɛ nilee mli. Amɛkɛ mɔ ko ni kɛ anɔkwayeli jáa Yehowa hi shi. Zakaria kɛ anɔkwayeli tsu esɔfoyeli nitsumɔ lɛ, ni amɛyi enyɔ lɛ fɛɛ jɛ amɛtsui muu fɛɛ mli amɛye Nyɔŋmɔ Mla lɛ nɔ. Ŋwanejee ko bɛ he akɛ amɛyɛ miishɛɛ. Shi, eji oyɛ Yuda yɛ nakai beaŋ ni oyasara amɛ kulɛ, obaana akɛ nɔ ko eŋmɛɛ amɛ. Amɛbɛ bii. Elisabet lɛ kene ni, ni amɛyi enyɔ lɛ fɛɛ amɛdara.—Luka 1:5-7.\n6 Yɛ blema Israel lɛ abuɔ bifɔmɔ akɛ nɔ ko ni haa mɔ hiɛ baa nyam waa, ni mɛi fɔ́ɔ babaoo. (1 Sam. 1:2, 6, 10; Lala 128:3, 4) Yɛ nakai beaŋ lɛ, Israelnyo ko baanyɛ ashwie eŋa musuŋshaa naa kɛ́ eŋa lɛ fɔɔɔ. Shi Zakaria ye Elisabet anɔkwa, ni eshwieee lɛ. Etaooo yiŋtoo flɛflɛ ko nɔ edamɔ etse gbala lɛ mli, asaŋ Elisabet hu efeee nakai. Eyɛ mli akɛ bii ni amɛbɛ lɛ gba amɛnaa moŋ, shi amɛtee nɔ amɛfee ekome kɛsɔmɔ Yehowa yɛ anɔkwayeli mli. Beni be shwie mli lɛ, Yehowa tsɔ naakpɛɛ gbɛ nɔ ejɔɔ amɛ babaoo kɛ bi nuu yɛ amɛgbɔlɛ beaŋ.—Luka 1:8-14.\n7. Mɛɛ gbɛ kroko nɔ Elisabet tsɔ eye ewu anɔkwa?\n7 Elisabet fee anɔkwayeli he nɔkwɛmɔnɔ kpakpa yɛ gbɛ kroko hu nɔ. Beni efɔ ebi nuu Yohane lɛ, no mli lɛ Zakaria nyɛɛɛ awie akɛni eheee Nyɔŋmɔ bɔfo lɛ wiemɔi lɛ eyeee lɛ hewɔ. Shi eeenyɛ efee akɛ Zakaria tsɔ gbɛ ko nɔ eha eŋa lɛ le akɛ Yehowa bɔfo lɛ kɛɛ lɛ akɛ abaawo amɛbi nuu lɛ gbɛ́i akɛ “Yohane.” Kulɛ amɛkutsoŋbii lɛ kɛ amɛwekumɛi lɛ miitao ni akɛ Zakaria gbɛ́i awo gbekɛ nuu lɛ. Shi Elisabet jɛ anɔkwayeli mli ekɛ ewu lɛ gbɛtsɔɔmɔ tsu nii. Ekɛɛ akɛ: “Dabida, shi awo lɛ Yohane moŋ!”—Luka 1:59-63.\n8, 9. (a) Mɛɛ gbɛ nɔ anɔkwayeli tswaa gbalashihilɛ emaa shi? (b) Mɛni ji nibii pɔtɛi komɛi ni wu kɛ ŋa baanyɛ afee kɛtsɔɔ akɛ amɛyeɔ amɛhe anɔkwa?\n8 Ŋmɛnɛ lɛ, taakɛ eba lɛ yɛ Zakaria kɛ Elisabet gbɛfaŋ lɛ, bei komɛi lɛ gbalashihilɛ mli hefatalɔi agbɛkpamɔi eyabaaa mli ni amɛkɛ naagbai komɛi hu kpeɔ. Kɛ́ gbalashihilɛ mli hefatalɔi yeee amɛhe anɔkwa lɛ, amɛgbalashihilɛ lɛ yeŋ omanye. Kɛ́ wu lɛ loo ŋa lɛ ná suɔmɔ eha mɔ kroko, ekwɛ mfonirii kɛ sinii ni teɔ bɔlɛnamɔ akɔnɔ shi, efite gbala, loo efee nibii krokomɛi ní etswaŋ amɛgbala lɛ emaŋ shi lɛ, no baanyɛ eha amɛkahe amɛhe amɛye. Kɛ́ wu kɛ ŋa heee amɛhe amɛyeee lɛ, fiofio lɛ suɔmɔ ni amɛyɔɔ kɛha amɛhe lɛ baatã. Yɛ gbɛi komɛi anɔ lɛ, anɔkwayeli tamɔ afabaŋ ko ni afo awo shĩa ni nyɛweku lɛ yɔɔ mli lɛ he ni buɔ nyɛhe bɔni afee ni mɛi akabote shĩa lɛ mli kɛkɛ loo oshara ko akanina nyɛ koni shĩabii lɛ ahi shi shweshweeshwe bɔ ni sa. No hewɔ lɛ, kɛ́ wu kɛ ŋa fɛɛ yeɔ amɛhe anɔkwa lɛ, amɛbaanyɛ amɛhi shi shweshweeshwe ni amɛjɛ amɛtsuiŋ amɛkɛ amɛhe agba sane, koni suɔmɔ ni yɔɔ amɛteŋ lɛ mli aya nɔ awa. Hɛɛ, anɔkwayeli he miihia waa.\n9 Yehowa kɛɛ Adam akɛ: ‘Nuu aaashĩ etsɛ kɛ enyɛ, ni eeekpɛtɛ eŋa he.’ (1 Mose 2:24) Te wiemɔi nɛɛ shishi lɛ? Kɛ́ mɔ ko bote gbalashihilɛ mli pɛ, esa akɛ etsake bɔ ni ekɛ enanemɛi kɛ ewekumɛi bɔɔ haa lɛ. Esa akɛ ená be kɛ dekã eha eŋa loo ewu klɛŋklɛŋ. Esaaa akɛ amɛgbalaa amɛjwɛŋmɔ kɛyaa amɛnanemɛi loo amɛwekumɛi anɔ bɔ ni baanyɛ aye amɛgbalashihilɛ lɛ awui; asaŋ kɛ́ amɛmiikpɛ amɛyiŋ yɛ nɔ ko he loo gbeekpamɔ bɛ amɛteŋ yɛ sane ko he lɛ esaaa akɛ amɛŋmɛɔ gbɛ ni amɛfɔlɔi nyɛɔ amɛnɔ yɛ nɔ ni esa akɛ amɛfee he. Esa akɛ wu kɛ ŋa lɛ akpɛtɛ amɛhe. Eji Nyɔŋmɔ gbɛtsɔɔmɔ.\n10. Mɛni baaye abua gbalashihilɛ mli hefatalɔi ni amɛye anɔkwa?\n10 Kɛ́ wu kɛ ŋa lɛ bɛ jamɔ kome mli po lɛ, kɛ́ amɛye amɛhe anɔkwa lɛ ekɛ jɔɔmɔi babaoo baa. Nyɛmi yoo ko ni ewu jeee Odasefonyo lɛ kɛɛ akɛ: “Miida Yehowa shi waa akɛ etsɔɔ mi bɔ ni esa akɛ maba mihe shi maha miwu ni mana bulɛ kpele maha lɛ. Anɔkwayeli eha wɔtee nɔ wɔkɛ afii 47 ehi shi yɛ suɔmɔ kɛ bulɛ mli.” (1 Kor. 7:10, 11; 1 Pet. 3:1, 2) Belɛ bɔɔ mɔdɛŋ waa ni oha ohefatalɔ lɛ anu he akɛ eyɛ shweshweeshwe. Tsɔ owiemɔi kɛ onifeemɔi anɔ oha ohefatalɔ lɛ anu he akɛ yɛ ogbɛfaŋ lɛ, lɛ ji mɔ ni he hiaa fe fɛɛ yɛ shikpɔŋ lɛ nɔ. Feemɔ nɔ fɛɛ nɔ ni obaanyɛ koni mɔ ko loo nɔ ko akabafo bo kɛ ohefatalɔ lɛ teŋ. (Nyɛkanea Abɛi 5:15-20.) Ron kɛ Jeannette ni kɛ afii 35 ehi shi kɛ miishɛɛ akɛ gbalashihilɛ mli hefatalɔi lɛ kɛɛ akɛ: “Akɛni wɔkɛ anɔkwayeli feɔ nɔ ni Nyɔŋmɔ biɔ kɛjɛɔ wɔdɛŋ lɛ hewɔ lɛ, wɔgbalashihilɛ lɛ eye omanye ni wɔyɛ miishɛɛ.”\nEkomefeemɔ Wajeɔ Gbalashihilɛ\n11, 12. Mɛɛ gbɛ nɔ Akwila kɛ Priskila fee ekome kɛtsu nii (a) yɛ shĩa, (b) yɛ amɛheloonaa nitsumɔ mli, kɛ (d) yɛ Kristofoi asɔɔmɔ nitsumɔ lɛ mli?\n11 Be fɛɛ be ni bɔfo Paulo baatsi eshieŋtsɛmɛi Akwila kɛ Priskila tã lɛ, etsiɔ amɛ fɛɛ amɛtã shikome. Ekomefeemɔ ni yɔɔ gbalashihilɛ mli hefatalɔi nɛɛ ateŋ lɛ feɔ shishinumɔ ni yɔɔ wiemɔ ni Nyɔŋmɔ wie akɛ esa akɛ wu kɛ ŋa afee “heloo kome” lɛ sɛɛ lɛ he nɔkwɛmɔnɔ ni sa jogbaŋŋ. (1 Mose 2:24) Be fɛɛ be lɛ, amɛfeɔ ekome kɛtsuɔ nii yɛ shĩa, yɛ amɛheloonaa nitsumɔ mli, kɛ agbɛnɛ hu yɛ Kristofoi asɔɔmɔ nitsumɔ lɛ mli. Ákɛ nɔkwɛmɔnɔ lɛ, beni Paulo tee Korinto klɛŋklɛŋ kwraa lɛ, Akwila kɛ Priskila jɛ mlihilɛ mli amɛfɔ̃ lɛ nine ni ebahi amɛshĩa lɛ, ni eeenyɛ efee akɛ sɛɛ mli lɛ jɛmɛ ji he ni ehi kɛtsu enitsumɔi lɛ yɛ Korinto kɛyashi be ko. Sɛɛ mli beni amɛyɔɔ Efeso lɛ, amɛkɛ amɛshĩa lɛ ha koni afee asafoŋ kpeei yɛ jɛmɛ, ni amɛfee ekome kɛye amɛbua mɛi hei tamɔ Apolo, koni amɛdara yɛ mumɔŋ. (Bɔf. 18:2, 18-26) No sɛɛ lɛ, gbalashihilɛ mli hefatalɔi ni yɔɔ ekãa nɛɛ yahi Roma, ni jɛmɛ hu lɛ amɛkɛ amɛshĩa ha koni afee asafoŋ kpeei yɛ jɛmɛ. Amɛku amɛsɛɛ kɛtee Efeso ni amɛwo nyɛmimɛi ni yɔɔ jɛmɛ lɛ hewalɛ.—Rom. 16:3-5.\n12 Be ko lɛ, Akwila kɛ Priskila kɛ Paulo fee ekome kɛtsu nii ejaakɛ amɛ fɛɛ amɛtsuɔ nitsumɔ kome ni ji buufeemɔ. Shikome ekoŋŋ lɛ, amɛfee ekome kɛtsu nitsumɔ nɛɛ ní amɛkɛ amɛhe eshiii akaŋ, asaŋ amɛkɛ amɛhe beee. (Bɔf. 18:3) Shi ekã shi faŋŋ akɛ, ekome ni amɛfee kɛtsu Kristofoi anitsumɔi lɛ ji nɔ ni ha amɛkɛ Yehowa sɔɔmɔ ye klɛŋklɛŋ gbɛhe lɛ, ni no ha amɛná miishɛɛ. He fɛɛ he ni amɛhi lɛ, kɛ́ Korinto jio, Efeso jio, Roma jio lɛ, abale amɛ waa akɛ ‘nanemɛi nitsulɔi yɛ Kristo Yesu mli.’ (Rom. 16:3) He fɛɛ he ni amɛsɔmɔ yɛ lɛ, amɛfee ekome kɛtsu nii koni Maŋtsɛyeli shiɛmɔ nitsumɔ lɛ ashwere.\n13, 14. (a) Mɛɛ shihilɛi baanyɛ afite ekomefeemɔ ni yɔɔ gbalashihilɛ mli lɛ? (b) Mɛni ji nibii komɛi ni gbalashihilɛ mli hefatalɔi baanyɛ afee kɛwaje wekukpãa ni yɔɔ amɛteŋ akɛ “heloo kome” lɛ?\n13 Yɛ anɔkwale mli lɛ, kɛ́ oti kome ji nɔ ni ma gbalashihilɛ mli hefatalɔi ahiɛ, ni amɛfeɔ ekome kɛtsuɔ nii lɛ, ewajeɔ amɛgbalashihilɛ lɛ. (Jaj. 4:9, 10) Dɔlɛ sane ji akɛ, ŋmɛnɛ lɛ, be fioo pɛ gbalashihilɛ mli hefatalɔi náa kɛhaa amɛhe. Amɛkɛ ŋmɛlɛtswai babaoo tsuɔ nii yɛ hei srɔtoi. Mɛi krokomɛi anitsumɔ haa amɛfãa gbɛ babaoo, ni mɛi krokomɛi hu shiɔ amɛhefatalɔi amɛyaa maŋsɛɛ amɛyatsuɔ nii koni amɛkɛ shika amaje shĩa. Kɛ́ amɛyɛ shĩa po lɛ, nibii tamɔ tɛlivishiŋ, kpɔiaŋgbɔlemɔ, vidio nɔ shwɛmɔi, Intanɛt, kɛ hiɛtserɛjiemɔ nibii krokomɛi haaa amɛná dekã amɛha amɛhe. Ani nakai eji yɛ oshĩa lɛ? Kɛ́ nakai ni lɛ, ani nyɛbaanyɛ nyɛfee tsakemɔi yɛ nyɛshihilɛ mli bɔni afee ni nyɛná bei babaoo nyɛha nyɛhe? Ani nyɛbaanyɛ nyɛfee ekome kɛfee nibii komɛi tamɔ nihoomɔ, niiamlishamɔ, loo shĩa lɛ mli saamɔ? Ani nyɛbaanyɛ nyɛfee ekome kɛkwɛ gbekɛbii lɛ ayaa kɛ baa, loo nyɛfɔlɔi ni egbɔlɔ lɛ?\n14 Nɔ ni fe fɛɛ lɛ, nyɛfea ekome be fɛɛ be kɛfea nibii ni kɔɔ Yehowa jamɔ he. Kɛ́ nyɛfeɔ ekome kɛsusuɔ daa gbi ŋmalɛ lɛ he, ni nyɛfeɔ nyɛweku jamɔ lɛ, no baaha nyɛweku lɛ asusu nii ahe yɛ gbɛ kome nɔ, ni nyɛkɛ oti kome hu baama nyɛhiɛ. Kɛfata he lɛ, nyɛfea ekome kɛtsua nii yɛ shiɛmɔ nitsumɔ lɛ mli. Kɛ́ ebaahi lɛ, nyɛfea ekome kɛkaa gbɛgbamɔ nitsumɔ lɛ nyɛkwɛa, kɛ́ nyɛshihilɛ baaŋmɛ nyɛ gbɛ koni nyɛkɛ nyɔɔŋ kome loo afi kome pɛ po afee nakai. (Nyɛkanea 1 Korintobii 15:58.) Nyɛmi yoo ko ni kɛ ewu fee ekome kɛtsu gbɛgbamɔ nitsumɔ lɛ kɛɛ akɛ: “Shiɛmɔ nitsumɔ lɛ ji gbɛ kome ni wɔtsɔɔ nɔ wɔnáa deka wɔhaa wɔhe ni wɔkɛ wɔhe gbaa sane diɛŋtsɛ. Akɛni oti kome ni ma wɔyi enyɔ lɛ fɛɛ hiɛ ji ni wɔye wɔbua mɛi yɛ shiɛmɔ nitsumɔ lɛ mli hewɔ lɛ, minu he akɛ wɔfee ekome diɛŋtsɛ. Jeee akɛ wekukpãa ni yɔɔ wɔteŋ akɛ wu kɛ ŋa lɛ pɛ kɛkɛ mli bawa, shi moŋ minu he hu akɛ eji minaanyo kpaakpa.” Beni nyɛyaa nɔ nyɛfeɔ ekome kɛfeɔ nibii ni sɛɛnamɔ yɔɔ he lɛ, fiofio lɛ nibii ni nyɛnyaa he, nibii ni nyɛkɛyeɔ klɛŋklɛŋ gbɛhe, kɛ nyɛnifeemɔi baakpa gbee, ni tamɔ bɔ ni Akwila kɛ Priskila fee lɛ, nyɛbaasusu nii ahe, nyɛbaanu nii ahe, ni nyɛbaafee nii akɛ “heloo kome” fe tsutsu lɛ.\nNyɛkɛ Nyɔŋmɔ Ayea Klɛŋklɛŋ Gbɛhe\n15. Mɛni baaha gbalashihilɛ aye omanye? Tsɔɔmɔ mli.\n15 Yesu le akɛ sɛɛnamɔ yɛ he waa ákɛ akɛ Nyɔŋmɔ aaaye klɛŋklɛŋ gbɛhe yɛ gbalashihilɛ mli. Ena beni Yehowa to klɛŋklɛŋ gbalashihilɛ lɛ he gbɛjianɔ lɛ. Ena bɔ ni Adam kɛ Hawa ná miishɛɛ beni amɛkɛ Nyɔŋmɔ gbɛtsɔɔmɔ tsuɔ nii, kɛ naagba ni jɛ mli kɛba beni amɛkpoo egbɛtsɔɔmɔ lɛ. No hewɔ lɛ, beni Yesu tsɔɔ mɛi anii lɛ, etĩ e-Tsɛ lɛ gbɛtsɔɔmɔ ni yɔɔ 1 Mose 2:24 lɛ mli. Ekɛ susumɔ nɛɛ hu fata he akɛ: “Nɔ ni Nyɔŋmɔ eŋɔtsa lɛ, akaha gbɔmɔ miigbala mli.” (Mat. 19:6) Belɛ nɔ ni baaha gbalashihilɛ aye omanye, ni miishɛɛ ahi mli lɛ tsakeko, no ji bulɛ ni mli kwɔ ni wu kɛ ŋa baaná amɛha Yehowa. Yosef kɛ Maria ni ji Yesu shikpɔŋ nɔ fɔlɔi lɛ fee enɛ he nɔkwɛmɔnɔ kpakpa.\n16. Mɛɛ gbɛ nɔ Yosef kɛ Maria kɛ Nyɔŋmɔ ye klɛŋklɛŋ gbɛhe yɛ amɛweku shihilɛ mli?\n16 Yosef mli hi yɛ Maria nɔ, ni eyɛ bulɛ kɛha lɛ. Beni ená ele akɛ Maria eŋɔ hɔ lɛ, ekɛ lɛ ye yɛ mɔbɔnalɛ naa po dani Nyɔŋmɔ bɔfo lɛ gbála nɔ ni eba Maria nɔ lɛ mli etsɔɔ lɛ. (Mat. 1:18-20) Ákɛ gbalashihilɛ mli hefatalɔi lɛ amɛye Kaisare akpɔ lɛ nɔ, ni amɛye Mose Mla lɛ hu nɔ jogbaŋŋ. (Luka 2:1-5, 21, 22) Eyɛ mli akɛ Mla lɛ bi ni hii ayaye gbii juji titrii lɛ yɛ Yerusalem moŋ, shi Yosef kɛ Maria kɛ amɛweku lɛ mlibii lɛ fɛɛ yayeɔ gbii juji nɛɛ daa afi. (5 Mose 16:16; Luka 2:41) Kɛtsɔ gbɛi nɛɛ kɛ ekrokomɛi anɔ lɛ, gbalashihilɛ mli hefatalɔi ni sheɔ Nyɔŋmɔ gbeyei nɛɛ bɔ mɔdɛŋ akɛ amɛaasa Yehowa hiɛ ni amɛná bulɛ ni mli kwɔ amɛha mumɔŋ nibii. Ebɛ naakpɛɛ mɔ akɛ Yehowa hala amɛ ni amɛkwɛ e-Bi ni ji Yesu lɛ kɛjɛ beni afɔ lɛ yɛ shikpɔŋ lɛ nɔ lɛ, kɛyashi eje esɔɔmɔ nitsumɔ lɛ shishi lɛ.\n17, 18. (a) Mɛɛ gbɛi anɔ gbalashihilɛ mli hefatalɔi baanyɛ amɛkɛ Yehowa aye klɛŋklɛŋ gbɛhe yɛ amɛweku lɛ mli? (b) Te amɛbaaná he sɛɛ amɛha tɛŋŋ?\n17 Ani nyɛ hu nyɛkɛ Nyɔŋmɔ yeɔ klɛŋklɛŋ gbɛhe yɛ nyɛweku shihilɛ mli? Ákɛ nɔkwɛmɔnɔ lɛ, kɛ́ nyɛbaakpɛ nyɛyiŋ yɛ nibii ni he hiaa waa ahe lɛ, ani klɛŋklɛŋ lɛ nyɛtaoɔ Biblia mli shishitoo mlai ni kɔɔ he, nyɛsɔleɔ yɛ he, ni nyɛbiɔ ŋaawoo kɛjɛɔ Kristofoi ni edara yɛ mumɔŋ adɛŋ? Aloo nyɛtsuɔ nyɛnaagbai ahe nii kɛtsɔ nyɛ diɛŋtsɛ nyɛsusumɔi loo nyɛwekumɛi kɛ nyɛnanemɛi asusumɔi ni nyɛkɛtsuɔ nii lɛ nɔ? Ani nyɛbɔɔ mɔdɛŋ akɛ nyɛkɛ ŋaawoi kpakpai babaoo ni tsulɔ kuu lɛ eŋmala yɛ gbalashihilɛ kɛ weku shihilɛ he lɛ atsu nii? Aloo nyɛkɛ kusumii ni yɔɔ he ni nyɛyɔɔ lɛ loo je nɛŋ susumɔi ni ehe shi lɛ tsuɔ nii kɛkɛ? Ani nyɛfeɔ ekome kɛsɔleɔ kɛ agbɛnɛ hu kɛkaseɔ nii, nyɛkɛ mumɔŋ otii mamɔɔ nyɛhiɛ, ni nyɛsusuɔ nibii ni esa akɛ nyɛweku lɛ kɛye klɛŋklɛŋ gbɛhe lɛ ahe?\n18 Ray wie afii 50 ni amɛkɛhi shi yɛ gbalashihilɛ ni miishɛɛ yɔɔ mli lɛ he akɛ: “Akɛni Yehowa fata ‘kpãa ni akɛbɔ he shii etɛ’ wekukpãa ni yɔɔ wɔteŋ lɛ he hewɔ lɛ, wɔnyɛɔ wɔtsuɔ naagbai fɛɛ ni wɔkɛkpeɔ lɛ ahe nii.” (Nyɛkanea Jajelɔ 4:12.) Danny kɛ Trina kɛ lɛ kpãa gbee. Amɛkɛɛ akɛ: “Akɛni wɔfee ekome kɛmiisɔmɔ Nyɔŋmɔ hewɔ lɛ, wɔgbalashihilɛ lɛ esɔ fe tsutsu lɛ.” Amɛkɛ miishɛɛ ehi shi akɛ gbalashihilɛ mli hefatalɔi nɔ ni fa fe afii 34. Kɛ́ nyɛkɛ Yehowa ye klɛŋklɛŋ gbɛhe yɛ nyɛgbalashihilɛ lɛ mli be fɛɛ be lɛ, ebaaye ebua nyɛ koni nyɛye omanye, ni ebaajɔɔ nyɛ babaoo hu.—Lala 127:1.\nYaa Nɔ Oná Bulɛ Oha Nyɔŋmɔ Nikeenii Lɛ\n19. Mɛni hewɔ Nyɔŋmɔ kɛ nikeenii ni ji gbalashihilɛ lɛ ha wɔ?\n19 Ŋmɛnɛ lɛ, nɔ ni he hiaa mɛi babaoo titri ji amɛ diɛŋtsɛ amɛmiishɛɛnamɔ. Shi Yehowa tsulɔ kwɛɛɛ nii yɛ nakai gbɛ nɔ. Ele akɛ Nyɔŋmɔ kɛ gbalashihilɛ ha akɛ nikeenii koni ekɛtsu E-yiŋtoo he nii. (1 Mose 1:26-28) Eji Adam kɛ Hawa ná bulɛ amɛha nikeenii nɛɛ kulɛ, shikpɔŋ muu lɛ fɛɛ baatsɔ paradeiso ní nɔ eyi kɛ Nyɔŋmɔ anɔkwa tsuji ni yɔɔ miishɛɛ.\n20, 21. (a) Mɛni hewɔ esa akɛ wɔna gbalashihilɛ akɛ eji nɔ ko krɔŋkrɔŋ lɛ? (b) Mɛɛ nikeenii wɔbaakase he nii otsi ni baa lɛ?\n20 Nɔ ni fe fɛɛ lɛ, Nyɔŋmɔ tsuji naa gbalashihilɛ akɛ eji hegbɛ ni amɛná ni amɛkɛaawo Yehowa hiɛ nyam. (Nyɛkanea 1 Korintobii 10:31.) Taakɛ wɔna lɛ, kɛ́ gbalashihilɛ mli hefatalɔi kɛ Nyɔŋmɔ ye klɛŋklɛŋ gbɛhe yɛ amɛgbalashihilɛ lɛ mli, amɛye anɔkwa, ni amɛfee ekome lɛ ebaasa Yehowa hiɛ, ni ebaatswa amɛgbalashihilɛ lɛ ema shi. No hewɔ lɛ, kɛ́ wɔmiitao wɔbote gbalashihilɛ mli jio, wɔmiitao wɔtswa wɔgbalashihilɛ lɛ wɔma shi jio, wɔmiibɔ mɔdɛŋ wɔbaa wɔgbalashihilɛ lɛ yi jio lɛ, esa akɛ klɛŋklɛŋ lɛ wɔkwɛ gbalashihilɛ yɛ bɔ ni eji diɛŋtsɛ lɛ naa: eji Nyɔŋmɔ gbɛjianɔtoo, ni eyɛ krɔŋkrɔŋ. Kɛ́ wɔha anɔkwale nɛɛ hi wɔjwɛŋmɔŋ lɛ, no baatsirɛ wɔ ni wɔfee bɔ fɛɛ bɔ ni wɔɔnyɛ koni wɔdamɔ Nyɔŋmɔ Wiemɔ lɛ nɔ kɛkpɛ wɔyiŋ yɛ gbalashihilɛ saji ahe. Kɛ́ wɔfee nakai lɛ, no tsɔɔ akɛ wɔyɛ bulɛ kɛha nikeenii ni ji gbalashihilɛ lɛ, kɛ agbɛnɛ hu Yehowa Nyɔŋmɔ, ni ji nikeenii nɛɛ Halɔ lɛ.\n21 Eji anɔkwale akɛ, jeee gbalashihilɛ pɛ ji nikeenii ni Yehowa kɛha wɔ; asaŋ jeee no pɛ ji nɔ ni haa anáa miishɛɛ yɛ shihilɛ mli. Yɛ nikasemɔ ni nyiɛ sɛɛ lɛ mli lɛ, wɔbaasusu nikeenii kroko ni jara wa ni jɛ Nyɔŋmɔ ŋɔɔ ni ji oshijayeli he.\n• Te esa akɛ Kristofoi ni ji gbalashihilɛ mli hefatalɔi lɛ ana anɔkwayeli amɛha tɛŋŋ?\n• Mɛni hewɔ kɛ́ gbalashihilɛ mli hefatalɔi fee ekome kɛtsu nii lɛ etswaa amɛgbalashihilɛ lɛ emaa shi lɛ?\n• Mɛɛ gbɛi komɛi anɔ gbalashihilɛ mli hefatalɔi baanyɛ atsɔ amɛkɛ Nyɔŋmɔ aye klɛŋklɛŋ gbɛhe?\n• Mɛɛ gbɛ nɔ wɔbaanyɛ wɔtsɔ wɔjie bulɛ kpo wɔtsɔɔ Yehowa, gbalashihilɛ Shishitolɔ lɛ?\nKɛ́ gbalashihilɛ mli hefatalɔi fee ekome kɛtsu nii lɛ ehaa ekomefeemɔ hiɔ amɛteŋ


KANEMƆ YƐ Abbey Afrikaans Amerika Mumuii Awiemɔ Amharic Arabic Argentina Mumuii Awiemɔ Armenia Attié Bambara Baoule Blɔfo Bété Cebuano Chichewa Chitonga Chitonga (Malawi) Chitumbuka Chopi Chuabo Chuukese Cibemba Costa Rica Mumuii Awiemɔ Croatia Czech Drehu Dutch Ecuador Mumuii Awiemɔ Efik Estonia Fiji Finland French Ga Germany Gitonga Greenland Guatemala Mumuii Awiemɔ Guna Hela Hiligaynon Hmong (White) Hungary Iceland Iloko Indonesia Isoko Italia Japan Japan Mumuii Awiemɔ Kalanga (Botswana) Kikaonde Kiluba Kinyarwanda Korea Kurdish Kurmanji (Caucasus) Kwangali Kwanyama Laos Lhukonzo Lingala Luganda Lunda Luo Luvale Macedonia Macua Mahoria (Roman) Malagasy Malay Maori Mapudungun Maya Mexico Mumuii Awiemɔ Miskito Moore Nahuatl (Northern Puebla) Navajo Ndebele (Zimbabwe) Niue Norway Nzema Oromo Panaman Mumuii Awiemɔ Papiamento (Curaçao) Persia Poland Portuguese (Brazil) Quechua (Bolivia) Rarotongan Romania Russia Russia Mumuii Awiemɔ Samoa Saramacca Senoufo (Cebaara) Serbia (Roma) Serbian (Cyrillic) Setswana Shona Sidama Spania Spania Mumuii Awiemɔ Swahili Sweden Tagalog Tahiti Tajiki Tetun Dili Thailand Tigrinya Tiv Tonga Tsonga Turkmen Tuvalu Twi Urhobo Uruund Uzbek Venda Vietnam Wayuunaiki Wolaita Xhosa Yacouba Yoruba Zulu\nKusumii komɛi yɛ ni damɔ amale ni amaleɔ akɛ mɛi ni egboi lɛ nyɛɔ amɛnaa wɔ lɛ nɔ\nShi mɛni hewɔ ni Satan kɛ edaimonioi lɛ tsuɔ nii waa ni amɛkɛlakaa gbɔmɛi lɛ? Ejaakɛ amɛmiitao ni wɔbafata amɛhe yɛ amɛ atuatsemɔ lɛ mli. Amɛmiitao ni wɔja amɛ. Amɛmiitao ni wɔhe amɛ amale wiemɔi lɛ wɔye ni wɔfee nibii ni Yehowa sumɔɔɔ. Nɛkɛ nifeemɔi nɛɛ babaoo kɔɔ kusumii ni afeɔ yɛ mɛi ni egboi lɛ ahewɔ lɛ he.\nSuɔlɔ ko gbele ji henumɔ mli niiashikpamɔ ko ni dɔlɛ yɔɔ mli waa, ni eji adebɔɔ su ni eja gbɛ hu akɛ aaaye awerɛho. Beni Yesu naanyo Lazaro gbo lɛ, Yesu “fo.”—Yohane 11:35.\nKusumii pii yɛ ni kɔɔ gbele he, ni sɔrɔto-feemɔi babaoo yɛ mli yɛ je lɛŋ fɛɛ. Pii yɛ ni Biblia mli shishitoo mlai eteee shi ewooo. Shi kɛlɛ, nifeemɔi lɛ ekomɛi damɔ shishinumɔ ni ahiɛ akɛ gbohii lɛ ahiɛ kamɔ ni amɛnyɛɔ amɛnaa hiɛkalɔi lɛ nɔ. Kpeshii, awerɛho ni ayeɔ kɛtekeɔ nɔ, kɛ yarafeemɔi ni afeɔ lɛ haŋtsii aahu ni etekeɔ nɔ lɛ fɛɛ shishifa jɛ gbeyei ni asheɔ akɛ aaafee nɔ ko ni esaaa mɛi ni egboi lɛ amumɔi lɛ ahiɛ lɛ hewɔ. Shi akɛni gbohii lɛ, “amɛleee nɔ ko nɔ ko” hewɔ lɛ, mɛi ni kɛ amɛhe woɔ nifeemɔi nɛɛ amli lɛ miiha Satan amale lɛ miigbɛ kɛmiishwa.—Jajelɔ 9:5.\nKusumii krokomɛi damɔ amale ni amaleɔ akɛ wɔyelikɛbuamɔ he miihia gbohii lɛ nɔ\nKusumii loo nifeemɔi krokomɛi hu yɛ ni jɛ hemɔkɛyeli ni ayɔɔ akɛ yelikɛbuamɔ ni jɛ hiɛkalɔi lɛ aŋɔɔ he miihia gbohii lɛ, ni akɛ kɛji akpataaa amɛ lɛ, no lɛ amɛbaaye hiɛkalɔi lɛ awui lɛ mli. Yɛ maji komɛi anɔ lɛ, atsɛɔ niyeli kɛ afɔleshaa aaafee mɔ lɛ gbele sɛɛ gbii 40 aloo afi po sɔŋŋ. Ni akɛɔ akɛ aafee enɛ koni eye ebua mɔ ni egbo lɛ koni ‘efo mli kɛya’ mumɔi ashihilɛ he lɛ. Kusum kroko hu ni afɔɔ feemɔ ji niyenii kɛ daai ni akɛhaa mɛi ni egboi lɛ.\nNɛkɛ nibii nɛɛ ejaaa, ejaakɛ amɛhaa Satan amale wiemɔi ni kɔɔ gbohii lɛ ahe lɛ gbɛɔ eshwaa. Ani Yehowa baakpɛlɛ wɔhe ni wɔkɛwoɔ kusumii ni damɔ daimonioi atsɔɔmɔi anɔ lɛ mli lɛ nɔ? Dabi kɔkɔɔkɔ!—2 Korintobii 6:14-18.\nAnɔkwa Nyɔŋmɔ lɛ tsuji kɛ amɛhe wooo nifeemɔi ni fiɔ Satan amale lɛ sɛɛ lɛ mli. Shi moŋ, amɛkɛ suɔmɔ bɔɔ mɔdɛŋ fɛɛ ni amɛaanyɛ ni amɛkɛshɛje mɛi ni yɔɔ wala mli lɛ amii. Amɛle akɛ kɛ mɔ ko gbo lɛ, Yehowa pɛ ji mɔ ni baanyɛ aye abua lɛ.—Hiob 14:14, 15.\nNyɔŋmɔ Buɔ Mumɔi Atsɛmɔ Fɔ\nMɛi komɛi kɛ daimonioi lɛ naa sharamɔ tɛɛ aloo kɛtsɔɔ gbɔmɛi adesai anɔ. Atsɛɔ enɛ akɛ mumɔi atsɛmɔ nifeemɔ. Vudu, ayɛ kpɛmɔ, ashwai-feemɔ, klamɔ, kɛ gbohii anii ni abiɔ lɛ fɛɛ ji mumɔi atsɛmɔ nifeemɔi sɔrɔtoi.\nNyɔŋmɔ miihi nɛkɛ nibii fɔji nɛɛ. Ebiɔ ni atuu he fɛɛ aha ekometoo pɛ.—2 Mose 20:5\nBiblia lɛ buɔ nibii nɛɛ fɔ ni ekɛɔ akɛ: “Ni akana nyɛteŋ mɔ ko ni . . . klaa, aloo ashwaifeelɔ aloo okɔmfo loo ŋkunyaayelɔ, aloo kablɛfilɔ, aloo mɔ ni tsɛɔ sisa, aloo ayɛ, aloo mɔ ni biɔ gbohii anii. Ejaakɛ Yehowa miihi mɔ fɛɛ mɔ ni feɔ nɛkɛ nii nɛɛ.”—5 Mose 18:10-12.\nMɛni hewɔ ni Yehowa bɔɔ wɔ kɔkɔ waa yɛ nɛkɛ nifeemɔi nɛɛ ahe lɛ?\nYehowa bɔɔ wɔ kɔkɔ yɛ mumɔi atsɛmɔ nifeemɔi fɛɛ he, yɛ wɔ diɛŋtsɛ wɔsɛɛnamɔ hewɔ. Esumɔɔ gbɔmɛi adesai ni ebuɔ amɛhe hu, ni ele akɛ bɔ fɛɛ bɔ ni fee lɛ mɛi ni kɛ amɛhe woɔ daimonioi anifeemɔi amli lɛ baana amanehulu.\nAmɛteŋ mɔ ko ni tamɔ nakai ji Nilda, ni ji okɔmfo ko ni hi Brazil lɛ. Daimonioi lɛ ha yoo nɛɛ shihilɛ bafee awerɛho. Egba akɛ: “Mumɔi lɛ . . . bayiɔ minɔ, ni amɛfamɔɔ mi kɛyaa kɛbaa. Nɔ nyɔɔ minɔ kɛkɛ lɛ mihiɛ etserɛ mi ekoŋŋ shii abɔ, ni enɛ haa atsĩɔ minaa yɛ jwɛŋmɔ mli naagbai ahewɔ. Daimonioi lɛ wa mi yi aahu akɛ ebasa mihenumɔi ahe tete po. Mibɔi tsofai ni jɔɔ henumɔi ahe lɛ kɔlɔmɔ ni mibɔi daanumɔ kɛ zigaret shɛremɔ hu daa gbi. Enɛ tee nɔ afii babaoo.”\nBei pii lɛ mɛi ni kɛ amɛhe woɔ mumɔi atsɛmɔ nifeemɔi amli lɛ eyagbeee naa ekpakpa. Amɛbaanyɛ amɛlaaje amɛshia, amɛ heyeli, kɛ amɛ wala tete po\nYɛ be ni sa mli lɛ, Nilda tsi ehe kwraa kɛjɛ daimonioi lɛ ahewalɛ shishi, kɛtsɔ Yehowa kɛ e-Dasefoi ni yɔɔ shikpɔŋ nɔ lɛ ayelikɛbuamɔ nɔ, ni amrɔ nɛɛ eyɛ shihilɛ kpakpa ni hi jogbaŋŋ mli. Yoo nɛɛ kɛɛ: “Miiwo mɛi fɛɛ hewalɛ ni amɛkɛ mumɔi [fɔji] lɛ akana sharamɔ ko kwraa, jeee shikome tete po.”\nKɛmaje Mɔ Ko Kɛmaje Mɔ Ko Daimonioi Lɛ Woɔ Hewalɛ Ni Atse Nyɔŋmɔ Hiɛ Atua


Hebribii 13 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nNyɛboa mɛi ni nyiɛɔ hiɛ lɛ atoi (7, 17)\nNyɛŋɔa yijiemɔ afɔle nyɛhãa (15, 16)\n13 Nyɛyaa nɔ nyɛhiɛa nyɛnyɛmimɛi asuɔmɔ lɛ mli. 2 Nyɛhiɛ akakpaa gbɔfeemɔ* nɔ, ejaakɛ no nɔ mɛi komɛi tsɔ amɛfee ŋwɛibɔfoi agbɔ ní amɛleee. 3 Nyɛkaia mɛi ni awo amɛ tsuŋ lɛ,* tamɔ nɔ ni awo nyɛ kɛ amɛ fɛɛ tsuŋ, kɛ mɛi ni afeɔ amɛ niseniianii lɛ hu, akɛni nyɛ diɛŋtsɛ hu nyɛyɛ gbɔmɔtso lɛ mli lɛ hewɔ.* 4 Awo gbalashihilɛ hiɛ nyam yɛ mɛi fɛɛ ateŋ, ni akabule gbalashihilɛ saa lɛ, ejaakɛ mɛi ni kɛ amɛhe woɔ bɔlɛnamɔ jeŋba sha* mli kɛ gbalafitelɔi lɛ, Nyɔŋmɔ baakojo amɛ. 5 Shikasuɔmɔ akaba nyɛshihilɛ mli, ni nyɛmii ashɛa nibii ni yɔɔ amrɔ nɛɛ he. Ejaakɛ ekɛɛ: “Mishiŋ bo, ni mikwaŋ bo kɔkɔɔkɔ.” 6 Koni wɔná ekãa babaoo ni wɔkɛɛ: “Yehowa* ji miyelikɛbualɔ; misheŋ gbeyei. Mɛni gbɔmɔ baanyɛ afee mi?” 7 Nyɛkaia mɛi ni nyiɛɔ hiɛ yɛ nyɛteŋ, ní wie Nyɔŋmɔ wiemɔ lɛ amɛtsɔɔ nyɛ lɛ, ni be ni nyɛkwɛɔ yibii kpakpai ni jɛɔ bɔ ni amɛbaa amɛjeŋ amɛhãa lɛ mli kɛbaa lɛ jogbaŋŋ lɛ, nyɛkasea amɛhemɔkɛyeli lɛ. 8 Yesu Kristo lɛ, bɔ ni eyɔɔ nyɛ lɛ, nakai nɔŋŋ eyɔɔ ŋmɛnɛ, ni nakai nɔŋŋ eyɔɔ kɛmiiya naanɔ. 9 Nyɛkahãa tsɔɔmɔi srɔtoi kɛ tsɔɔmɔi krokomɛi miihã nyɛmiidu gbɛ, ejaakɛ ehi akɛ abaatsɔ duromɔ nɔ awaje tsui lɛ moŋ fe nɔ ni abaatsɔ niyenii,* ní mɛi ni kɛ amɛjwɛŋmɔ fɛɛ maa nɔ lɛ náaa he sɛɛ ko lɛ, nɔ awaje lɛ. 10 Wɔyɛ afɔleshaa latɛ ko ní mɛi ni ŋɔɔ sɔɔmɔ krɔŋŋ amɛhãa yɛ buu lɛ mli lɛ bɛ hegbɛ akɛ amɛyeɔ enɔ nii. 11 Ejaakɛ nakai kooloi lɛ ní osɔfonukpa lɛ ŋɔɔ amɛlá kɛyaa he krɔŋkrɔŋ lɛ akɛ esha he afɔle lɛ agbohii lɛ, ayashãa yɛ nsara lɛ sɛɛ. 12 No hewɔ lɛ, Yesu hu na amanehulu yɛ maŋ lɛ agbó lɛ sɛɛ, bɔ ni afee ni ekɛ lɛ diɛŋtsɛ elá atsuu mɛi lɛ ahe. 13 Belɛ, nyɛhãa wɔyaa eŋɔɔ yɛ nsara lɛ sɛɛ, ni wɔtere ehorabɔɔ lɛ, 14 ejaakɛ wɔbɛ maŋ ni yaa nɔ ehiɔ shi yɛ biɛ, shi moŋ wɔkɛ hiɛdɔɔ miitao nɔ ni baaba lɛ sɛɛ gbɛ. 15 Nyɛhãa wɔtsɔa enɔ wɔŋɔa yijiemɔ afɔle wɔhãa Nyɔŋmɔ be fɛɛ be, no ji wɔnaabui lɛ ayibii ni jajeɔ egbɛ́i lɛ tsɔɔ lɛ. 16 Kɛfata he lɛ, nyɛhiɛ akakpaa ekpakpafeemɔ nɔ, ni nyɛhiɛ akakpaa nɔ hu akɛ nyɛkɛ mɛi baaja nii ni nyɛyɔɔ lɛ, ejaakɛ afɔlei ni tamɔ nɛkɛ saa Nyɔŋmɔ hiɛ jogbaŋŋ. 17 Nyɛboa mɛi ni nyiɛɔ hiɛ yɛ nyɛteŋ lɛ atoi ní nyɛbaa nyɛhe shi nyɛhãa amɛ, ejaakɛ amɛmiibu nyɛhe,* ni amɛbaabu enɛ he akɔntaa, koni amɛkɛ miishɛɛ afee enɛ, shi jeee kɛ ŋtsɔidɔɔmɔ, ejaakɛ no baaye nyɛ awui. 18 Nyɛyaa nɔ nyɛsɔlea nyɛhãa wɔ, ejaakɛ wɔyɛ nɔmimaa akɛ wɔyɛ henilee kpakpa,* ni wɔmiisumɔ ni wɔkɛ anɔkwayeli aba wɔjeŋ yɛ nɔ fɛɛ nɔ mli. 19 Shi miiwo nyɛ hewalɛ waa akɛ nyɛsɔle koni aŋɔ mi ahã nyɛ ekoŋŋ oya. 20 Agbɛnɛ, toiŋjɔlɛ Nyɔŋmɔ lɛ, mɔ ni jie gwantɛŋi lɛ akwɛlɔ kpele lɛ, ni ji wɔ-Nuŋtsɔ Yesu ní hiɛ naanɔ kpaŋmɔ lá lɛ, kɛjɛ gbohii ateŋ lɛ, 21 asaa nyɛ kɛ nibii kpakpai fɛɛ koni nyɛfee esuɔmɔnaa nii, ní etsɔ Yesu Kristo nɔ etsu nɔ ni sa ehiɛ jogbaŋŋ yɛ wɔmli, lɛ aŋɔ anunyam ahã kɛyashi naanɔi anaanɔ. Amen. 22 Agbɛnɛ, nyɛmimɛi, miiwo nyɛ hewalɛ koni nyɛto nyɛtsui shi kɛbo hewalɛwoo wiemɔ nɛɛ toi, ejaakɛ miŋma nyɛ wolo kuku. 23 Miitao nyɛle akɛ ajie wɔnyɛmi Timoteo. Kɛ́ eba mra lɛ, no lɛ mikɛ lɛ baaba mabana nyɛ. 24 Nyɛŋaa mɛi fɛɛ ni nyiɛɔ hiɛ yɛ nyɛteŋ lɛ, kɛ mɛi krɔŋkrɔŋi lɛ fɛɛ nyɛhãa mi. Mɛi ni yɔɔ Italia lɛ miiŋa nyɛ. 25 Duromɔ lɛ kɛ nyɛ fɛɛ ahi shi.\n^ Aloo “mlihilɛ kpo ní ajieɔ atsɔɔ gbɔi.”\n^ Sht. ŋm., “mɛi ni afimɔ amɛ lɛ; mɛi ni yɔɔ gboklɛi amli lɛ.”\n^ Aloo eeenyɛ efee akɛ, “tamɔ nɔ ni nyɛkɛ amɛ fɛɛ naa amanehulu lɛ.”\n^ Aloo “henilee ni yeɔ anɔkwa.”


Biblia Mli Saji Yesu Fɔmɔ Kɛyashi Egbele Mli - Yehowa Odasefoi a-Wɛb Saiti\nAtsu bɔfo Gabriel kɛba oblayoo ko ni he yɔɔ fɛo ni atsɛɔ lɛ Maria lɛ ŋɔɔ. Ekɛɛ lɛ akɛ ebaafɔ bi ni ebaaye maŋtsɛ kɛya naanɔ. Afɔ Yesu, ni ji gbekɛ lɛ yɛ kooloi atsũ mli, ni tookwɛlɔi basara lɛ. Yɛ sɛɛ mli lɛ, ŋulami ko nyiɛ hii komɛi ni jɛ Boka lɛ ahiɛ kɛtee abifao lɛ ŋɔɔ. Wɔbaale mɔ ni ha amɛ nakai ŋulami lɛ, kɛ bɔ ni abaa Yesu yi yɛ mɔdɛŋ ni abɔ koni agbe lɛ lɛ fɛɛ sɛɛ.\nNo sɛɛ lɛ, wɔnaa Yesu, beni eye aﬁi 12, ni ekɛ tsɔɔlɔi lɛ miiwie yɛ sɔlemɔwe lɛ. Aﬁi 18 sɛɛ lɛ, abaptisi Yesu, ni eje Maŋtsɛyeli shiɛmɔ kɛ nitsɔɔmɔ nitsumɔ ni Nyɔŋmɔ tsu lɛ kɛba shikpɔŋ lɛ nɔ ni ebatsu lɛ shishi. Yesu hala hii 12 efee amɛ ebɔfoi koni amɛye amɛbua lɛ yɛ nitsumɔ nɛɛ mli.\nYesu fee naakpɛɛ nii pii hu. Ekɛ looi kɛ abolooi ﬁoo ko lɛ gbɔmɛi akpei abɔ. Etsa helatsɛmɛi ni etee gbohii ashi po. Yɛ naagbee lɛ, wɔbaakase nibii babaoo ni ba Yesu nɔ yɛ ewala shihilɛ mli naagbee gbi lɛ nɔ, kɛ bɔ ni afee ni agbe lɛ lɛ he sane. Yesu kɛ aaafee aﬁi etɛ kɛ fã shiɛ, no hewɔ lɛ Fã EKPAA lɛ wieɔ be ni fa ﬁoo fe aﬁi 34 he.\nMɛɛ Be Aŋmala Yesu he Amaniɛbɔi Lɛ?\nBe enyiɛ kã Yesu gbele lɛ kɛyashi aŋma Sanekpakpai lɛ ateŋ?\nKanemɔ ni ona nɔ hewɔ ni Yesu gbo, nɔ ni kpɔmɔnɔ lɛ ji, kɛ nɔ ni Yesu feɔ amrɔ nɛɛ.


Bɔ ni Ooofee Okpee Weku Mli Naagbai Anaa\nBuu-Mɔɔ | July 2015\nKANEMƆ YƐ Acholi Afrikaans Albania Amharic Arabic Armenia Aymara Azerbaijani Azerbaijani (Cyrillic) Batak (Toba) Bengali Blɔfo Bulgaria Cambodia Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatia Czech Dangme Denmark Dutch Efik Estonia Ewe Fiji Finland French Ga Garifuna Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hmong (White) Hungary Iban Igbo Iloko Indonesia Italia Japan Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Krio Lamba Latvia Lhukonzo Lingala Lithuania Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Marathi Maya Mazatec (Huautla) Mizo Mongolia Moore Myanmar Nahuatl (Huasteca) Ndebele (Zimbabwe) Ngabere Norway Nyaneka Nzema Oromo Ossetia Otetela Papiamento (Aruba) Papiamento (Curaçao) Persia Poland Portugal Punjabi Quechua (Bolivia) Quichua (Imbabura) Rarotongan Romania Runyankore Russia Sango Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tamil Tatar Telugu Thailand Tigrinya Tlapanec Tojolabal Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Urdu Vietnam Waray-Waray Wayuunaiki Xhosa Yoruba Zande Zapotec (Isthmus) Zulu\nSANEYITSO LƐ MLITSƆƆMƆ | BƆ NI OOOFEE OKPEE YEYEEYEFEEMƆ NAA\nYeyeeyefeemɔ yɛ Weku He\nJanet wie akɛ: “Be ni mitsɛ gbo sɛɛ etsɛɛɛ lɛ, miwu kɛɛ mi akɛ eyaná jɔle. No sɛɛ etsɛɛɛ lɛ, ekɛɛɛ wɔ nɔ ko dɔŋŋ, kɛkɛ ni eto enibii fɛɛ, ni eshi mi kɛ wɔbii enyɔ lɛ.” Janet ná nitsumɔ, shi nyɔmɔwoo lɛ faaa bɔ ni ebaanyɛ ekɛkwɛ shĩa lɛ. Ni jeee shika he naagba pɛ ekɛkpe. Ewie akɛ: “Sɔ̃i ni ebalɛ akɛ mikome pɛ matsu he nii lɛ hã mihao ni mifee yeyeeye. Minuɔ he akɛ minyɛɛɛ makwɛ mibii lɛ tamɔ fɔlɔi krokomɛi feɔ lɛ, ni enɛ gbaa minaa waa. Kɛbashi amrɔ nɛɛ po lɛ, kɛ́ misusu nɔ ni ekolɛ mɛi baawie yɛ mi kɛ mibii lɛ ahe lɛ, ehãa mihaoɔ. Ani amɛsusuɔ akɛ ekolɛ mifeee nɔ ni esa akɛ mafee kɛbaa migbala lɛ yi?”\nSɔlemɔ ye ebua Janet ni enyɛ eye ehenumɔi lɛ anɔ, ni ebaa wekukpãa ni kã ekɛ Nyɔŋmɔ teŋ lɛ yi. Ewie akɛ: “Be ni mifeɔ yeyeeye waa ji gbɛkɛ be ni jeŋ ejɔ, ejaakɛ nakai beiaŋ lɛ, mijwɛŋmɔ kpaa shi waa. Sɔlemɔ kɛ Biblia lɛ kanemɔ ji nɔ ni yeɔ ebuaa mi ni minyɛɔ miwɔɔ. Ŋmalɛ ni misumɔɔ waa ji Filipibii 4:6, 7 lɛ, ni jɛmɛ kɛɔ akɛ: ‘Nyɛkafea yeyeeye yɛ nɔ ko nɔ ko he, shi moŋ yɛ nɔ fɛɛ nɔ mli lɛ, nyɛtsɔa sɔlemɔ, kɛ fai ní akɛ hiɛdɔɔ kpaa, kɛ shidaa nɔ nyɛhãa Nyɔŋmɔ alea nyɛnibimɔi lɛ; ni Nyɔŋmɔ toiŋjɔlɛ ni fe niiashishinumɔi fɛɛ lɛ baabu nyɛtsuii kɛ nyɛjwɛŋmɔi ahe.’ Misɔle gbɛkɛgbɛkɛ shii abɔ, ni minu he akɛ Yehowa toiŋjɔlɛ lɛ eshɛje mimii.”\nMiishɛjemɔ wiemɔi ni kɔɔ sɔlemɔ he ni Yesu kɛtsu nii yɛ e-Gɔŋ nɔ Shiɛmɔ lɛ mli lɛ kɔɔ shihilɛi fɛɛ ni hãa wɔfeɔ yeyeeye lɛ he. Ewie akɛ: “Nyɛ-Tsɛ lɛ le nibii ni he hiaa nyɛ dani nyɛbiɔ lɛ po.” (Mateo 6:8) Ni ehe miihia ni wɔ bi lɛ. Sɔlemɔ ji gbɛ titri ni wɔbaanyɛ wɔtsɔ nɔ ‘wɔtsi wɔbɛŋkɛ Nyɔŋmɔ.’ Kɛ́ wɔfee nakai lɛ, mɛni jɛɔ mli kɛbaa? Ŋmalɛ lɛ kɛɔ akɛ: “Ebaatsi ebɛŋkɛ nyɛ.”—Yakobo 4:8.\nHɛɛ, kɛ́ wɔtsĩ nibii ni hãa wɔfeɔ yeyeeye lɛ atã yɛ sɔlemɔ mli lɛ, wɔhe jɔɔ wɔ; shi jeee no pɛ kɛkɛ. Yehowa, ni ji ‘sɔlemɔ Toibolɔ’ lɛ yeɔ ebuaa mɛi fɛɛ ni kɛ hemɔkɛyeli taoɔ esɛɛgbɛ lɛ. (Lala 65:3) Enɛ hewɔ ni Yesu tsɔɔ esɛɛnyiɛlɔi lɛ ni “amɛsɔle daa ni amɛkaŋmɛɛ nibii ahe” lɛ. (Luka 18:1) Esa akɛ wɔya nɔ wɔsɔle ni Nyɔŋmɔ atsɔɔ wɔ gbɛ ní eye ebua wɔ, ni wɔná nɔmimaa akɛ hemɔkɛyeli ni wɔyɔɔ yɛ emli lɛ efeŋ efolo kɔkɔɔkɔ. Esaaa akɛ wɔyiŋ feɔ wɔ kɔshikɔshi kɔkɔɔkɔ akɛ eeesumɔ ni eye ebua wɔ, ni ebaafee nakai hu. Kɛ́ ‘wɔsɔleɔ daa ni wɔfɔ̃ɔɔ’ yɛ nɛkɛ gbɛ nɔ lɛ, etsɔɔ akɛ wɔyɛ anɔkwa hemɔkɛyeli.—1 Tesalonikabii 5:17.\nNƆ NI HEMƆKƐYELI NI AAANÁ LƐ TSƆƆ DIƐŊTSƐ\nShi mɛni tuuntu ji hemɔkɛyeli? Hemɔkɛyeli tsɔɔ ‘le ni abaale’ Nyɔŋmɔ akɛ mɔ ko ni yɔɔ diɛŋtsɛ. (Yohane 17:3) Wɔfeɔ nakai klɛŋklɛŋ kwraa lɛ, kɛtsɔ Nyɔŋmɔ susumɔi ni yɔɔ Biblia lɛ mli ni wɔkaseɔ lɛ nɔ. Wɔkaseɔ akɛ enaa wɔteŋ mɔ fɛɛ mɔ, ni akɛ, eesumɔ ni eye ebua wɔ. Kɛ̃lɛ, anɔkwa hemɔkɛyeli biɔ babaoo fe le ni wɔɔle nɔ ko yɛ Nyɔŋmɔ he kɛkɛ. Etsɔɔ hu akɛ esa akɛ wɔhã wekukpaa ni bulɛ yɔɔ mli ahi wɔ kɛ lɛ teŋ. Taakɛ eji yɛ naanyobɔɔ ni yaa nɔ yɛ adesai ateŋ lɛ, wekukpaa nɛɛ nyɛŋ aba yɛ gbi kome pɛ mli. Be ni be shwieɔ mli ni wɔkaseɔ ehe nii babaoo lɛ, wɔhemɔkɛyeli lɛ “yaa nɔ edaa,” ni wɔfeɔ “nɔ ni sa ehiɛ” be ni wɔnaa akɛ eeye eebua wɔ lɛ. (2 Korintobii 10:15; Yohane 8:29) Hemɔkɛyeli ni tamɔ nɛkɛ lɛ ji nɔ ni ye ebua Janet ni enyɛ ekpee yeyeeyefeemɔ naa.\nJanet kɛɛ akɛ: “Yɛ anɔkwale mli lɛ, na ni mina akɛ Yehowa nine yɛ nɔ fɛɛ nɔ ni mifeɔ lɛ mli lɛ ji nɔ ni hã mihemɔkɛyeli lɛ mli wa waa lɛ. Bei pii lɛ, ayeɔ wɔ sane fɔŋ, ni efeɔ tamɔ nɔ ni wɔnyɛŋ he nɔ ko kwraa wɔfee. Shi sɔlemɔ ni wɔfɔɔ sɔlemɔ lɛ hãa Yehowa jeɔ gbɛ ehãa wɔ be fɛɛ be, ni efeɔ nakai yɛ gbɛ ni mijwɛŋmɔ shɛɛɛ he nɔ. Be fɛɛ be ni mada lɛ shi lɛ, mikaiɔ nibii abɔ ni efee ehã mi lɛ. Be fɛɛ be lɛ eyeɔ ebuaa wɔ, ni efeɔ nakai yɛ be ni sa mli. Kɛfata he lɛ, ehã miná nanemɛi kpakpai, ni ji anɔkwa Kristofoi hii kɛ yei. Amɛyeɔ amɛbuaa mi be fɛɛ be, ni amɛfeɔ nɔkwɛmɔnɔ kpakpa amɛhãa mibii lɛ.” *\nJanet kɛɛ akɛ: “Mile nɔ hewɔ ni Yehowa kɛɛ yɛ Maleaki 2:16 lɛ akɛ: ‘Miinyɛ ŋashwiemɔ’ lɛ. Hefatalɔ ni efeko nɔ ko lɛ ji mɔ ni nuɔ he waa akɛ ayeko lɛ anɔkwa. Kɛjɛ be ni miwu shi nɛɛ, afii komɛi eho, shi bei komɛi lɛ minuɔ shoofeemɔ he waa, ni minuɔ he akɛ mihe bɛ sɛɛnamɔ ko. Kɛ́ minu he nakai lɛ, mibɔɔ mɔdɛŋ akɛ mafee nɔ ko kɛye mabua mɔ ko, ni no ji nɔ ni yeɔ ebuaa mi be fɛɛ be.” Akɛni Janet kɛ Biblia mli shishitoo mla ni tsɔɔ akɛ, esaaa akɛ etseɔ ehe lɛ tsuɔ nii hewɔ lɛ, enyɛɔ ebaa eyeyeeyefeemɔ lɛ shi. *—Abɛi 18:1.\nNyɔŋmɔ ji “awusãi atsɛ kɛ okulafoi ahebulɔ.”—Lala 68:5, Ga Biblia hee\nJanet kɛɛ akɛ: “Le ni mile akɛ Nyɔŋmɔ ji ‘awusãi atsɛ kɛ okulafoi ahebulɔ’ lɛ ji nɔ ni shɛjeɔ mimii fe fɛɛ. Ekwaŋ wɔ kɔkɔɔkɔ, taakɛ miwu fee lɛ.” (Lala 68:5, Ga Biblia hee) Janet le akɛ Nyɔŋmɔ kɛ “nibii fɔji” ekaaa wɔ. Moŋ lɛ, ekɛ hiɛshikamɔ ‘hãa mɛi fɛɛ faa,’ ni ehãa wɔ “hewalɛ ni fa kɛteke nɔ” koni wɔnyɛ wɔkɛkpee wɔyeyeeyefeemɔi lɛ anaa.—Yakobo 1:5, 13; 2 Korintobii 4:7.\nShi kɛ́ wɔwala eyaje oshara mli ni ehã wɔfee yeyeeye hu?\n^ kk. 9 Kwɛmɔ 1 Korintobii 10:13; Hebribii 4:16.\n^ kk. 10 Kɛ́ ootao ona gbɛi krokomɛi ni sa ni obaanyɛ otsɔ nɔ oye yeyeeyefeemɔ nɔ lɛ, kwɛmɔ saji ni je kpo yɛ July 2015 Awake! lɛ mli ni yitso ji, “Are You in Control of Your Life?” lɛ, eko yɛ www.jw.org lɛ nɔ.\nAni Okɛ Ohe Baafɔ̃ Nyɔŋmɔ Nɔ?\nBa koni obale Nyɔŋmɔ jogbaŋŋ taakɛ oleɔ onaanyo ni onyɛɔ okɛ ohe fɔ̃ɔ enɔ lɛ, koni ona nɔ̃ hewɔ ni obaanyɛ onaì hekɛnɔfɔ̃ɔ akɛ jeee lɛ ekɛ nɔnaa kɛ jalɛsane ni ayeee lɛ baa lɛ. Kanemɔ koni ona bɔ ni kɛ́ ole Nyɔŋmɔ, ni okɛ lɛ bɔ Naanyo lɛ otsui baanyɔ omli aha\nSANEYITSO LƐ MLITSƆƆMƆ Yeyeeyefeemɔ Yɛ He Fɛɛ He!\nSANEYITSO LƐ MLITSƆƆMƆ Yeyeeyefeemɔ yɛ Shika He\nSANEYITSO LƐ MLITSƆƆMƆ Yeyeeyefeemɔ yɛ Weku He\nSANEYITSO LƐ MLITSƆƆMƆ Yeyeeyefeemɔ yɛ Oshara He\nBIBLIA LƐ TSAKEƆ MƐI Mishihilɛ mli Miiwo Wu Kwraa\nAni Wɔbaanyɛ Wɔsa Nyɔŋmɔ Hiɛ Lɛɛlɛŋ?\nKɛ́ Misɔle lɛ, Ani Nyɔŋmɔ Baaye Abua Mi?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ July 2015 | Bɔ ni Ooofee Okpee Yeyeeyefeemɔ Naa\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ July 2015 | Bɔ ni Ooofee Okpee Yeyeeyefeemɔ Naa\nJuly 2015 | Bɔ ni Ooofee Okpee Yeyeeyefeemɔ Naa\nBUU-MƆƆ July 2015 | Bɔ ni Ooofee Okpee Yeyeeyefeemɔ Naa


KANEMƆ YƐ Acholi Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Batak (Toba) Bicol Blɔfo Bulgaria Cambodia Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatia Czech Dangme Denmark Dutch Efik Estonia Ewe Finland French Ga Garifuna Georgia Germany Greenland Guarani Gun Haitian Creole Hausa Hebri Hela Hiligaynon Hiri Motu Hmong (White) Hungary Iban Iceland Igbo Iloko Indonesia Isoko Italia Japan Kamba Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisonge Kongo Korea Krio Latvia Lingala Lithuania Luganda Lunda Luo Luvale Macedonia Malagasy Malay Malta Mam Mambwe-Lungu Maya Mazatec (Huautla) Mixe (North Central) Mizo Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Nepali Ngabere Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Poland Portuguese (Brazil) Quechua (Ayacucho) Quechua (Bolivia) Quichua (Imbabura) Rarotongan Romania Runyankore Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tatar Tetun Dili Thailand Tigrinya Tiv Tlapanec Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Urdu Vietnam Wayuunaiki Wolaita Xhosa Yoruba Zande Zapotec (Isthmus) Zulu\nSANEYITSO LƐ MLITSƆƆMƆ | ANI OBAASUMƆ NI OKASE BIBLIA LƐ?\nMɛni hewɔ gbɔmɛi piŋɔ ni amɛgboiɔ?\nTe shihilɛ baaji ahã tɛŋŋ wɔsɛɛ?\nAni Nyɔŋmɔ susuɔ mihe?\nAni obi ohe saji ni tamɔ nɛkɛ pɛŋ? Kɛ́ nakai lɛ, jeee bo pɛ saji nɛɛ gbaa onaa. Mɛi ni yɔɔ je lɛŋ fɛɛ lɛ miisusu shihilɛ mli sanebimɔi ni he hiaa waa lɛ ahe. Ani obaanyɛ oná hetooi lɛ?\nMɛi akpekpei abɔ baahã hetoo akɛ, “Hɛɛ!” Mɛni hewɔ? Ejaakɛ Biblia lɛ ehã amɛná hetoi ni hãa mɔ tsui nyɔɔ emli. Ani obaasumɔ ni ole nɔ ni Biblia lɛ kɛɔ? Kɛ́ nakai lɛ, Yehowa Odasefoi lɛ baanyɛ amɛkɛ bo akase Biblia lɛ ni amɛheee nɔ ko. *\nYɛ anɔkwale mli lɛ, kɛ́ ebalɛ Biblia lɛ kasemɔ lɛ, mɛi komɛi kɛɔ akɛ: “Mibɛ dekã.” “Eshishinumɔ wa tsɔ.” “Misumɔɔɔ ni maje ekasemɔ shishi.” Shi esoro bɔ ni mɛi krokomɛi hu naa lɛ. Amɛmiisumɔ ni amɛle nɔ ni Biblia lɛ tsɔɔ. Susumɔ nɔkwɛmɔnii komɛi ahe:\n“Mitee Katolik kɛ Protɛstant sɔlemɔi lɛ eko, mikɛ mihe wo Sikh kɛ Buddha jamɔi lɛ amli, ni mikase nyɔŋmɔjamɔ he nii hu yɛ yunivɛsiti. Fɛɛ sɛɛ lɛ, mináaa misanebimɔi ni kɔɔ Nyɔŋmɔ he lɛ ahetoo. Kɛkɛ ni Yehowa Odasefonyo ko ba mishĩa lɛ. Minya bɔ ni ejɛ Biblia lɛ mli ehã misanebimɔi lɛ ahetoo lɛ he waa, ni mikpɛlɛ ni ekɛ mi kase Biblia lɛ.”—Gill, England.\n“Miyɛ shihilɛ mli sanebimɔi pii ni miigba minaa, shi hetoi ni wɔsɔfo lɛ hã mi lɛ hãaa mitsui anyɔ mimli. Shi Yehowa Odasefonyo ko kɛ Biblia lɛ pɛ tsu nii kɛhã misanebimɔi lɛ ahetoo. Be ni ebi kɛji masumɔ ni makase babaoo lɛ, mikɛ miishɛɛ kpɛlɛ.”—Koffi, Benin.\n“Mishwe ni male shihilɛ mli ni gbohii lɛ yɔɔ. Mile akɛ gbohii lɛ baanyɛ aye hiɛkalɔi lɛ awui, shi miisumɔ akɛ male nɔ ni Biblia lɛ kɛɔ yɛ he. No hewɔ lɛ, mihã minaanyo Odasefonyo ko kɛ mi bɔi Biblia lɛ kasemɔ.”—José, Brazil.\n“Mibɔ mɔdɛŋ akɛ makane Biblia lɛ, shi minuuu shishi. Kɛkɛ ni Yehowa Odasefoi basara mi ni amɛgbala Biblia mli gbalɛi pii amli amɛhã mi. Mishwe ni male babaoo mafata he.”—Dennize, Mexico.\n“Miyiŋ etɛ̃ɛɛ mi akɛ Nyɔŋmɔ susuɔ mihe. No hewɔ lɛ, mikpɛ miyiŋ akɛ masɔle mahã Nyɔŋmɔ ni Biblia lɛ wieɔ ehe lɛ. Enɔjetsɛremɔ lɛ, Odasefoi batswa mishinaa lɛ, kɛkɛ ni mikpɛlɛ ní amɛkɛ mi akase Biblia lɛ.”—Anju, Nepal.\nNiiashikpamɔi nɛɛ kaiɔ wɔ nɔ ni Yesu wie lɛ akɛ: “Mɛi ni le akɛ Nyɔŋmɔ he miihia amɛ lɛ yɛ miishɛɛ.” (Mateo 5:3) Eji anɔkwale akɛ, abɔ gbɔmɔ kɛ shwelɛ ni baahã ekase Nyɔŋmɔ he nii. Nyɔŋmɔ pɛ baanyɛ atsu nakai shwelɛ lɛ he nii, ni efeɔ nakai kɛtsɔ e-Wiemɔ ni ji Biblia lɛ nɔ.\nNo hewɔ lɛ, te afeɔ Biblia mli nikasemɔ ahãa tɛŋŋ? Mɛɛ sɛɛ obaaná? Abaahã sanebimɔi nɛɛ ahetoo yɛ sane ni nyiɛ sɛɛ lɛ mli.\nBIBLIA LƐ HE SAJI\nGBƐ́I: Aná gbɛ́i lɛ kɛjɛ Hela wiemɔ bi·bliʹa, ni shishi ji “woji bibii” lɛ mli\nWOJI NI YƆƆ MLI: Aŋma 39 yɛ Hebri mli (aŋma saji lɛ ekomɛi yɛ Aramaik mli) ni aŋma 27 yɛ Hela mli\nMƐI NI ŊMA KƐ BE NI AKƐŊMA: Mɛi aaafee 40, ni amɛkɛ nɔ ni fe afii 1,600 ŋma, kɛjɛ afi 1513 D.Ŋ.B. kɛyashi aaafee afi 98 Ŋ.B. *\nWIEMƆI: Atsɔɔ Biblia muu lɛ fɛɛ loo efã ko shishi kɛtee wiemɔi ni fa fe 2,500 mli\nABƆ NI AJA: Ajara Bibliai ni shɛɔ akpekpe toi akpei enumɔ, ni eji wolo ni aja fe fɛɛ yɛ je lɛŋ fɛɛ\n^ kk. 23 D.Ŋ.B. lɛ shishi ji “Dani Ŋmɛnɛŋmɛnɛ Beaŋ,” ni Ŋ.B. shishi ji “Ŋmɛnɛŋmɛnɛ Beaŋ.”\nKɛmaje Mɔ Ko Kɛmaje Mɔ Ko Mɛni Hewɔ Esa akɛ Okase Biblia Lɛ?


1 Korintobii 12 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKlɛŋklɛŋ Wolo Ni Akɛmaje Korintobii Lɛ 12:1-31\n12 Agbɛnɛ nyɛmimɛi, misumɔɔɔ akɛ nyɛfee mɛi ni leee nikeenii ni jɛ Nyɔŋmɔ ŋɔɔ+ lɛ ahe nɔ ko. 2 Nyɛle akɛ be ni nyɛji jeŋmajiaŋbii* lɛ, alaka nyɛ ni ahã nyɛdu gbɛ kɛtee nakai amagai ni ewieee lɛ aŋɔɔ,+ ni nyɛnyiɛɔ nomɛi asɛɛ kɛyaa he fɛɛ he ni amɛkɛ nyɛ yaa lɛ. 3 Agbɛnɛ, miisumɔ ni nyɛle akɛ mɔ ko mɔ ko bɛ ni wieɔ yɛ Nyɔŋmɔ mumɔ lɛ naa ni kɛɔ akɛ: “Yesu ji mɔ ni alomɔ lɛ!” ni mɔ ko mɔ ko nyɛŋ ekɛɛ akɛ: “Yesu ji Nuŋtsɔ!” ja yɛ mumɔ krɔŋkrɔŋ lɛ naa.+ 4 Agbɛnɛ nikeenii srɔtoi yɔɔ, shi mumɔ kome lɛ nɔŋŋ yɔɔ;+ 5 ni sɔɔmɔi srɔtoi yɔɔ,+ shi Nuŋtsɔ kome lɛ nɔŋŋ yɔɔ; 6 ni nitsumɔi* srɔtoi yɔɔ, shi Nyɔŋmɔ kome lɛ nɔŋŋ ji mɔ ni tsuɔ fɛɛ yɛ mɔ fɛɛ mɔ mli.+ 7 Shi atsɔɔ mɔ fɛɛ mɔ nɔ ajieɔ mumɔ lɛ kpo yɛ yiŋtoo kpakpa hewɔ.+ 8 Ejaakɛ mɔ ko lɛ, atsɔɔ mumɔ lɛ nɔ ahãa lɛ hiɛshikamɔ wiemɔ,* mɔ kroko hu ahãa lɛ nilee yɛ nakai mumɔ lɛ nɔŋŋ naa, 9 mɔ kroko hu atsɔɔ nakai mumɔ lɛ nɔŋŋ nɔ ahãa lɛ hemɔkɛyeli,+ ni mɔ kroko hu atsɔɔ mumɔ kome too lɛ nɔŋŋ nɔ ahãa lɛ helatsamɔ+ nikeenii, 10 mɔ ko lɛ hewalɛ nitsumɔi atsumɔ,+ mɔ kroko lɛ gbalɛ, mɔ kroko hu wiemɔi ni jɛ mumɔŋ lɛ asɛɛkɔmɔ,+ mɔ kroko hu wiemɔi srɔtoi,+ ni mɔ kroko hu wiemɔi ashishitsɔɔmɔ.+ 11 Shi mumɔ kome too lɛ nɔŋŋ ni tsuɔ nitsumɔi nɛɛ fɛɛ, ni ejaa nibii nɛɛ ehãa bɔ ni esumɔɔ, mɔ fɛɛ mɔ kɛ enɔ. 12 Ejaakɛ tamɔ bɔ ni gbɔmɔtso lɛ ekome ni, shi eyɛ henii pii, ni nakai gbɔmɔtso lɛ henii lɛ fɛɛ lɛ, eyɛ mli akɛ pii ni moŋ, shi gbɔmɔtso kome ni lɛ,+ nakai nɔŋŋ hu Kristo lɛ ji. 13 Ejaakɛ Yudafoi loo Greekbii ji wɔ jio, nyɔji loo mɛi ni jeee nyɔji ji wɔ jio, atsɔ mumɔ kome too lɛ nɔ abaptisi wɔ fɛɛ awo gbɔmɔtso kome mli, ni mumɔ kome akɛhã wɔ fɛɛ koni wɔnu. 14 Ejaakɛ, anɔkwa, jeee gbɔmɔtso henii kome feɔ gbɔmɔtso lɛ, shi moŋ henii pii.+ 15 Kɛ́ nanetokota kɛɛ akɛ, “Akɛni jeee nine ji mi hewɔ lɛ, mifataaa gbɔmɔtso lɛ he” lɛ, no etsɔɔɔ akɛ efataaa gbɔmɔtso lɛ he. 16 Ni kɛ́ toi kɛɛ akɛ, “Akɛni jeee hiŋmɛi ji mi hewɔ lɛ, mifataaa gbɔmɔtso lɛ he” lɛ, no etsɔɔɔ akɛ efataaa gbɔmɔtso lɛ he. 17 Kɛ́ gbɔmɔtso muu lɛ fɛɛ lɛ hiŋmɛi ni lɛ, nɛgbɛ akɛbaanu wiemɔ? Kɛ́ gbɔmɔtso muu lɛ fɛɛ lɛ toi ni lɛ, nɛgbɛ akɛbaafu nii? 18 Shi agbɛnɛ, Nyɔŋmɔ kɛ gbɔmɔtso lɛ henii lɛ ateŋ eko fɛɛ eko eto egbɛhe bɔ ni esumɔɔ. 19 Kɛ́ amɛ fɛɛ lɛ gbɔmɔtso henii kome pɛ ni lɛ, nɛgbɛ gbɔmɔtso lɛ yɔɔ? 20 Eyɛ mli akɛ henii pii ji amɛ moŋ, shi gbɔmɔtso kome ni. 21 Hiŋmɛi nyɛŋ ekɛɛ nine akɛ, “Ohe ehiaaa mi,” ni yitso hu nyɛŋ ekɛɛ nanetokotai akɛ, “Nyɛhe ehiaaa mi.” 22 Shi gbɔmɔtso lɛ henii ni etamɔ nɔ ni amɛhe waaa lɛ, ahe miihia, 23 ni gbɔmɔtso lɛ henii ni wɔsusuɔ akɛ amɛhiɛ bɛ nyam tsɔ lɛ, nomɛi wɔkɛ woo kpele hãa,+ no hewɔ lɛ, wɔgbɔmɔtso lɛ henii ni bɛ fɛo lɛ wɔhiɛɔ amɛ kɛ bulɛ kpele, 24 shi wɔhenii ni yɔɔ fɛo lɛ, nɔ ko ehiaaa amɛ. Kɛ̃lɛ Nyɔŋmɔ eto gbɔmɔtso lɛ he gbɛjianɔ, ni ekɛ woo kpele ehã gbɔmɔtso lɛ henii ni hiɛ bɛ nyam lɛ, 25 koni mligbálamɔ akaba gbɔmɔtso lɛ mli, shi moŋ koni gbɔmɔtso lɛ henii lɛ asusu amɛhe.+ 26 Kɛ́ henii lɛ eko miina nɔ lɛ, henii krokomɛi lɛ fɛɛ kɛ lɛ naa nɔ;+ ni kɛ́ henii lɛ eko hiɛ ba nyam hu lɛ, henii krokomɛi lɛ fɛɛ kɛ lɛ náa miishɛɛ babaoo.+ 27 Agbɛnɛ Kristo gbɔmɔtso ji nyɛ,+ ni akɛ aŋkroaŋkroi lɛ, nyɛteŋ mɔ fɛɛ mɔ ji ehenii lɛ eko.+ 28 Ni Nyɔŋmɔ kɛ nitsumɔ ewo aŋkroaŋkroi ni yɔɔ asafo lɛ mli lɛ adɛŋ: klɛŋklɛŋ lɛ, bɔfoi;+ nɔ ni ji enyɔ lɛ, gbalɔi;+ nɔ ni ji etɛ lɛ, tsɔɔlɔi;+ no sɛɛ lɛ, hewalɛ nitsumɔi;+ kɛkɛ lɛ helatsamɔ nikeenii;+ yelikɛbuamɔ nitsumɔi; nyɛmɔi ni akɛtsɔɔ gbɛ;+ kɛ wiemɔi srɔtoi.+ 29 Ani mɛi fɛɛ ji bɔfoi? Ani mɛi fɛɛ ji gbalɔi? Ani mɛi fɛɛ ji tsɔɔlɔi? Ani mɛi fɛɛ tsuɔ hewalɛ nitsumɔi? 30 Ani mɛi fɛɛ yɔɔ helatsamɔ nikeenii? Ani mɛi fɛɛ wieɔ wiemɔi srɔtoi?+ Ani mɛi fɛɛ ji wiemɔi ashishitsɔɔlɔi?+ 31 Shi nyɛyaa nɔ nyɛbɔa mɔdɛŋ waa ni nyɛná* nikeenii kpelei lɛ.+ Shi mibatsɔɔ nyɛ gbɛ ko ni nɔ bɛ.+\n^ Loo “nifeemɔi.”\n^ Loo “sane.”


Bɔ ni Ooofee Otsɔ Nyɔŋmɔ Naanyo ( Yakobo 2:23)\nKANEMƆ YƐ Abbey Abui Acholi Alur Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Ateso Attié Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Biak Bislama Blɔfo Bolivia Mumuii Awiemɔ Boulou Bété Cambodia Chavacano Chichewa Chin (Tiddim) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombia Mumuii Awiemɔ Cuban Sign Language Damara Dangme Douala Dusun Efik Estonia Ewe Fante Fiji Fon French Ga Guarani Guarani (Bolivia) Gun Guéré Haitian Creole Hausa Herero Hindi Hunsrik Iban Ibinda Igbo India Mumuii Awiemɔ Ireland Javanese Jula Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisonge Kongo Korea Kpelle Krio Kurdish Kurmanji Kwangali Kwanyama Kyangonde Lamba Lhukonzo Lingala Lomwe Luganda Lunda Luo Luvale Macua Malagasy Malayalam Malta Mambwe-Lungu Marathi Mauritia Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Ngangela Nias Nigerian Pidgin Nyungwe Nzema Okpe Oromo Otetela Pohnpei Portugal Portugal (Portugal) Quechua (Ayacucho) Quechua (Bolivia) Quechua (Cuzco) Quichua (Imbabura) Quichua (Santiago del Estero) Romania Romany (Eastern Slovakia) Romany (Macedonia) Romany (Macedonia) Cyrillic Romany (Southern Greece) Runyankore Russia Rutoro Samoa Sangir Sango Sena Sepedi Setswana Seychelles Creole Sidama Silozi Sinhala Spania Sranantongo Sunda Swahili Swati Tahiti Tajiki Talian Tamil Tandroy Thailand Thailand Mumuii Awiemɔ Tigrinya Tiv Tonga Tshwa Tsonga Turkey Twi Ukrain Umbundu Urdu Urhobo Uruund Vezo Vietnam Wallis Wolaita Yacouba Zande Zulu\n1, 2. Namɛi ji Yehowa nanemɛi lɛ ekomɛi?\nNAMƆ osumɔɔ ni okɛbɔ naanyo? Mɔ ko ni osumɔɔ esane, ni enuɔ bo shishi ni bo hu onuɔ lɛ shishi, mɔ ko ni mli hi ni oyɛ bɔ ni ebaa ejeŋ ehãa lɛ he miishɛɛ, aloo jeee nakai?\n2 Yehowa Nyɔŋmɔ hala adesai komɛi akɛ enanemɛi. Amɛteŋ mɔ kome ji Abraham. (Yesaia 41:8; Yakobo 2:23) Yehowa sumɔ David hu sane. Ekɛɛ akɛ David ji ‘etsui naa nuu.’ (Bɔfoi 13:22) Yehowa ‘sumɔɔ’ gbalɔ Daniel hu ‘sane naakpa.’—Daniel 9:23.\n3. Te fee tɛŋŋ ni Abraham, David, kɛ Daniel batsɔmɔ Yehowa nanemɛi?\n3 Te fee tɛŋŋ ni Abraham, David, kɛ Daniel batsɔmɔ Yehowa nanemɛi? Yehowa kɛɛ Abraham akɛ: “Obo migbee toi.” (1 Mose 22:18) Yehowa kɛ mɛi ni jɛɔ amɛtsui mli amɛboɔ lɛ toi lɛ bɔɔ naanyo. Ekɛ maŋ muu fɛɛ po bɔɔ naanyo. Yehowa kɛɛ Israel maŋ lɛ akɛ: “Nyɛboa migbee toi, ni matsɔ nyɛ-Nyɔŋmɔ, ni nyɛ hu nyɛbaatsɔ miwebii.” (Yeremia 7:23) No hewɔ lɛ, kɛ́ oosumɔ ni otsɔ Yehowa naanyo lɛ, bo hu bo lɛ toi.\nYEHOWA BUƆ ENANEMƐI AHE\n4, 5. Mɛɛ gbɛ nɔ Yehowa tsɔɔ ebuɔ enanemɛi ahe?\n4 Biblia lɛ hãa wɔleɔ akɛ Yehowa miitao gbɛi ni ebaatsɔ nɔ “ekɛ ehewalɛ lɛ aye abua mɛi ni kɛ amɛtsui fɛɛ ehã lɛ lɛ.” (2 Kronika 16:9) Yehowa wo enanemɛi lɛ ashi yɛ Lala 32:8 lɛ akɛ: “Magbele ojwɛŋmɔ mli, ni matsɔɔ bo gbɛ ni onyiɛ nɔ; mihiŋmɛi baakã ohe, ni mawo bo ŋaa.”\n5 Henyɛlɔ ko ni yɔɔ hewalɛ lɛ miisumɔ ni efite wɔ kɛ Nyɔŋmɔ teŋ koni wɔkatsɔmɔ Nyɔŋmɔ nanemɛi. Shi Yehowa miisumɔ ni ebu wɔhe. (Kanemɔ Lala 55:22.) Akɛ Yehowa nanemɛi lɛ, wɔjɛɔ wɔtsui fɛɛ mli wɔsɔmɔɔ lɛ. Kɛ́ wɔkɛ shihilɛi ni mli wawai kpe po lɛ, wɔtɔ̃ɔɔ enɔ. Lalatsɛ lɛ ŋma yɛ Yehowa he akɛ: “Akɛni eyɛ mininejurɔ nɔ hewɔ lɛ, mididãŋ kɔkɔɔkɔ.” Nakai nɔŋŋ wɔ hu wɔnuɔ he yɛ Yehowa he. (Lala 16:8; 63:8) Mɛɛ gbɛ nɔ Satan bɔɔ mɔdɛŋ yɛ koni efite wɔ kɛ Nyɔŋmɔ teŋ?\nSANE NI SATAN WIE ESHI ADESAI\n6. Mɛni Satan wie eshi adesai?\n6 Wɔkase yɛ Yitso 11 lɛ akɛ, Satan te shi ewo Yehowa ni ewie eshi lɛ akɛ eji amalelɔ ni enɔyeli lɛ ehiii. Kɛ́ ka ekome lɛ, kulɛ Yehowa ashi Adam kɛ Hawa koni amɛ diɛŋtsɛ amɛtsɔɔ nɔ ni hi kɛ nɔ ni ehiii. Hiob wolo lɛ ni yɔɔ Biblia lɛ mli lɛ, hãa wɔleɔ akɛ Satan wie eshi adesai ni miisumɔ ni amɛtsɔmɔ Nyɔŋmɔ nanemɛi lɛ. Satan tsɔɔ akɛ nɔ ni amɛbaana kɛjɛ Nyɔŋmɔ dɛŋ lɛ hewɔ ni amɛsɔmɔɔ Nyɔŋmɔ lɛ shi jeee suɔmɔ ni amɛsumɔɔ Nyɔŋmɔ lɛ hewɔ. Satan wie po akɛ, ebaanyɛ ehã mɔ fɛɛ mɔ ate shi awo Nyɔŋmɔ. Hã wɔkwɛ nɔ ni wɔbaanyɛ wɔkase yɛ Hiob sane lɛ mli kɛ bɔ ni Yehowa bu Hiob he.\n7, 8. (a) Te Yehowa na Hiob tɛŋŋ? (b) Mɛni Satan wie yɛ Hiob he?\n7 Namɔ ji Hiob? Eji gbɔmɔ kpakpa ni hi shi aaafee afii 3,600 ni eho nɛ. Yehowa wie akɛ nakai beiaŋ lɛ, mɔ ko mɔ ko bɛ shikpɔŋ lɛ nɔ ni tamɔ Hiob. Hiob buɔ Nyɔŋmɔ waa, ni enyɛɔ efɔŋ. (Hiob 1:8) Hɛɛ, no mli lɛ, Hiob ji Yehowa naanyo lɛɛlɛŋ.\n8 Satan kɛɛ nɔ ni Hiob baana kɛjɛ Nyɔŋmɔ dɛŋ lɛ hewɔ ni esɔmɔɔ Nyɔŋmɔ lɛ. Satan kɛɛ Yehowa akɛ: “Ani jeee afãbaŋ ofo owo ekɛ ewe kɛ nɔ fɛɛ nɔ ní eyɔɔ lɛ he kɛkpe? Ojɔɔ enine naa nitsumɔ nɔ, ni ekooloi eshwere yɛ shikpɔŋ lɛ nɔ. Shi agbɛnɛ kpã onine mli ní ota enii ní eyɔɔ lɛ fɛɛ he; akɛ elomɔŋ bo yɛ ohiɛ lo.”—Hiob 1:10, 11.\n9. Mɛni Yehowa ŋmɛ Satan gbɛ ni efee?\n9 Satan kɛɛ nɔ ni Hiob baaná kɛjɛ Yehowa dɛŋ lɛ pɛ hewɔ ni esɔmɔɔ Yehowa lɛ. Satan kɛɛ hu akɛ, ebaanyɛ ehã Hiob akpa Yehowa sɔɔmɔ. Yehowa kɛ Satan kpãaa gbee, shi eŋmɛ Satan gbɛ koni eyaka Hiob ekwɛ kɛji suɔmɔ ni Hiob yɔɔ kɛhã Yehowa lɛ hewɔ esɔmɔɔ lɛ lɛ.\nSATAN TUTUA HIOB\n10. Mɛɛ gbɛ nɔ Satan tutua Hiob, ni te Hiob fee enii yɛ he ehã tɛŋŋ?\n10 Klɛŋklɛŋ lɛ, Satan hã aju Hiob kooloi lɛ ekomɛi ni ekpãtã nɔ ni shwɛ lɛ fɛɛ hiɛ. Kɛkɛ ni Satan gbegbee Hiob tsuji lɛ ateŋ mɛi babaoo. Hiob nibii fɛɛ ŋmɛɛ lɛ. Naagbee kwraa lɛ, Satan tsɔ ahum ko nɔ egbe Hiob bii nyɔŋma lɛ. Shi loloolo lɛ, Hiob tɔ̃ɔɔ Yehowa nɔ. Biblia lɛ kɛɔ akɛ: “Enɛ fɛɛ mli lɛ Hiob efeee esha ko, ni ekɛ sane gbonyo ko hu shwaaa Nyɔŋmɔ.”—Hiob 1:12-19, 22.\nAkɛni Hiob ji Yehowa naanyo kpakpa hewɔ lɛ, Yehowa juro lɛ\n11. (a) Mɛni ekoŋŋ Satan fee Hiob? (b) Te Hiob fee enii yɛ he ehã tɛŋŋ?\n11 Loloolo lɛ, Satan eŋmɛɛɛ saji ahe. Etswa Nyɔŋmɔ mpoa akɛ: “Kpã onine mli, ní ota ewu kɛ eheloo he, akɛ elomɔŋ bo yɛ ohiɛ lo.” No hewɔ lɛ, Satan hã hela ko ni hãa mɔ he jaraa lɛ waa mɔ Hiob. (Hiob 2:5, 7) Shi kome ekoŋŋ lɛ, Hiob tɔ̃ɔɔ Yehowa nɔ. Hiob kɛɛ akɛ: “Minɔkwayeli lɛ miŋmɛŋ he kɛyashi magbo!”—Hiob 27:5.\n12. Mɛɛ gbɛ nɔ Hiob hã ana yɛ akɛ Satan ji amalelɔ?\n12 No mli lɛ, Hiob leee akɛ Satan ewie eshi lɛ, ni agbɛnɛ hu eleee nɔ hewɔ ni enaa amanehulu lɛ. Eyasusu akɛ Yehowa ji mɔ ni hãa enaa amanehului lɛ. (Hiob 6:4; 16:11-14) Shi fɛɛ sɛɛ po lɛ, Hiob tɔ̃ɔɔ Yehowa nɔ. Sane nɛɛ fɛɛ tsɔɔ akɛ Hiob fooo lɛ pɛ enɔ mli. Eji Nyɔŋmɔ naanyo ejaakɛ esumɔɔ Nyɔŋmɔ. Saji ni Satan wie eshi Hiob lɛ fɛɛ lɛ, amalei sɔŋŋ!\n13. Mɛni jɛ Hiob anɔkwayeli lɛ mli kɛba?\n13 Eyɛ mli akɛ, no mli lɛ, Hiob leee nɔ ni miiya nɔ yɛ ŋwɛi moŋ, shi etɔ̃ɔɔ Nyɔŋmɔ nɔ ni ekɛ no tsɔɔ akɛ Satan ji bɔfo gbonyo. Akɛni Hiob fee ehe naanyo kpakpa hewɔ lɛ, Yehowa jɔɔ lɛ.—Hiob 42:12-17.\nSATAN EWIE ESHI BO\n14, 15. Mɛɛ sane Satan ewie eshi gbɔmɛi fɛɛ?\n14 Obaanyɛ okase nii kɛjɛ nɔ ni ba Hiob nɔ lɛ mli. Ŋmɛnɛ lɛ, Satan wieɔ eshiɔ wɔ akɛ, nɔ ni wɔbaana kɛjɛ Yehowa dɛŋ lɛ hewɔ wɔsɔmɔɔ Yehowa lɛ. Satan wie yɛ Hiob 2:4 lɛ akɛ: “Nɔ fɛɛ nɔ ní gbɔmɔ yɔɔ lɛ, ekɛbaahã yɛ ewala hewɔ.” No hewɔ lɛ, jeee Hiob pɛ Satan wie eshi, shi ewie eshi hii kɛ yei fɛɛ akɛ amɛfoɔ amɛ pɛ amɛnɔ mli. Hiob gbele sɛɛ afii ohai abɔ komɛi po lɛ, Satan kãhe eebɔ Yehowa ahora ni eewie eeshi Yehowa tsuji lɛ. Akɛ nɔkwɛmɔnɔ lɛ, awie yɛ Abɛi 27:11 lɛ akɛ: “Mibi, hã ohiɛ akã shi, ni ohã mitsui anya, koni maná hetoo mahã mɔ ni bɔɔ mi ahora lɛ.”\n15 Obaanyɛ ohala akɛ obaabo Yehowa toi ni otsɔ enaanyo ni yeɔ lɛ anɔkwa, bɔ ni afee ni efee faŋŋ akɛ Satan ji amalelɔ. Kɛ́ ebaabi po ni ofee tsakemɔi wuji yɛ oshihilɛ mli koni otsɔ Nyɔŋmɔ naanyo lɛ, feemɔ nakai ejaakɛ no baafee yiŋ ni hi fe fɛɛ ni obaakpɛ yɛ oshihilɛ mli! Esa akɛ osusu nii ahe jogbaŋŋ dani okpɛ yiŋ nɛɛ. Satan kɛɛ kɛ́ okɛ naagbai kpe lɛ obaaje Nyɔŋmɔ sɛɛ. Ebɔɔ mɔdɛŋ koni elaka wɔ koni wɔgbo Nyɔŋmɔ nɔ toi. Mɛɛ gbɛ nɔ efeɔ nakai?\n16. (a) Mɛɛ gbɛi anɔ Satan tsɔɔ koni etsĩ wɔnaa koni wɔkasɔmɔ Yehowa? (b) Kɛ́ okwɛ oshihilɛ mli lɛ, mɛni Abonsam baanyɛ atsɔ nɔ etsĩ onaa koni okasɔmɔ Yehowa?\n16 Satan tsɔɔ gbɛi srɔtoi anɔ koni efite wɔ kɛ Nyɔŋmɔ teŋ. Etutuaa wɔ “tamɔ jata ni miihũu, ni eetao mɔ ko emi.” (1 Petro 5:8) Kaahã efee bo naakpɛɛ, kɛ́ onanemɛi, kɛ owekumɛi, kɛ mɛi krokomɛi bɔ mɔdɛŋ akɛ amɛbaatsĩ onaa koni okpa Biblia lɛ kasemɔ ni okpa nibii kpakpai ni ofeɔ lɛ. Obaanu he tamɔ nɔ ni aatutua bo. * (Yohane 15:19, 20) Agbɛnɛ hu, Satan kwaa efeɔ ehe “tamɔ la bɔfo.” No hewɔ lɛ, ebaabɔ mɔdɛŋ elaka wɔ koni wɔgbo Yehowa nɔ toi. (2 Korintobii 11:14) Gbɛ kroko ni Satan tsɔɔ nɔ etsĩɔ wɔnaa koni wɔkasɔmɔ Yehowa ji ni ehã wɔnu he akɛ wɔsaaa mɛi ni jáa Nyɔŋmɔ, ni no hewɔ lɛ enaŋ jamɔ ni wɔkɛhãa lɛ lɛ he miishɛɛ.—Abɛi 24:10.\nYE YEHOWA KITÃI LƐ ANƆ\n17. Mɛni hewɔ wɔboɔ Yehowa toi lɛ?\n17 Kɛ́ wɔbo Yehowa toi lɛ, wɔhãa anaa faŋŋ akɛ Satan ji amalelɔ. Mɛni baaye abua wɔ koni wɔbo Yehowa toi? Biblia lɛ kɛɔ akɛ: “Suɔmɔ Yehowa, o-Nyɔŋmɔ lɛ, kɛ otsui fɛɛ kɛ osusuma fɛɛ kɛ ohewalɛ fɛɛ.” (5 Mose 6:5) Wɔboɔ Yehowa toi ejaakɛ wɔsumɔɔ lɛ. Be ni suɔmɔ ni wɔyɔɔ kɛhã Yehowa lɛ mli waa lɛ, wɔbaasumɔ akɛ wɔfee nɔ fɛɛ nɔ ni ekɛɔ wɔ ni wɔfee lɛ. Bɔfo Yohane ŋma akɛ: “Enɛ ji Nyɔŋmɔ suɔmɔ lɛ, akɛ wɔye ekitãi lɛ anɔ; ni ekitãi lɛ jeee jatsu.”—1 Yohane 5:3.\n18, 19. (a) Mɛni ji nibii komɛi ni Yehowa sumɔɔɔ ni wɔfeɔ? (b) Mɛni tsɔɔ akɛ Yehowa ekɛɛɛ wɔ ni wɔfee nɔ ko ni wɔnyɛŋ wɔfee?\n18 Shi mɛni ji nibii komɛi ni Yehowa sumɔɔɔ ni wɔfeɔ? Ekomɛi ji nɔ ni atsĩ tã yɛ akrabatsa ni ji “ Kaasumɔ Nibii ni Yehowa Sumɔɔɔ Lɛ” mli lɛ. Ekolɛ obaabu nibii nɛɛ ekomɛi akɛ naagba ko bɛ he tsɔ̃ akɛ mɔ ko kɛ ehe aaawo mli. Shi kɛ́ okane ŋmalɛi ni atsĩ tã yɛ jɛmɛ lɛ, ni ojwɛŋ nɔ jogbaŋŋ lɛ, obaana nɔ hewɔ ni nilee yɔɔ mli akɛ obo Yehowa mlai lɛ atoi lɛ. Agbɛnɛ hu lɛ, obaana akɛ esa akɛ ofee tsakemɔi komɛi yɛ oshihilɛ mli. Eyɛ mli akɛ jeee tsakemɔi lɛ fɛɛ obaaná lɛ mlɛo moŋ, shi kɛ́ ofee tsakemɔi nɛɛ, otoiŋ baajɔ bo ni obaaná miishɛɛ ejaakɛ no baatsɔɔ akɛ, oji Nyɔŋmɔ naanyo ni yeɔ lɛ anɔkwa. (Yesaia 48:17, 18) Mɛni tsɔɔ akɛ wɔbaanyɛ wɔfee tsakemɔi nɛɛ?\n19 Yehowa ekɛɛɛ wɔ ni wɔfee nɔ ko ni wɔnyɛŋ wɔfee. (5 Mose 30:11-14) Akɛni Yehowa ji naanyo kpakpa hewɔ lɛ, ele wɔ jogbaŋŋ fe bɔ ni wɔle wɔhe po. Ele wɔnyɛmɔi kɛ wɔgbɔjɔmɔi fɛɛ. (Lala 103:14) Bɔfo Paulo kɛɛ akɛ: “Anɔkwafo ji Nyɔŋmɔ, ni ehãŋ aka nyɛ fe bɔ ni nyɛbaanyɛ naa nyɛdamɔ, shi moŋ yɛ kaa lɛ mli lɛ, ebaaje gbɛ ni nyɛkɛaaje mli hu ehã nyɛ koni nyɛnyɛ naa nyɛdamɔ.” (1 Korintobii 10:13) Wɔbaanyɛ wɔná nɔmimaa akɛ Yehowa baawaje wɔ be fɛɛ be ni wɔfee nɔ ni ja. Ebaahã bo “hewalɛ ni fa kɛteke nɔ” koni ofi shi yɛ shihilɛi ni mli wawai amli. (2 Korintobii 4:7) Be ni Paulo na bɔ ni Yehowa ye ebua lɛ yɛ shihilɛi ni mli wawai ni ekɛkpe lɛ amli lɛ, ewie akɛ: “Yɛ nɔ fɛɛ nɔ mli lɛ, mitsɔɔ mɔ ni wajeɔ mi lɛ nɔ mináa hewalɛ.”—Filipibii 4:13.\nKASEMƆ BƆ NI AFEƆ NƆ NI NYƆŊMƆ SUMƆƆ\n20. Mɛɛ sui esa akɛ okase, ni mɛni hewɔ esa akɛ okase?\n20 Kɛ́ wɔmiisumɔ ni wɔtsɔmɔ Yehowa nanemɛi lɛ, esaaa akɛ wɔfeɔ nibii ni Yehowa sumɔɔɔ ni wɔfeɔ lɛ, shi no pɛ kɛkɛ faaa. (Romabii 12:9) Nyɔŋmɔ nanemɛi sumɔɔ nibii ni Nyɔŋmɔ sumɔɔ. Awie nibii ni Nyɔŋmɔ sumɔɔ lɛ ahe yɛ Lala 15:1-5 lɛ. (Kanemɔ.) Yehowa nanemɛi lɛ kaseɔ esui lɛ ni amɛjieɔ sui ni nyiɛ sɛɛ nɛɛ akpo, nomɛi ji “suɔmɔ, miishɛɛ, toiŋjɔlɛ, tsuishitoo, mlihilɛ, ekpakpafeemɔ, hemɔkɛyeli, mlijɔlɛ, henɔyeli.”—Galatiabii 5:22, 23.\n21. Te obaafee tɛŋŋ ojie sui ni Nyɔŋmɔ sumɔɔ lɛ akpo?\n21 Te obaafee tɛŋŋ ojie sui kpakpai nɛɛ akpo? Esa akɛ okane ni okase Biblia lɛ daa gbi koni ole nibii ni Yehowa sumɔɔ lɛ. (Yesaia 30:20, 21) Be ni oyaa nɔ ofeɔ enɛ lɛ, suɔmɔ ni oyɔɔ kɛhã Yehowa lɛ mli baaya nɔ awa, ni be ni suɔmɔ ni oyɔɔ kɛhã lɛ lɛ mli waa lɛ, obaasumɔ ni obo lɛ toi.\n22. Kɛ́ obo Yehowa toi lɛ, mɛni baajɛ mli kɛba?\n22 Abaanyɛ akɛ tsakemɔi ni ehe baahia ni ofee lɛ ato bɔ ni mɔ ko jieɔ atadei ni ewo muji ni ewoɔ atadei hei lɛ he. Biblia lɛ kɛɔ akɛ esa akɛ ojie “subaŋ momo lɛ” yɛ ohe ni owo “subaŋ hee lɛ.” (Kolosebii 3:9, 10) Eyɛ mli akɛ ebɛ mlɛo akɛ wɔbaafee tsakemɔi nɛɛ moŋ, shi kɛ́ wɔfee nakai ni wɔbo Yehowa toi lɛ, ewo shi akɛ “ebaajuro wɔ babaoo.” (Lala 19:11) Hɛɛ, bo Yehowa toi koni okɛhã efee faŋŋ akɛ nɔ ni Satan wie eshi bo lɛ ji amale. Sɔɔmɔ Yehowa, jeee yɛ nɔ ni obaaná wɔsɛɛ lɛ hewɔ, shi moŋ akɛni ojɛɔ otsui krɔŋŋ mli osumɔɔ lɛ lɛ hewɔ. No baahã obatsɔ Nyɔŋmɔ naanyo kpakpa!\n^ kk. 16 Enɛ etsɔɔɔ akɛ Satan hɔ sɛɛ ni eekudɔ mɛi ni bɔɔ mɔdɛŋ ni amɛtsĩ onaa koni okpa Biblia lɛ kasemɔ lɛ. Shi akɛni Satan ji “shihilɛ gbɛjianɔtoo nɛɛ nyɔŋmɔ” ni ‘jeŋ muu lɛ fɛɛ kã ehewalɛ mli’ hewɔ lɛ, ebɛ naakpɛɛ akɛ mɛi komɛi baatsĩ wɔnaa koni wɔkasɔmɔ Yehowa.—2 Korintobii 4:4; 1 Yohane 5:19.\nKAASUMƆ NIBII NI YEHOWA SUMƆƆƆ LƐ\nBɔlɛnamɔ jeŋba sha\n3 Mose 20:10, 13, 15, 16; Romabii 1:24, 26, 27, 32; 1 Korintobii 6:9, 10\n5 Mose 18:9-13; 1 Korintobii 10:21, 22; Galatiabii 5:20, 21\n1 Korintobii 10:14\n1 Korintobii 5:11\n3 Mose 6:2, 4; Efesobii 4:28\nAbɛi 6:16, 19; Kolosebii 3:9; Kpojiemɔ 22:15\nLala 11:5; Abɛi 22:24, 25; Maleaki 2:16; Galatiabii 5:20, 21\nWiemɔ gbonyo kɛ mɛi ahe wiemɔ\n3 Mose 19:16; Efesobii 5:4; Kolosebii 3:8\nLá ni akɛtsuɔ nii yɛ gbɛ ni esaaa nɔ\n1 Mose 9:4; Bɔfoi 15:20, 28, 29\nMɔ ko ni kwɛɛɛ eweku\nHe ni akɛwoɔ ta kɛ pɔlitis loo maŋ saji amli\nZigaret loo wii shɛremɔ kɛ tsofai ni akɛtsuɔ nii yɛ gbɛ ni esaaa nɔ\nMarko 15:23; 2 Korintobii 7:1\nANƆKWA SANE 1: YEHOWA NANEMƐI LƐ BOƆ LƐ TOI\n“Nyɛboa migbee toi, ni matsɔ nyɛ-Nyɔŋmɔ, ni nyɛ hu nyɛbaatsɔ miwebii.”—Yeremia 7:23\nAni mɔ ko baanyɛ atsɔ Nyɔŋmɔ naanyo?\nAbraham batsɔ Yehowa naanyo ejaakɛ ebo Nyɔŋmɔ toi ni ehe Nyɔŋmɔ nɔ eye.\nYehowa baaye abua mɛi ni boɔ lɛ toi lɛ.\nLala 25:14; 32:8\nYehowa hãa enanemɛi lɛ yoɔ nii asɛɛ.\nYehowa yeɔ ebuaa enanemɛi lɛ.\nANƆKWA SANE 2: HIOB KƐ NYƆŊMƆ BƆ NAANYO NI EBO NYƆŊMƆ TOI BE FƐƐ BE\n“Enɛ fɛɛ mli lɛ Hiob efeee esha ko, ni eshwaaa Nyɔŋmɔ yɛ sane gbonyo ko he.”—Hiob 1:22\nMɛɛ gbɛ nɔ Satan tutua Hiob yɛ, ni te Hiob fee enii yɛ he ehã tɛŋŋ?\nSatan kɛɛ Hiob foɔ lɛ pɛ enɔ mli ni esumɔɔɔ Nyɔŋmɔ.\nYehowa ŋmɛ Satan gbɛ ni eshɔ̃ Hiob nibii fɛɛ, ni Satan hã hela ko ni naa wa mɔ Hiob.\nHiob leee nɔ hewɔ ni enaa amanehulu lɛ, shi etee nɔ ebo Nyɔŋmɔ toi.\nANƆKWA SANE 3: SATAN BAABƆ MƆDƐŊ ETSĨ ONAA KONI OKASƆMƆ YEHOWA\n“Nɔ fɛɛ nɔ ní gbɔmɔ yɔɔ lɛ, ekɛbaahã yɛ ewala hewɔ.”—Hiob 2:4\nMɛɛ gbɛ nɔ Satan bɔɔ mɔdɛŋ koni efite wɔ kɛ Yehowa teŋ?\n2 Korintobii 11:14\nSatan bɔɔ mɔdɛŋ ni elaka wɔ koni wɔgbo Yehowa nɔ toi.\nEbɔɔ mɔdɛŋ koni ehã wɔnu he akɛ wɔsaaa mɛi ni jáa Yehowa.\nSatan waa wɔ yi.\nBo Yehowa toi ni ofee ohe akɛ naanyo kpakpa. Enɛ baahã efee faŋŋ akɛ Satan ji amalelɔ.\nANƆKWA SANE 4: WƆBOƆ YEHOWA TOI EJAAKƐ WƆSUMƆƆ LƐ\n“Enɛ ji Nyɔŋmɔ suɔmɔ lɛ, akɛ wɔye ekitãi lɛ anɔ; ni ekitãi lɛ jeee jatsu.”—1 Yohane 5:3\nTe obaafee tɛŋŋ otsɔ Yehowa naanyo?\nJiemɔ suɔmɔ kpo otsɔɔ Nyɔŋmɔ. Enɛ baaye abua bo ni obo lɛ toi.\nKɛ́ obo Yehowa toi lɛ, obaaná he sɛɛ be fɛɛ be.\nNá nɔmimaa akɛ Yehowa ekɛŋ bo ni ofee nɔ ko ni onyɛŋ ofee kɔkɔɔkɔ.\nFeemɔ nɔ ni ja, ni Yehowa baahã bo hewalɛ ni he hiaa bo lɛ.


‘Kuu Osɛɛ Koni Owo Onyɛmimɛi lɛ Hewalɛ’—Luka 22:32 | Nikasemɔ\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Bengali Bicol Bislama Blɔfo Bulgaria Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Cinyanja Croatia Czech Denmark Drehu Dutch Efik Estonia Ewe Fiji Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikaonde Kikuyu Kiluba Kinyarwanda Kirghiz Kirundi Kongo Korea Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Mazatec (Huautla) Ndebele Ndonga Nepali Ngabere Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ancash) Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Swati Sweden Tagalog Tajiki Tamil Tatar Telugu Thailand Tigrinya Tshiluba Tsonga Turkey Turkmen Turkmen (Cyrillic) Tuvalu Twi Tzotzil Ukrain Urdu Uzbek Venda Vietnam Wallis Waray-Waray Wolaita Xhosa Yoruba Zulu\nBE NI Petro kwa Yesu lɛ, eyafó aahu. Eyɛ mli akɛ ebaahe be dani bɔfo nɛɛ baanyɛ adamɔ enaji anɔ ekoŋŋ yɛ mumɔŋ moŋ, shi Yesu miitao etsɔ enɔ eye ebua kaselɔi krokomɛi lɛ. Enɛ hewɔ lɛ, Yesu kɛɛ lɛ akɛ: “Be ni oookpale [loo oooku osɛɛ] lɛ, wo onyɛmimɛi lɛ ahewalɛ.” (Luka 22:32, 54-62) Sɛɛ mli lɛ, Petro batsɔ klɛŋklɛŋ afii 100 lɛ mli Kristofoi asafo lɛ mli akulashiŋi lɛ ateŋ mɔ kome. (Gal. 2:9) Nakai nɔŋŋ mɔ ko ni tsutsu lɛ eji asafoŋ onukpa lɛ baanyɛ asɔmɔ akɛ asafoŋ onukpa ekoŋŋ, ní ewo enyɛmimɛi héyelilɔi lɛ hewalɛ yɛ mumɔŋ.\nAhã mɛi komɛi ní be ko ni eho lɛ amɛsɔmɔɔ akɛ asafoŋ onukpai lɛ ekpa sɔɔmɔ, ni ekolɛ enɛ hewɔ lɛ amɛnuɔ he akɛ amɛbɔɔɔ mɔdɛŋ. Nyɛmi nuu ko ni atsɛɔ lɛ Julio, * ni kɛ nɔ ni fe afii 20 sɔmɔ akɛ asafoŋ onukpa yɛ Bolivia lɛ wie akɛ: “Nibii ni mifɔɔ feemɔ tamɔ, mihe ni misaa kɛhã maŋshiɛmɔ kɛ nyɛmimɛi lɛ ni miyasaraa lɛ bafee mishihilɛ lɛ fã. Shi trukaa lɛ, fɛɛ ŋmɛɛ mi, ni mifee shwɛm. Mináaa shihilɛ lɛ mlɛo kwraa yɛ nɛkɛ be nɛɛ mli.” Ŋmɛnɛ lɛ, Julio miisɔmɔ akɛ asafoŋ onukpa ekoŋŋ.\n“NYƐBUA LƐ MIISHƐƐ SƆŊŊ”\nKaselɔ Yakobo ŋma akɛ: “Minyɛmimɛi, kɛji nyɛgbee kai [loo jaramɔ shihilɛi] srɔtoi pii amli lɛ, nyɛbua lɛ miishɛɛ sɔŋŋ.” (Yak. 1:2) Yakobo miitsɔɔ jaramɔ shihilɛi ni wɔkɛkpeɔ yɛ wɔyi ni awaa kɛ emuu ni wɔyeee lɛ hewɔ. Ewie nibii tamɔ akɔnɔi gbohii, mɛi ahiɛaŋkwɛmɔ, kɛ ekrokomɛi ahe. (Yak. 1:14; 2:1; 4:1, 2, 11) Kɛ́ Yehowa tsɔse wɔ lɛ, ekolɛ ebaadɔ wɔ. (Heb. 12:11) Shi esaaa ni shihilɛi ni jaraa nɛɛ fiteɔ wɔmiishɛɛ.\nKɛji ahe sɔɔmɔ hegbɛ ko yɛ wɔdɛŋ yɛ asafo lɛ mli po lɛ, wɔbaanyɛ wɔpɛi wɔmli wɔkwɛ akɛ wɔyɛ hemɔkɛyeli lo, ní wɔfee nibii kɛtsɔɔ akɛ wɔsumɔɔ Yehowa. Wɔbaanyɛ wɔsusu nɔ hewɔ ni wɔsɔmɔ akɛ asafoŋ onukpa lɛ he. Ani wɔ diɛŋtsɛ wɔsɛɛnamɔ hewɔ wɔsɔmɔ lɛ? Aloo suɔmɔ ni wɔyɔɔ kɛhã Nyɔŋmɔ kɛ le ni wɔle akɛ asafo lɛ ji enɔ, ni no hewɔ lɛ esa akɛ akɛ suɔmɔ akwɛ nɔ lɛ hewɔ? (Bɔf. 20:28-30) Mɛi ni esɔmɔ akɛ asafoŋ onukpai pɛŋ, ní yaa nɔ amɛkɛ miishɛɛ sɔmɔɔ Nyɔŋmɔ lɛ hãa mɛi fɛɛ, ni Satan po fata he lɛ, naa akɛ amɛsumɔɔ Yehowa kɛ amɛtsui fɛɛ.\nBe ni Maŋtsɛ David fee eshai ni yɔɔ hiɛdɔɔ ni Yehowa kune lɛ lɛ, ekpɛlɛ nɔ, ni akɛfa lɛ. David lá akɛ: “Ajɔɔ mɔ ni aŋɔ enɔtɔmɔ afa lɛ, ni atsimɔ ehe esha nɔ lɛ! Ajɔɔ gbɔmɔ ni Yehowa ebuuu nɔsha ko ehãaa lɛ, ni apasa bɛ emumɔ mli lɛ!” (Lala 32:1, 2) Tsɔsemɔ lɛ saa David, ni ekã shi faŋŋ akɛ, no hã ekwɛ Nyɔŋmɔ webii lɛ anɔ jogbaŋŋ fe tsutsu lɛ.\nBei pii lɛ, nyɛmimɛi ni kuɔ sɛɛ amɛsɔmɔɔ akɛ asafoŋ onukpai ekoŋŋ lɛ kwɛɔ tooi lɛ jogbaŋŋ fe tsutsu lɛ. Mɔ ko ni miisɔmɔ akɛ asafoŋ onukpa ekoŋŋ lɛ kɛɛ akɛ: “Bianɛ lɛ, mina gbɛ ni hi fe fɛɛ ni esa akɛ matsɔ nɔ maye mabua mɛi ni gbaa afã lɛ.” Mɔ kroko hu wie akɛ: “Amrɔ nɛɛ, mikɛ hegbɛ ni miná akɛ masɔmɔ minyɛmimɛi lɛ shwɛɛɛ kwraa.”\nANI OBAANYƐ OKU OSƐƐ?\nLalatsɛ lɛ ŋma akɛ: “[Yehowa] ehiɛɛɛ béi amli daa.” (Lala 103:9) No hewɔ lɛ, esaaa akɛ wɔsusuɔ kɔkɔɔkɔ akɛ Nyɔŋmɔ nyɛŋ emu efɔ̃ wɔnɔ dɔŋŋ yɛ tɔmɔ ko ni wɔtɔ̃ lɛ hewɔ. Nyɛmi nuu ko ni atsɛɔ lɛ Ricardo, ni ahe esɔɔmɔ hegbɛ akɛ asafoŋ onukpa lɛ yɛ edɛŋ be ni ekɛ afii babaoo esɔmɔ lɛ wie akɛ: “Mitɔmɔ lɛ hã minijiaŋ je wui waa.” Ekɛfata he akɛ: “Akɛni minu he akɛ mibɔɔɔ mɔdɛŋ hewɔ lɛ, ebawa waa kɛhã mi akɛ maku misɛɛ masɔmɔ minyɛmimɛi lɛ akɛ asafoŋ onukpa ekoŋŋ, ni enɛ tee nɔ be kplaŋŋ. Minu he akɛ anyɛŋ amu afɔ̃ minɔ dɔŋŋ. Shi akɛni misumɔɔ akɛ maye mabua mɛi krokomɛi hewɔ lɛ, mikɛ mɛi kaseɔ Biblia lɛ, miwoɔ nyɛmimɛi lɛ hewalɛ yɛ Maŋtsɛyeli Asa lɛ nɔ, ni mikɛ amɛ yaa shiɛmɔ. Enɛ ye ebua mi ni miná hekɛnɔfɔɔ yɛ mi diɛŋtsɛ mimli, ni amrɔ nɛɛ miisɔmɔ akɛ asafoŋ onukpa ekoŋŋ.”\nYehowa eye ebua mɛi ni amɛku sɛɛ amɛmiisɔmɔ ekoŋŋ akɛ asafoŋ onukpai kɛ miishɛɛ\nKɛ́ nyɛmi nuu ko bɛ mɛi ewo emli lɛ, no haŋ enu he akɛ esɔmɔ ekoŋŋ akɛ asafoŋ onukpa. Ehi jogbaŋŋ akɛ wɔɔkase Yehowa tsulɔ David, mɔ ni jo foi kɛshi ewe yɛ ehe awuŋa ni Maŋtsɛ Saul yeɔ lɛ hewɔ lɛ! Be ni David ná hegbɛ shii abɔ po akɛ etɔ ehe owele yɛ Saul nɔ lɛ, efeee nakai. (1 Sam. 24:5-8; 26:8-12) Be ni Saul gbo yɛ ta mli lɛ, David fó lɛ, ni ewie akɛ ‘asumɔɔ’ Saul kɛ ebi Yonatan waa. (2 Sam. 1:21-23) Ebɛɛɛ Saul ewooo emli.\nKɛ́ osusuɔ akɛ aye bo sane fɔŋ loo ayanuuu bo shishi lɛ, kaabɛ mɔ ko owo omli. Akɛ nɔkwɛmɔnɔ lɛ, be ni ahe nyɛmi nuu ko ni atsɛɔ lɛ William lɛ sɔɔmɔ hegbɛ yɛ edɛŋ be ni ekɛ aaafee afii 30 esɔmɔ akɛ asafoŋ onukpa yɛ Britain lɛ, ebɛ asafoŋ onukpai lɛ ekomɛi ewo emli. Mɛni ye ebua William ni eye enɛ nɔ? Ewie akɛ: “Hiob wolo lɛ ni mikane lɛ wo mi hewalɛ waa.” Ekɛfata he akɛ: “Kɛ́ Yehowa ye ebua Hiob koni esaa ekɛ enanemɛi etɛ lɛ ateŋ lɛ, enyiɛ nɔŋŋ ni eyeŋ ebuaŋ mi ní masaa mi kɛ asafoŋ onukpai lɛ ateŋ!”—Hiob 42:7-9.\nYEHOWA JƆƆ MƐI NI SƆMƆƆ EKOŊŊ AKƐ TOOKWƐLƆI LƐ\nKɛ́ bo diɛŋtsɛ oŋmɛɛ osɔɔmɔ hegbɛ akɛ asafoŋ onukpa lɛ he lɛ, ebaahi akɛ ooosusu yiŋtoo hewɔ ni ofee nakai lɛ he. Ani naagbai komɛi ni okɛkpe lɛ hewɔ? Ani nibii krokomɛi ahe bahia bo yɛ oshihilɛ mli fe osɔɔmɔ hegbɛ lɛ? Ani mɛi krokomɛi afatɔi je onijiaŋ wui? Ekɔɔɔ he eko nɔ ni ba lɛ, kaimɔ akɛ be ni oji asafoŋ onukpa lɛ, onyɛɔ oyeɔ obuaa mɛi babaoo fe bɔ ni ofeɔ amrɔ nɛɛ. Wiemɔi ni ohã lɛ waje amɛ, onɔkwɛmɔnɔ lɛ wo amɛ hewalɛ, ni saramɔ ni osara amɛ lɛ ye ebua amɛ ni amɛkpee shihilɛi ni jaraa anaa. Osɔ̃i ahe nii ni otsu pɛpɛɛpɛ akɛ asafoŋ onukpa lɛ hã Yehowa tsui nyɔ emli, ni bo hu otsui nyɔ omli.—Abɛi 27:11.\nHã ana akɛ oosumɔ Yehowa kɛ otsui fɛɛ, kɛtsɔ miishɛɛ ni okɛaasɔmɔ lɛ lɛ nɔ\nYehowa eye ebua mɛi ni amɛku sɛɛ amɛmiisɔmɔ ekoŋŋ akɛ asafoŋ onukpai kɛ miishɛɛ. Kɛ́ bo diɛŋtsɛ oŋmɛɛ osɔɔmɔ hegbɛ lɛ he jio, ahe yɛ odɛŋ jio lɛ, obaanyɛ oshɛ “nɔkwɛmɔ nitsumɔ lɛ” he ekoŋŋ. (1 Tim. 3:1) Paulo ‘efɔ̃ɔɔ sɔlemɔ’ kɛ Kristofoi ni yɔɔ Kolose lɛ hãmɔ, koni amɛyimɔ obɔbɔ kɛ Nyɔŋmɔ suɔmɔnaa nii lɛ he anɔkwa nilee, ‘koni amɛnyiɛ bɔ ni sa Nuŋtsɔ Yehowa ni amɛsa ehiɛ kwraa.’ (Kol. 1:9, 10) Kɛ́ oná hegbɛ lɛ ekoŋŋ akɛ osɔmɔ akɛ asafoŋ onukpa lɛ, kwɛmɔ Yehowa gbɛ ní ewo bo hewalɛ, eye ebua bo ni oto otsui shi, ní osɔmɔ kɛ miishɛɛ. Yɛ naagbee gbii nɛɛ amli lɛ, nɔkwɛlɔi ni yɔɔ suɔmɔ ni baawaje Nyɔŋmɔ webii lɛ yɛ mumɔŋ lɛ ahe miihia. Ani obaanyɛ owo nyɛmimɛi lɛ hewalɛ, ni ani oosumɔ ni ofee nakai?\n^ kk. 3 Atsake gbɛ́i lɛ ekomɛi.


2 Korintobii 8 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n2 Korintobii 8:1-24\nOnia ni atsu kɛhã Kristofoi ni yɔɔ Yudea lɛ (1-15)\nAbaatsu Tito kɛya Korinto (16-24)\n8 Agbɛnɛ, nyɛmimɛi, wɔmiitao ni nyɛle Nyɔŋmɔ duromɔ ni aŋɔhã Makedonia asafoi lɛ he sane. 2 Be ni amɛnaa amanehulu yɛ kaa wulu ko ní amɛkɛkpeɔ lɛ mli lɛ, miishɛɛ ni amɛná kɛteke nɔ kɛ ohia butuu ni amɛyeɔ lɛ hã ana akɛ niiatsɛmɛi ji amɛ, ejaakɛ amɛfee ejurɔ babaoo.* 3 Ejaakɛ amɛfee yɛ amɛnyɛmɔ naa, hɛɛ, miiye odase akɛ amɛfee fe bɔ ni amɛbaanyɛ po, 4 ni amɛjɛ amɛ diɛŋtsɛ amɛsuɔmɔ mli amɛtee nɔ amɛkpa wɔ fai kɛ hiɛdɔɔ koni wɔhã amɛná hegbɛ ní amɛjɛ mlihilɛ mli amɛhã nɔ ko, ní amɛná yelikɛbuamɔ nibii ni akɛsɔmɔɔ mɛi krɔŋkrɔŋi lɛ mli gbɛfaŋnɔ. 5 Ni jeee bɔ ni wɔkpa gbɛ lɛ kɛkɛ, shi moŋ, amɛŋɔ amɛ diɛŋtsɛ amɛhe amɛhã Nuŋtsɔ lɛ klɛŋklɛŋ kɛ wɔ hu yɛ Nyɔŋmɔ suɔmɔ naa. 6 No hewɔ lɛ, wɔwo Tito hewalɛ akɛ, bɔ ni eje nitsumɔ nɛɛ shishi momo yɛ nyɛteŋ lɛ, nakai nɔŋŋ esa akɛ egbe nɛkɛ mlihilɛ mli ni nyɛjɛɔ nyɛhãa nɔ ko lɛ hu naa. 7 Kɛ̃lɛ, bɔ ni nyɛtekeɔ nɔ yɛ nɔ fɛɛ nɔ mli, yɛ hemɔkɛyeli kɛ wiemɔ kɛ nilee kɛ mɔdɛŋbɔɔ fɛɛ mli, kɛ agbɛnɛ hu yɛ suɔmɔ ni wɔyɔɔ kɛhã nyɛ lɛ mli lɛ, nyɛtekea nɔ hu yɛ nɛkɛ mlihilɛ mli ni ajɛɔ ahãa nɔ nɛɛ mli. 8 Jeee akɛ miiwie enɛ ni mikɛwo nyɛ kitã, shi moŋ koni mahã nyɛle mɛi krokomɛi amɔdɛŋbɔɔ kɛ agbɛnɛ hu koni mikɛka nyɛsuɔmɔ lɛ makwɛ akɛ eyɛ krɔŋŋ lo. 9 Ejaakɛ nyɛle wɔ-Nuŋtsɔ Yesu Kristo duromɔ lɛ, akɛ no mli lɛ niiatsɛ ji lɛ moŋ, shi etsɔ ohiafo yɛ nyɛhewɔ, koni nyɛtsɔ ehia lɛ nɔ nyɛtsɔmɔ niiatsɛmɛi. 10 Ni misusumɔ yɛ enɛ he nɛ: Enɛ hi hã nyɛ, ejaakɛ mina akɛ afi kome nɛ ní jeee akɛ nyɛje efeemɔ shishi kɛkɛ, shi moŋ nyɛtsɔɔ akɛ nyɛmiishwe ni nyɛfee hu. 11 No hewɔ lɛ, agbɛnɛ, nyɛgbea nɔ ni nyɛje efeemɔ shishi lɛ hu naa, koni nyɛjɛ nɔ ni nyɛyɔɔ lɛ mli nyɛgbe nɔ ni nyɛsumɔɔ waa akɛ nyɛfee lɛ naa. 12 Ejaakɛ klɛŋklɛŋ lɛ, kɛ́ mɔ yɛ he suɔmɔ waa lɛ, no lɛ esa hiɛ jogbaŋŋ yɛ nɔ ni mɔ lɛ yɔɔ lɛ naa, jeee nɔ ni mɔ lɛ bɛ lɛ naa. 13 Ejaakɛ misumɔɔɔ akɛ mahã nibii afee mlɛo ahã mɛi krokomɛi, ni nyɛ lɛ ewa ehã nyɛ; 14 shi moŋ bɔ ni afee ni nibii aŋmɛ pɛpɛɛpɛ lɛ, nyɛnii ni nyɛná kɛteke nɔ amrɔ nɛɛ ayatsu amɛhiamɔ lɛ he nii, koni amɛ hu amɛnii ni amɛná kɛteke nɔ lɛ abatsu nyɛhiamɔ lɛ he nii, koni nibii aŋmɛ pɛpɛɛpɛ. 15 Tamɔ bɔ ni aŋma lɛ, akɛ: “Mɔ ni yɔɔ pii lɛ, ebɛ pii fe nine, ni mɔ ni yɔɔ fioo lɛ, ebɛ lɛ butuu kwraa.” 16 Agbɛnɛ, shidaa ahã Nyɔŋmɔ ejaakɛ ekɛ nyɛhe mɔdɛŋ ni wɔbɔɔ lɛ nɔŋŋ eko wo Tito tsui mli, 17 ejaakɛ emɔ hewalɛwoo lɛ mli lɛɛlɛŋ, shi akɛni eyɛ he miishɛɛ waa hewɔ lɛ, eeba nyɛŋɔɔ yɛ lɛ diɛŋtsɛ esuɔmɔ naa. 18 Shi wɔmiitsu nyɛmi nuu ní eyi ni ajieɔ yɛ sane kpakpa lɛ gbɛfaŋ lɛ egbɛ eshwã kɛtee asafoi lɛ fɛɛ mli lɛ kɛmiifata ehe kɛba. 19 Jeee no pɛ, shi moŋ asafoi lɛ hala lɛ hu akɛ efata wɔhe kɛfãfãa gbɛ be ni wɔkɛ nikeenii nɛɛ ni ajɛ mlihilɛ mli akɛhã lɛ yasɔmɔɔ kɛwoɔ Nuŋtsɔ lɛ hiɛ nyam, ni agbɛnɛ hu, wɔkɛtsɔɔ akɛ wɔmiisumɔ waa ni wɔye wɔbua lɛ. 20 No hewɔ lɛ, wɔmiikwɛ jogbaŋŋ koni mɔ ko akana tɔmɔ ko yɛ wɔhe yɛ nɛkɛ onia babaoo ni aŋɔhã wɔ akɛ wɔkɛyasɔmɔ nɛɛ gbɛfaŋ. 21 Ejaakɛ ‘wɔkɛ anɔkwayeli tsuɔ nɔ fɛɛ nɔ he nii, jeee yɛ Yehowa* hiɛ kɛkɛ, shi moŋ yɛ gbɔmɛi ahiɛ hu.’ 22 Kɛfata he lɛ, wɔmiitsu wɔnyɛmi nuu ko kɛmiifata amɛhe kɛba, mɔ ni wɔka lɛ shii abɔ ni wɔna akɛ ebɔɔ mɔdɛŋ yɛ nibii pii amli, shi amrɔ nɛɛ eebɔ mɔdɛŋ fe tsutsu lɛ yɛ ehiɛ ni ekɛfɔ̃ɔ nyɛnɔ babaoo lɛ hewɔ lɛ. 23 Shi kɛ́ nyɛyɛ sanebimɔ ko yɛ Tito he lɛ, eji mihefatalɔ* kɛ minaanyo nitsulɔ yɛ nyɛhilɛkɛhamɔ hewɔ; aloo kɛ́ nyɛyɛ sanebimɔi komɛi yɛ wɔnyɛmimɛi lɛ ahe lɛ, amɛji asafoi lɛ abɔfoi kɛ Kristo anunyam. 24 No hewɔ lɛ, nyɛjiea nyɛsuɔmɔ lɛ kpo nyɛtsɔa amɛ, ni nyɛhãa asafoi lɛ anaa nɔ hewɔ ni wɔkɛ nyɛ shiɔ wɔtsitsi lɛ.\n^ Aloo “kɛteke nɔ.”\n^ Sht. ŋm., “mɔ ni kɛ mi náa gbɛfaŋnɔ.”\n2 Korintobii 8


Afee Biblia he Vidioi yɛ Maji Oha kɛ Sɛɛ Wiemɔ Mli\nKANEMƆ YƐ Afrikaans Albania Amharic Arabic Armenia Azerbaijani Basque Batak (Toba) Bislama Blɔfo Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chol Croatia Czech Denmark Dutch Estonia Fante Finland French Ga Galician Georgia Germany Greenland Haitian Creole Hausa Hela Hungary Iloko Indonesia Italia Japan Javanese Kinyarwanda Kirghiz Kirundi Kongo Korea Krio Lingala Lithuania Luo Macedonia Malagasy Malay Malayalam Maya Mingrelian Myanmar Nahuatl (Huasteca) Nepali Ngabere Norway Oromo Otomi (Mezquital Valley) Persia Pohnpei Poland Portugal (Portugal) Portuguese (Brazil) Punjabi Romania Russia Sepedi Serbia (Roma) Serbian (Cyrillic) Sinhala Slovak Slovenia Spania Swahili Sweden Tagalog Tahiti Tajiki Tankarana Tarascan Telugu Tigrinya Totonac Tsonga Turkey Tzeltal Tzotzil Ukrain Umbundu Urdu Uzbek Valencian Welsh Xhosa Zapotec (Isthmus) Zulu\nVidioi yɛ Wiemɔi Ohai Amli\nAle Yehowa Odasefoi waa kɛ wiemɔi ashishitsɔɔmɔ. Be ni shɛɔ November 2014 lɛ, wɔtsɔɔ Biblia lɛ shishi kɛtee wiemɔi 125 mli, kɛ woji ni adamɔ Biblia lɛ nɔ akala lɛ hu kɛtee wiemɔi 742 amli. Vidioi hu fata wɔwiemɔ shishitsɔɔmɔ nitsumɔ lɛ he. Be ni shɛɔ January 2015 lɛ, wɔtsɔɔ vidio ni ji Mɛni Yaa Nɔ yɛ Maŋtsɛyeli Asa lɛ Nɔ? lɛ shishi kɛtee wiemɔi 398 amli, kɛ Mɛni Hewɔ Esa akɛ Okase Biblia Lɛ? hu kɛtee wiemɔi 569 amli. Mɛni hewɔ wɔfeɔ enɛ, ni mɛɛ gbɛ nɔ wɔtsɔɔ wɔfeɔ?\nYɛ March 2014 lɛ, Yehowa Odasefoi lɛ A-Gbɛtsɔɔmɔ Kuu lɛ kɛ gbɛtsɔɔmɔ hã nitsumɔhe niji ni yɔɔ je lɛŋ fɛɛ akɛ, amɛfee vidioi lɛ yɛ wiemɔi srɔtoi amli koni akɛwo Biblia mli nikasemɔ feemɔ he hewalɛ.\nVidioi ashishitsɔɔmɔ biɔ nitsumɔi srɔtoi. Klɛŋklɛŋ lɛ, esa akɛ wiemɔ shishitsɔɔlɔi lɛ atsɔɔ emli wiemɔi lɛ ashishi. No sɛɛ lɛ, ahalaa mɛi ni wieɔ nakai wiemɔ lɛ kɛhã mɛi srɔtoi ni wie yɛ vidio lɛ mli lɛ ateŋ mɔ fɛɛ mɔ. Agbɛnɛ lɛ, nyɛmimɛi ni kwɛɔ rikɔdiŋ nitsumɔ lɛ nɔ lɛ kwɛɔ ni arikɔdiɔ gbee, ni ji wiemɔi ni atsɔɔ shishi lɛ awoɔ vidio lɛ nɔ, amɛkɛ gbɛɛmɔi kɛ nibii krokomɛi lɛ woɔ mli, ni amɛkɛ niŋmai ni esa akɛ eje kpo yɛ vidio lɛ mli lɛ hu fata he. Naagbee lɛ, akɛ gbee ni arikɔdi, ni ji wiemɔi lɛ, kɛ niŋmai lɛ woɔ vidio lɛ nɔ, kɛkɛ lɛ nɔ fɛɛ nɔ eye emuu agbɛnɛ, no sɛɛ lɛ akɛwoɔ wɛbsait lɛ nɔ koni mɛi anyɛ aŋɔ eko.\nNitsumɔhe niji komɛi yɛ rikɔdiŋ studio, kɛ nyɛmimɛi hu ni atsɔse amɛ kɛhã nitsumɔ nɛɛ. Te afeɔ tɛŋŋ arikɔdiɔ wiemɔi ni awieɔ yɛ hei ni kɛ nitsumɔhe niji lɛ teŋ jekɛ lɛ, ni atsɔɔ shishi yɛ wiemɔi ashishitsɔɔmɔ ɔfis srɔtoi lɛ?\nYɛ je lɛŋ hei srɔtoi lɛ, asafo lɛ hãa nyɛmimɛi ni atsɔse amɛ kɛhã rikɔdiŋ lɛ kɛ mashiŋ pɛmpɛbii ní amɛkɛ gbɛfãa waaa yatsuɔ nii yɛ wiemɔi ashishitsɔɔmɔ ɔfis srɔtoi lɛ. Mɛi ni atsɔse amɛ kɛhã rikɔdiŋ lɛ kɛ maikrofoŋ kɛ laptop kɔmpiuta ní akɛ sɔftwɛɛ ni akɛfeɔ rikɔdiŋ ewo nɔ lɛ yaa ɔfis ko, Maŋtsɛyeli Asa ko nɔ, loo ko shĩa, ni amɛkɛ jɛmɛ tsuɔ nii be kukuoo akɛ rikɔdiŋ studio. Ahãa mɛi ni le wiemɔ lɛ jogbaŋŋ lɛ ekomɛi kaneɔ, amɛteaŋ mɛi komɛi hu kwɛɔ koni akane nɔ ni aŋma lɛ jogbaŋŋ ni ajie henumɔi hu ni yɔɔ mli lɛ akpo.\nKɛtsɔ gbɛ nɛɛ nɔ lɛ, wɔnyɛɔ wɔfeɔ vidioi lɛ babaoo yɛ wiemɔi srɔtoi amli fe tsutsu lɛ.\nMɛi ejie vidioi nɛɛ ayi waa diɛŋtsɛ. Yɛ mɛi babaoo agbɛfaŋ lɛ, wɔvidioi lɛ ji vidio klɛŋklɛŋ ni amɛkwɛ yɛ amɛmaŋ wiemɔ mli.\nWiemɔi ni arikɔdi lɛ ateŋ ekome ji Pitjantjatjara, ni mɛi 2,500 kɛ sɛɛ wieɔ yɛ Australia. Arikɔdi wiemɔ nɛɛ yɛ maŋ ni ji Alice Springs lɛ, yɛ Kooyigbɛ Kpokpai lɛ anɔ lɛ. Nyɛminuu ko ni atsɛɔ lɛ Callan Thomas ni ye ebua kɛrikɔdi vidio lɛ wie akɛ: “Mɛi nya vidioi lɛ ahe waa. “Kɛ́ maŋbii lɛ bɔi vidio lɛ kwɛmɛ, amɛkpaaa, amɛbiɔ akɛ nɛgbɛ amɛbaana vidioi nɛɛ ekrokomɛi yɛ. Ewa akɛ abaaná woji kɛ nibii yɛ wiemɔ nɛɛ mli. Kɛ́ amɛbo toi—ni titri lɛ kɛ́ amɛkwɛ vidio lɛ—amɛnaa kpɛɔ amɛhe.”\nGbi ko lɛ, Yehowa Odasefoi enyɔ ni yɔɔ Cameroon lɛ kɛ lɛlɛ miifã gbɛ. Amɛwa yɛ akrowa ko ni mɛi kpitibii ji mɛi titri ni yɔɔ jɛmɛ, amɛkɛ maŋtsɛ lɛ, ni eji tsɔɔlɔ yɛ akrowa lɛ skul ko lɛ yawie. Be ni amɛná amɛle akɛ maŋtsɛ lɛ wieɔ Bassa lɛ, nyɛmimɛi lɛ kɛ amɛtablɛt lɛ jie vidio ni ji Mɛni Hewɔ Esa akɛ Okase Biblia Lɛ? yɛ Bassa wiemɔ mli amɛtsɔɔ lɛ. Maŋtsɛ lɛ hiɛ sɔ waa, ni ebi koni ahã lɛ woji kɛ nibii lɛ eko.\nYɛ Indonesia akrowa ko lɛ, jamɔ hiɛnyiɛlɔ ko sumɔɔɔ Yehowa Odasefoi asane kwraa, no hewɔ lɛ eshã woji fɛɛ ni Odasefoi lɛ jara amɛhã mɛi yɛ nakai akutso lɛ mli lɛ. Akrowa lɛ mli bii lɛ ekomɛi ka akɛ amɛbaashã Maŋtsɛyeli Asa lɛ. Sɛɛ mli lɛ polisifoi ejwɛ komɛi tee oblayoo Odasefonyo ko shĩa, ni amɛyabibii lɛ kɛ eweku lɛ saji. No mli lɛ, amɛmiitao amɛle nɔ ni yaa nɔ yɛ Maŋtsɛyeli Asa lɛ nɔ, no hewɔ lɛ, yoo lɛ jie vidio ni ji Mɛni Yaa Nɔ yɛ Maŋtsɛyeli Asa lɛ Nɔ? lɛ yɛ Indonesia wiemɔ mli etsɔɔ amɛ.\nBe ni amɛkwɛ vidio lɛ amɛgbe naa lɛ, polisifoi lɛ ateŋ mɔ kome wie akɛ: “Kpaako mina akɛ mɛi nuuu nyɛ shishi, ni amɛleee nyɛsane tsɔ.” Polisifonyo kroko bi akɛ: “Nyɛbaanyɛ nyɛkɛ vidio nɛɛ ahã mi koni majie matsɔɔ mɛi krokomɛi? Vidio nɛɛ hãa anaa mɛi diɛŋtsɛ ni nyɛ ji.” Amrɔ nɛɛ, polisifoi lɛ ená Odasefoi lɛ ahe jwɛŋmɔ ni ja ni no fee hebuu nɔ kɛhã nyɛmimɛi lɛ.\nKɛ́ okwɛko vidioi nɛɛ eko lɛ, mɛni hewɔ okwɛɛɛ eko yɛ bo diɛŋtsɛ owiemɔ mli?